އުރީދޫ ފައިބަރ ސުޕަރނެޓް ގެ ޚިދުމަތް ދާންދޫއަށް!\n100 އެމްބީޕީއެސް އާއި ހަމައަށް ހަލުވި ސްޕީޑްތަކާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ގއ. ދާންދޫއަށް މިއަދު ތައާރަފްކޮށްފިއެވެ. ދާންދޫގެ ރައްޔިތުންނަށް ފަސޭހަކަމާއެކު މި ހިދުމަތް ހޯދުމުގެ ފުރުސަތު ފަހިކޮށްދިނުމުގެ ގޮތުން ފައިބަރ ސުޕަރނެޓް ކަނެކްޝަނަށް ސަބްސްކްރައިބް ކުރައްވާ ކަސްޓަމަރުންނަށް 300 ޖީބީ ބޯނަސް ޑޭޓާ ފުރަތަމަ ތިން މަހަށް ލިބިވަޑައިގަންނަވާނެއެވެ.\n"އުރީދޫގެ ފިކްސްޑް ބްރޯޑްބޭންޑް، ސުޕަނެޓް ޕްލޭންތަކަކީ ބޮޑެތި ޑޭޓާ އެލަވަންސްތަކާއި، ހަލުވި ސްޕީޑްތަކުގެ އިތުރުން ޑޭޓާ ރޯލްއޯވަރ ޚިދުމަތާއެކު މިވަގުތު މާކެޓްގައި އެންމެ ފުރިހަމަ ޕްލޭންތައް. ވަރުގަދަ ނެޓްވޯކް ކަވަރޭޖެއްގައި ހަލުވި ސްޕީޑާއެކު ފެންވަރު ރަނގަޅު ޙިދުމަތެއް ދާންދޫގެ ރައްޔިތުންނަށް ފޯރުކޮށްދެވުމަކީ އަޅުގަނޑުމެންނަށް ލިބޭ ވަރަށްް ބޮޑު އުފަލެއް. މި ޙިދުމަތާއެކު ދާންދޫގެ ރައްޔިތުންނަށް އިތުރު ފުރުސަތުތަށް ހުޅުވިގެންދާނެ. އަޅުގަނޑުމެންގެ އަމާޒަކީ ރާއްޖޭގެ ހުރިހާ ހިސާބަކައްވެސް ފެންވަރު ރަނގަޅު ފިކްސްޑް ބްރޯޑްބޭންޑް ޙިދުމަތް ފޯރުކޮށްދިނުން." އުރީދޫ މޯލްޑިވްސްގެ ޗީފް ކޮމާޝަލް އޮފިސަރ ހުސައިން ނިޔާޒް ވިދާޅުވިއެވެ.\nފެންވަރު ރަނގަޅު އަދި އަގުހެޔޮ ޚިދުމަތްތަކެއް ކަސްޓަމަރުންނަށް ފޯރުކޮށްދިނުމަށް އުރީދޫ މޯލްޑިވްސްއިން އިން ކުރާ މަސައްކަތުގެ ތެރެއިން، ދާދި ފަހުން ވަނީ އުރީދޫ ސުޕަރނެޓް ޕެކޭޖްތަކަށް ބޮޑެތި ބަދަލުތަކެއް ގެނެސް އަޕްގްރޭޑްކޮށްފައެވެ. މި ބަދަލުގެ ދަށުން ސުޕަރނެޓް ކަސްޓަމަރުންނަށް 5ގުނަ އިތުރު ސްޕީޑާއެކު %100 އާއި ހަމައަށް އިތުރު ޑޭޓާ އަދި ކުރިއަށްވުރެ ހަލުވި ތްރޮޓްލް އިންޓަނެޓް ސްޕީޑްވެސް ކަސްޓަމަރުންނަށް ލިބިގެންދެއެވެ. މީގެ އިތުރުން ސުޕަރނެޓް ގެންގުޅުއްވާ ހުރިހާ ކަސްޓަމަރުންނަށްވެސް ޑޭޓާ ރޯލް އޯވަރގެ ޙިދުމަތާއެކު މަސް ނިމޭއިރު ބާކީ ހުންނަ ޑޭޓާ އަނެއް މަހުގެ ޕެކޭޖް އިންކްލޫސިވް ޑޭޓާ އަށް އިތުރުވެގެންދާނެއެވެ.\nދާންދޫގެ ރައްޔިތުންނަށް، އެންމެ ހެޔޮއަގުގައި އިންޓަނެޓްގެ ޚިދުމަތް، ސުޕަރނެޓް ފިކްސްޑް ބްރޯޑްބޭންޑް މެދުވެރިކޮށް މިހާރު ލިބިގެންދާނެއެވެ. މި ޚިދުމަތް ހޯއްދެވުމަށް ނުވަތަ ސުޕަރނެޓް ޕެކޭޖްތަކާއި ބެހޭ އިތުރު މައުލޫމާތު ހޯއްދެވުމަށް، http://ore.do/getsupernet އަށް ޒިޔާރަތްކުރައްވާށެވެ.\nއުރީދޫގެ ސުޕަރނެޓް ގެމަނަފުއްޓަށް!\nއުރީދޫ އިން ސްކޫލް ފޮތްލިސްޓް އޮންލައިންކޮށް އޯޑަރުކުރުމާއި މުޅި ރާއްޖެއަށް ހިލޭ ޑެލިވަރީ ފަހިކޮށްދީފި!\nއުރީދޫ އިން ނޭޝަން-ގޭމަރސް ލޭންޑް ރާއްޖޭގައި ތައާރަފްކޮށްފި!\nއުރީދޫގެ ސުޕަރނެޓް ޚިދުމަތް ހަލުވި ސްޕީޑްތަކާއި އެކު ފިޔޯރީއަށް!\nއުރީދޫގެ ސުޕަރނެޓް ޚިދުމަތް ހަލުވި ސްޕީޑްތަކާއި އެކު ދިގުރަށަށް!


Vaahaka: Inthizaaru Kureemey (Episode 17) - Vaguthu\nއިންތިޒާރު ކުރީމޭ (ސަތާރަވަނަ ބައި)\nޙަލީމާގެ ވާހަކަތައް ފުރަތަމަ ފަހަރަށް ވިއާމާއި އީމާއަށް މިމްރާޙް ކިޔައިދީފިއެވެ. އޭނާގެ މަންމަ މަރުވުމުން ބައްޕަ ޙަލީމާއާ ކައިވެނި ކުރި ވާހަކައެވެ. ބައްޕަ ޢަބްދުﷲއާއި ޙަލީމާ ވެގެން މިމްރާޙް ލައްވައި ކުރުވި އަޅު މަސައްކަތެވެ. ކާން ނުދީ ގެންގުޅުމެވެ. މިމްރާޙަށް ޙަލީމާ ކުރާ އަނިޔާތަކެވެ. އެކަމަކު ރަތް ލަޝްކަރުގެ ތެރެއަށް ޙަލީމާ ވަދެގެން އައި ގޮތެއް މިމްރާޙަށް ނޭނގެއެވެ. ރަތް ލަޝްކަރަކީ އޮންނަ ކަމެއް ކަން ވެސް މިމްރާޙަށް އެނގުނީ ދާދި ފަހަކުންނެވެ. ޖަލުން މިނިވަންވެ އީމާއާ ބައްދަލުވި ހިސާބުންނެވެ. ބައްޕަ ހުރި ތަނެއް ހޯދަން މިމްރާޙް ބޭނުންވިއެވެ.\n"އަސްލަމްބެ.. މިއީ މިމްރާޙް.." އަސްލަމްއަށް ގުޅާފައި މިމްރާޙް ބުންޏެވެ.\n"ދަރިފުޅާ.. ކޮންތާކު ތި އުޅެނީ.؟" އަސްލަމް އެހިއެވެ.\n"މަލިކުގަ.. އިންޑިއާއަށް ދަތުރެއް ރޭވެން އެބަ އޮތްތަ.؟" މިމްރާޙް އެހިއެވެ.\n"އިންޑިއާ މަގުން ޕާކިސްތާނަށް ދަތުރު ހަދާ.." އަސްލަމް ވާހަކަ ދެއްކީ އޭނާއަށް ވެސް ބައެއް ކަންކަން އެނގޭ ފަދަ ރާގެއްގައެވެ.\n"ޕާކިސްތާނަށް.؟ އެއީ ކީއްކުރަން.؟" މިމްރާޙް އެހިއެވެ.\n"އަސްލަމްބެ ވާނެ މިމްރާޙަށް.. އަދި އަސްލަމްބެގެ އެހެން ދަރިންނަށް ވެސް ކަމެއް ފޮރުވާފަ.. މިމްރާޙް ތި އުޅެނީ ކޮން ބަޔަކާ އެކީ ކަން ވެސް ފައިސަލްއަށް އެނގޭ.. އެކަމަކު ކޮންތާކު ކަމެއް ނޭނގެ.. އެ މީހުން މިމްރާޙްމެން ވަރަށް ހޯދާ އެބަ.. އެހެންވެ ޕާކިސްތާނަށް ދަތުރު ފަށާ.." އަސްލަމް މިހެން ބުނެފައި ފޯނު ބޭއްވިއެވެ.\nއީމާއާއި ވިއާމަށް ވެސް އަސްލަމްގެ މެސެޖް މިމްރާޙް ދީފިއެވެ. ވިއާމު ވެސް ޙަލީމާއާ ގުޅޭ ގޮތުން އޭނާ ދަންނަ ބައެއް ވާހަކަތައް ކިޔައިދިނެވެ. ލަޝްކަރަކީ ޖަމްޝީދު އުފެއްދި ލަޝްކަރަކަށް ވިޔަސް ޙަލީމާގެ ނުފޫޒު ބޮޑު ކަމެވެ. މިހާތަނަށް ވެސް ލަޝްކަރުގެ އެކުވެރިކަން އޮތީ ޖަމްޝީދަށް އެ އެންމެން ވެސް ވަފާތެރިވުމުންނެވެ. އެކަމަކު ޙަލީމާއާއި ފައިސަލްގެ ނުފޫޒު ވަރުގަދަ ކުރުމަށް ކުރާ ކަންކަމުގެ ތެރެއިން ލަޝްކަރުގެ އެއްބައިވަންތަކަށް ކުރިއަށް ވުރެ ބޮޑަށް ބުރޫ އަރަމުންދާ ކަމަށް ވިއާމު ބުންޏެވެ.\nއަސްލަމް ދިނީ ވަރަށް ފަހުގެ ތާރީޚެކެވެ. އެއީ ގުޅި ދުވަހަށް ވުރެ އަށް މަސް ފަހުގެ ތާރީޚެކެވެ. އެ ތާރީޚަށް ޕާކިސްތާނަށް ދިއުމަށް މިމްރާޙާއި ވިއާމާއި އީމާ ހުރީ ތައްޔާރަށެވެ. އެ ތާރީޚް ޖެހެން ދެން މަލިކުގައި އާމްދަނީ ހޯދަން އެކި މަސައްކަތް ދިޔައީ ކުރަމުންނެވެ. ދަނޑުވެރިކަން ކުރަން އީމާ ބިމެއް ހޯދިއެވެ. މިމްރާޙާއި ވިއާމު ވެސް ރެސްޓޯރަންޓްއަކުން ވަޒީފާއެއް ހޯދިއެވެ. އެ ތަނުގައި ވެސް އާންމު ގޮތެއްގައި ދިވެހި ކެއުން ހައްދައެވެ. މަލިކުގައި އުޅެން ވަރަށް ފަސޭހަވިއެވެ. އެ އެންމެން ވެސް ދިވެހި ބަހުން ވާހަކަ ދައްކާތީއާއި، ދިވެހިންގެ ކަންކަން މިހާރު ވެސް ވަރަށް ކައިރިން މަލިކު މީހުން ބަލައިތީއެވެ.\nރާއްޖޭގެ ތާރީޚް ދިރާސާ ކުރުމުގައި އަވަދިނެތި އުޅޭ ސަލީމް މަލިކަށް އެ ދުވަސްވަރު ދަތުރެއް ކޮށްފިއެވެ. މިމްރާޙާއި ވިއާމު މަސައްކަތް ކުރަމުން ދިޔަ ރެސްޓޯރަންޓަށް އޭނާ ގޮސްފިއެވެ. ރެސްޓޯރެންޓްގެ މޭޒެއް ކައިރީ އިން ގޮނޑިއެއް އިށީނދެލިއެވެ. އޭނާ އަޅުވައިގެން ހުރި ދަބަހުން ފޮތެއް ނެގިއެވެ. ރެކޯޑަރެއް ވެސް ނެގިއެވެ. މިމްރާޙާއި ވިއާމަށް މީގެ ކުރިން ވެސް ސަލީމް ދިމާވިއެވެ. އެއީ ސެންޓަރުންނެވެ. އެ މީހުންގެ ކްލާހަށް ކިޔަވައިދޭކަށް ނާދެއެވެ. އެކަމަކު އެއީ ސެންޓަރުގެ ތާރީޚް އަދި ދިވެހި މާއްދާތައް ކިޔަވައިދޭ ޓީޗަރުންގެ ތެރެއިން އެންމެ މަޝްހޫރު ޓީޗަރެވެ. ގަލަމެއް ނަގައިގެން ސަލީމް ލިޔަން ފެށިއެވެ.\n"ސަލީމްބޭ.. ކޮން ދަތުރެއް.." ވިއާމާއި މިމްރާޙް ވެސް ސަލީމް އިށީނދެ އިން މޭޒު ކައިރިއަށް ގޮނޑި ގެނެސްފައި އިށީނދުނެވެ.\n"ޖަލުން ފިލައިގެން މަލިކަށް ދޯ އައިސް ތި އުޅެނީ.؟" މިމްރާޙް ފެނިފައި ސަލީމް އެހިއެވެ.\n"ސަލީމްބެގެ ދަތުރު ސާފުކުރަން ބޭނުންވަނީ.. ކޮންމެ އަހަރަކު މަލިކަށް އަންނާތީ ދޯ.. ހަމަ ތާރީޚީ ކަންކަން ހޯދަންތަ.. ނޫނީ މިހާރު މަލިކުން ރީތި އަންހެން ކުއްޖަކު ފެނުނީތަ.." އުމުރުން އެހާ ދުވަސްވީއިރު ވެސް މީހަކާ ކައިވެނިކޮށް ނުކޮށް ހުންނާތީ ވިއާމު އަބަދުވެސް ސަލީމަށް ދިމާކުރެއެވެ.\n"ވިއާމުމެން ނުވާނެ ބޮޑެއް.. ދިވެހި ސިފައިންގެ ގިނަ ބަޔަކު އެބަ އުޅޭ މަލިކަށް އައިސް.. އެހެންވެގެން މަ ވެސް މި ފަހަރު މި އައީ.. އެ މީހުން އައީ އިންޑިއާ ސަރުކާރާ ދެމެދު ހިނގާ ސިއްރު ބައްދަލުވުންތަކަކަށް ކަމަށް އެނގިފަ އޮތީ.. އެ މީހުން އެ ޖަހާ ސަކަރާތެއް އަހަރެން ބަލަން ބޭނުމީ.." ސަލީމް ބުންޏެވެ.\n"މަލިކު އަނބުރާ ރާއްޖެއަށް ދެންތަ.؟" ބައެއް ފަހަރު ސަލީމްގެ ކުށް ހީތައް ދިމާނުވާތީ ވިއާމަށް އޭނާގެ ވާހަކަތައް ވަނީ މަޖާ ވާހަކަތަކަށެވެ.\n"މޭޖާ ޖެނެރަލް ޝަހީދު ވެސް އެބަ އުޅުއްވާތޯ.؟" ސީރިއަސް ރާގެއްގައި މިމްރާޙް އަހާލިއެވެ.\n"އޭނާ އިސްކޮށް ހުރީ ވެސް.." ސަލީމް މިހެން ބުނުމުން ވިއާމާއި މިމްރާޙަށް އެކަކު އަނެކަކަށް ބަލައިލެވުނީ ޝަހީދަކީ ރަތް ލަޝްކަރުގެ އެންމެ އިސް އެކަކަށް ވާތީއެވެ.\n"ސަލީމްބެ.. އެ މީހުން އައިސް މަޑުކޮށްގެން ތިބި ތަނެއް އެނގޭތަ.؟" މިމްރާޙް އެހިއެވެ.\n"އާނ.. އެ މީހުން ތިބީ ކުރިމަތީ މި ހުރި ގޭގަ.. ބޮޑު ގެއެއްނު.." ސަލީމް ޖަވާބު ދިނެވެ.\n"ސަލީމްބެ މަޑުކޮށްގެން ތި ހުރީ ކޮންތާކު.؟" ވިއާމް އެހިއެވެ.\n"ތި ތިން ކުދިން އުޅޭ ގެ ކައިރި ގެއެއްގަ.. އަހަރެން ވަރަށް މުހިއްމު އެހެން އިންޓަވިއުއެއް ވެސް އެބައިން.. މަލިކު އަންހެން ކުއްޖެއްގެ.. އޭނަ އެއީ ކުރިން ދިއްދޫގަ އުޅުނު ކުއްޖެކޯ.. އެހެންވެގެން.." ސަލީމް މިހެން ބުނެފައި ހިނގައްޖެއެވެ.\nވިއާމާއި މިމްރާޙާއި އީމާ އެ ދުވަހުގެ ރެއަށް ތައްޔާރުވެއްޖެއެވެ. މަލިކުގައި ކަމެއް ގޯސްކޮށް ހިނގަން އުޅޭ ކަމަށް ބެލެވިގެނެވެ. ތިން މީހުން ލާނެ ގަދަ ނޫ ކުލައިގެ ހޫޑީއެއް އޭނާ ތައްޔާރުކުރިއެވެ. އަދި މޫނު މަތީ ކަޅު ކުލަ ހާކައިދިނެވެ. އަނގަ މަތީ އަޅާނެ ކަޅު ކުލައިގެ ފޮތިގަނޑެއް ވެސް ތައްޔާރުކޮށްދިނެވެ. ވިއާމާއި މިމްރާޙް ތިރިން ލީ ޖިންސް ފޮތީގެ ސޯޓެކެވެ. އީމާ ލީ ޖިންސް ފޮތީގެ ކަޅު ކުލައިގެ ސްކިނީއެކެވެ.\nތައްޔާރުވެގެން ގޮސް އެއް ގެއިން އަނެއް ގޭގެ ފުރާޅުން މަޑުމަޑުން ފުންމަމުން ދިޔައެވެ. ރޭގަނޑުގެ ދަންވަރު ވަގުތު ވުމުން މަގުމަތިން މާ ގިނަ މީހަކު ނުފެނެއެވެ. އެކަމަކު ލޯބިވެރިންގެ ވަގުތަކަށް ވާތީވެ ސައިކަލުތަކާއި ކާރުތަކުގައި ޖޯޑުތައް ދަނިކޮށް ފެނެއެވެ. މަޑުމަޑުން ފުންމަމުން ސަލީމް ބުނި ގޭގެ ފުރާޅާ ހަމައަށް އާދެވިއްޖެއެވެ. އެ ގޭގެ ކޮޓަރިއެއްގެ ކުޑަދޮރުން ގޭ ތެރެއަށް ތިން މީހުން ވަދެއްޖެއެވެ.\n"މޭޖާ ޝަހީދު..." ކޮޓަރި ތެރޭގައި ޒަޚަމް ކޮށްލާފައިވާ ޝަހީދު ފެނިގެން އީމާއަށް ބާރަށް ހަޅޭއް ލަވައިގަނެވުނެވެ.\nއިތުރު މީހަކު ކޮޓަރިއަށް އަންނަންވާއިރަށް ތިން މީހުން އެ ތަނުން ނުކުމެގެން ގޮސްފިއެވެ. ޝަހީދު އޮތީ ރަހުމު ކުޑަ ގޮތަކަށް މަރާލައިފައެވެ. އޭނާގެ އެއް ލޮލަށް ވަޅި ހަރާފައި އޮތް އިރު، އިނގިލިތައް ވަކިން ބުރިކޮށްލާފައި އޮތެވެ. މޭ މަތިންނާއި ހަށިގަނޑު އެ ތަން މި ތަނުން ލޭ އާދެއެވެ. ބޯ ވެސް އޮތީ ފަޅައިގެން ގޮސްފައެވެ.\n"ކާކު ކުރި އަމަލެއްތަ މިއީ.؟" ރުޅިގަދަވެފައި ކޮޓަރި އެނދަށް ކަޅު ފޮތިގަނޑު އެއްލައިލަމުން ވިއާމު ބުންޏެވެ.\n"ތި ތިން ކުދިން އުޅޭ ގެ ކައިރީ.." މިމްރާޙަށް ކަމެއް ހަނދާން ވެގެން ބުންޏެވެ.\n"ކަލޭ މިހާރު ތި ކިޔަނީ ކޯއްޗެކޭ.." މަލިކުގައި ވަރަށް ގޯސް ކަންތައްގަނޑެއް ހިނގައިދާނެ ކަމަށް ބެލެވެން ފެށުމުން ވިއާމު ހުރީ ވަރަށް ބޮޑަށް ކަންބޮޑުވެފައެވެ.\n"ސަލީމްބެ ކައިރީ ކޮންތާކު ހެއްޔޭ ތި އުޅެނީ އެހީމަ ބުނި ތިން ކުދިންއޭ.. އީމާގެ ވާހަކަ ގިނަ ބަޔަކަށް ނޭނގޭނެ. ވިއާމު ވެސް ގެއްލުނު ފަހުން އާއިލާ މީހުން ރިޕޯޓް ކުރީ.. ދެން އަހަރެން.. ޖަލުން ފިލީ އަހަރެން.. އަހަރެން ދެން ގެއްލިގެން އުޅެނީ.. ތިންވަނަ މީހަކު އުޅޭ ކަން އޭނާއަށް އެނގުނީ ކިހިނެއް.. މި ބަޔަކު އައިސް މި އުޅެނީ ރަތް ލަޝްކަރުގެ ކަމެއްގަ.. އަހަރެމެން ހޯދަން ކަމަށް ވެސް ވެދާނެ.." މިމްރާޙް ބުންޏެވެ.\n"ނޫން.. ސަލީމަށް ތި ދެ މީހުން ފެންނަ ގޮތަށް ވުން އެއީ ހެދި ގޯހެއް.. މަލިކުގަ އަހަރެމެން އުޅޭ ކަމެއް ނޭނގޭނެ.. މަށަކަށް ހިއެއް ނުވޭ އެ މީހުންގެ ލިންކްތައް މަލިކާ ހަމައަށް އޮންނަ ހެނެއް.. އެކަމަކު އަބަދުވެސް އިންޑިއާގެ ބައެއް މީހުންގެ އެހީ ބޭނުންވެގެން އެ މީހުން އުޅޭ.. އެ ކަމަށް އައިސް އުޅެނިކޮށް މި ފަޅާ އެރީ.. މަލިކުގަ ދެން ތިބުން ރައްކާތެރިއެއް ނޫން.. އަސްލަމް ދިން ތާރީޚް އަޔަސް.. ދާން ފެނޭ.. އިންޑިއާ ސަރަހައްދު ދެން ނުވާނެ ރައްކާތެރިއެއް.. އެ މީހުން އަންނާނެ އިންޑިއާއަށް ދެން.." އީމާއަށް ވިސްނުނު ގޮތް އޭނާ ކިޔައިދިނެވެ.\nޖެޓީ ސަރަޙައްދުގައި އޮތް ލޯންޗަށް ތިން މީހުން އަރައިފިއެވެ. ލޯންޗުގެ މިސްރާބު ބެހެއްޓީ ޕާކިސްތާނުގެ ކަރާޗީއަށެވެ. ކުރިން ވެސް ކުއްލި ހާލަތެއްގައި ޕާސްކިތާނަށް ދާން އޮތީ ރާވައިފައެވެ. އެ ކަމަށް ޓަކައި ބޭނުންވާ ވަރަށް ތެލާއި ކާތަކެތި ލޯންޗުގައި ރައްކާ ކޮށްފައި ބެހެއްޓީއެވެ. ލޯންޗުގެ ދުވެލި އެންމެ ބާރު މިނުމުގައި ފުރަތަމަ ބެހެއްޓިއެވެ. އެއީ އިންޑިއާގެ ލަކްޝަދްވީޕް ސަރަހައްދާ ދުރަށް ދިއުމަށެވެ.\nޕާކިސްތާނާ އަރައި ކައިރިވުމުން ރޭޑިއޯ ހުޅުވާލިއެވެ. ދައުލަތުގެ މީޑިއާގެ ރޭޑިއޯ އެ ސަރަހައްދަށް ވެސް ލިބެއެވެ. މަލިކުގައި ދިވެހި ސިފައިންގެ ބަޔަކު މަރާލާފައި އޮތް ކަމުގެ ޚަބަރު އޮތެވެ.\n"މަށަށް ހީވަނީ ރަތް ލަޝްކަރާ ދެކޮޅު ލަޝްކަރެއް ވެސް އުފެދުނީހެން.." ވިއާމު ބުންޏެވެ.\n"ނޫން.. ފައިސަލްގެ ކަމަކަށް ވެސް ވެދާނެ.. ޖަމްޝީދާ ދެކޮޅަށް އޭނަ ހަނގުރާމަ އިއުލާން ކޮށްދާނެ.." މިމްރާހް ބުންޏެވެ.\n"ޙަލީމާގެ ކަމެއް.. މިހާރު ރަތް ލަޝްކަރު އެ އަނބުރަނީ ޙަލީމާ ބޭނުންވާ ދިމާއަކަށް.. އެހެން މީހުން އެ ތިބެނީ އޭނަގެ ދަށުވެފަ.. މި ބަޔަކު އިންޑިއާއަށް އެއީ ޙަލީމާ ބަލި ކުރަން އިންޑިއާގެ ސައިފުﷲ ގެ އެހީ ހޯދަން.." އީމާއަށް ރަތް ލަޝްކަރުގެ އެތެރޭގެ ކޯޅުން އޭނާއަށް ވިސްނޭ ގޮތަކަށް ބުންޏެވެ.\n"ސައިފުﷲ.. އެއީ ކާކު.؟" މިމްރާޙް އެހިއެވެ.\n"ރަތް ލަޝްކަރުގެ ވިސްނުމަކީ އިންޑިއާގެ ސައިފުﷲ އާއި ޕާކިސްތާނުގެ މީހެއްގެ ވިސްނުމެއް.. މި ކަން ފެށިގެން އައީ ވެސް މި ލަކްޝަދްވީޕްގަ. އިންޑިއާ ސަރުކާރުން ވެސް އެންމެ ބަލައި ނުލައި އުޅޭނީ ލަކްޝަދްވީޕްގެ ޖަޒީރާ ރަށްތައް.. އެހެންވެ މި ތަނުގަ ތިބެގެން ތަމްރީންތައް ހިންގަން ވެސް ފަސޭހަވީ.. އެ މީހުންގެ ބާރު މަލިކުގަ ނޫނީ ލަކްޝަދްވީޕްގެ ރަށްރަށުގަ އޮންނާނީ ވެސް.. ޖަމްޝީދަކީ އެ މީހުންގެ ދަރިވަރެއް.. ޖަމްޝީދު ރާއްޖެއަށް އައިސް އެ ފިކުރު ފަތުރައިލީ.. މިހާރު ރާއްޖޭގައި އޭގެ ލަޝްކަރެއް އެ އުފެއްދީ.. ސައިފުﷲ ހޯދަން އައިސް އެ އުޅެނީ.. މަށަށް ވެސް އީމާގެ ވާހަކައަށް ބުރަވެވޭ.. އެކަމަކު ކާކު ބުނެގެން ކަމެއް ނޭނގެ.." ވިއާމު ބުންޏެވެ.\n"ޕާކިސްތާނު މީހަކީ ކޮބައި.؟" މިމްރާޙް އެހިއެވެ.\n"އަހަރެންގެ ވެސް ފުރަތަމަ ވިސްނުމަކަށް އޮތީ ސައިފުﷲ ހޯދަން.. އަހަރެން މި ވާހަކަ ނުބުނެ މަޑުޖައްސައިލީ ޕާކިސްތާނު މީހާއާއި ސައިފުﷲ ހުރީ ޕާކިސްތާނުގަ ކަން އެނގިގެން.. ޕާކިސްތާނު މީހާ އަމިއްލަ ދިރިއުޅުމަށް ދިޔަތާ ވަރަށް ދުވަސްވެފަ އޮތީ.. އެހެންވެ އަހަރެމެން އެކަކަށް ވެސް އެއީ ކާކު ކަމެއް.. ކުޑަމިނުން ނަމެއް ވެސް ނޭނގެ.. މި މީހުންނާ ގުޅުމުގެ ކުރިން އަހަރެމެން އެބަ ޖެހޭ އެ ދެ މީހުން ހޯދަން.." ވިއާމު ބުންޏެވެ.\nމަޑު ދުވެއްޔެއްގައި ދަތުރު ކުރަމުން ދިޔައީ ދަންވަރުގެ ވަގުތަކަށް ކަރާޗީއަށް އެރުމަށެވެ. ކަރާޗީ ބަނދަރުގެ ސެކިއުރިޓީ ވަރަށް ބޮޑެވެ. ފޭކް ޕާސްޕޯޓްތަކެއް ކުރީ ބައިގައި ތިބީ ހައްދައިގެނެވެ. އެ ތަނުގެ ސެކިއުރިޓީއަށް ވެސް އެ ޕާސްޕޯޓްތަކަކީ އަސްލެއް ކަމަށް ބެލި، ތިން މީހުން ވެސް ކަރާޗީއަށް ވަދެވުނެވެ. ޕާކިސްތާނުގެ އެންމެ ބޮޑު ވިޔަފާރި ހަބް، ކަރާޗީގައި ވަޒީފާއެއް ހޯދުން ވެސް އުނދަގުލެއް ނުވިއެވެ. ބޯ ކޮށައިދޭ ސެލޫންއަކުން ވިއާމު ވަޒީފާ ހޯދިއިރު، އީމާ ވަޒީފާއެއް ހޯދީ ހެދުން ފަހާ ތަނަކުންނެވެ.\nމިމްރާޙް ވަޒީފާއަށް ނުގޮސް މަޑުކުރީ ސައިފުﷲ އާއި ޕާކިސްތާނު މީހާ ހޯދުމުގެ މަސައްކަތަށެވެ. ފަހުން މަސައްކަތް ބުރަވުމުން އެ ތަނުގައި ހިންގާ ނޫސް މަޖައްލާއަކަށް އޭނާ ގުޅުނެވެ. އެއަށް ފަހު، ނޫސް މަޖައްލާގެ ފާސް އަޅައިގެން އެ ކަން ކުރަން ފަސޭހަވިއެވެ. ސައިފުﷲއާ ގުޅޭ ގިނަ މައުލޫމާތުތަކެއް ވެސް ހޯދުނެވެ. އަދި ސައިފުﷲ އުޅޭ ގޭގެ އެޑްރެސް ވެސް ލިބުނެވެ. ސައިފުﷲ އުޅޭ ގޭގެ އެޑްރެސްއަށް މިމްރާޙް ދިޔައެވެ. ދޮރުގައި ރަނގަބީލު ޖެހުމާއެކު މީހު އެ ދޮރު ހުޅުވިއެވެ.\n"އަސްލަމްބެ.. އަސްލަމްބެ ކޮން އިރަކު ޕާކިސްތާނަށް އައީ.؟ އަދި ފަސް މަސް އެބަ އޮތެއްނު.. އަދި މި ގޭގަ ކީއްތި ކުރަނި.." ދޮރު ހުޅުވީ އަސްލަމްއެވެ.


83 aharuge maama'eh, hobby akee mobile phone application thayyaaru kurun - vNews.mv\nމުޙައްމަދު އަފްރާޙް 24 March 2019, 23:13\nމިއީ، ދުނިޔޭގައި ހުރި އެންމެ އުމުރުން ދުވަސްވީ މޯބައިލް ފޯން އެޕްލިކޭޝަން އުފައްދާ ފަރާތޭ ބުނެވިދާނެއެވެ.\nޖަޕާނުގެ ރައްޔިތެއް ކަމަށްވާ މަސާކޯ ވަކަމީޔާގެ އުމުރަކީ 83 އަހަރެވެ. އޭނާއަކީ، އެކަނި ދިރިއުޅޭ އަންހެނެވެ. "އަހަރެންނަކީ އެކަނިއުޅޭ މީހެއް. އެހެންވީމަ ވަރަށް ފަސޭހަ މަސައްކަތް ކުރަން. އަހަންނަށް ކަމެއް ކޮށްދޭނެ މީހަކު ނުހުރޭ،" ވަކަމީޔާ ބުންޏެވެ.\nއޭނާ އެންމެ ފުރަތަމަ ފަހަރަށް މޯބައިލް ފޯން އެޕްލިކޭޝަނެއްގެ ގޮތުގައި ތައްޔާރުކޮށްފައިވަނީ "ހިނާޑާން" ގެ ނަން ދީފައިވާ ގޭމެކެވެ. މިއީ، އުމުރުން ދުވަސްވީ މީހުންނަށް ޚާއްސަކޮށްގެން އޭނާ ފަރުމާކޮށްފައިވާ ގޭމެކެވެ.\n"މިމަސައްކަތަކީ އަހަރެން ވަރަށް ކުރާހިތްވާ މަސައްކަތެއް. އެއްވެސް މީހެއްގެ އުނދަގުލަކާއި ނުލާ މަސައްކަތް ކުރުމުގެ ފުރުޞަތު ލިބޭތީ، މިކަމުގައި ދެމި ހުރެވެނީ،" އޭނާ ބުންޏެވެ.\nވަކަމީޔާ ހުރިހާ ވަގުތެއްހެން ހޭދަކުރަނީ މި މަސައްކަތުގައެވެ. ނުވަތަ، އެޕްލިކޭޝަން ތައްޔާރުކުރުމާއި ގުޅޭ އައު ކަންތައްތައް ދަސްކުރުމުގައެވެ. މިކަމުގައި އޭނާއަށް އޮތީ އެންމެ ހުރަހެކެވެ. އެއީ، މޯބައިލް ފޯން އެޕްލިކޭޝަން ތައްޔާރުކުރާނެ ގޮތްތައް ދަސްކުރެވޭނެ ފަސޭހަ ގޮތްތަކެއް، އޭނާ ވާހަކަދައްކާ ޖަޕާނު ބަހުން ނެތުމެވެ.\n"އެންމެ އުނދަގުލީ، ހުރިހާ ލިޔެކިޔުންތަކެއް ހުންނަނީ އިނގިރޭސި ބަހުން. އެހާ އުމުރުން ދުވަސްވީމާ، އައު ބަހެއް ދަސްކުރުމަކީ ފަސޭހަކަމެއް ނޫން. ހުރިހާ ކަމެއް ކުރަން ޖެހެނީ އިނގިރޭސި ބަހުން. އެޕްލިކޭޝަނާއި ބެހޭ މަސައްކަތްތަކާއި، އީމެއިލް ކުރުން ފަދަ ކަންތައްތައް،" އޭނާ ކިޔައިދިނެވެ.\nވަކަމީޔާ އެންމެ ފުރަތަމަ ފަހަރަށް މިމަސައްކަތް ފެށީ އޭނާގެ އުމުރުން 60 އަހަރުގައެވެ. މިމަސައްކަތް ފެށުނީ، އޭނާ އެންމެ ފުރަތަމަ ފަހަރަށް ކޮމްޕިއުޓެއް ގަތް ދުވަހުއެވެ. އޭނާ ކޮމްޕިއުޓަރެއްގަތީ، އޭނާގެ ރަހުމަތްތެރިންނާއި ގުޅުން ބަދަހިކުރުމުގެ ނިޔަތުގައެވެ. އެއިރު އޭނާ ދިރިއުޅެމުން ދިޔައީ، އޭނާގެ އުމުރުން ދުވަސްވީ މަންމައާއި އެކުއެވެ.


Finance kairin park kureveyne jaaga hadhai, Ameenee magun baeh gai park kurun manaa koffi | Mihaaru\nފިނޭންސް ބިލްޑިން ކައިރީގައި ހެދި އާ ޕާކިން ޒޯން\nފިނޭންސް މިނިސްޓްރީ ކައިރިން ޕާކު ކުރެވޭނެ ޖާގަ ހަދައި، އަމީނީމަގުގެ ބައެއްގައި ޕާކު ކުރުން މަނާކޮށްފި\n07 މެއި 2019 - 21:12 15 comments\nއެ ކައުންސިލުން މިއަދު ކުރި ޓްވީޓެއްގައި ބުނީ ފިނޭންސް ބިލްޑިންގެ ކައިރީގައި އޮންނަ ހުސް ޖާގައިގައި، ދެ ފުރޮޅުލީ އުޅަނދުތަކަށް މިހާރު ޕާކު ކުރެވޭނެ ކަމަށެވެ. އެކަމަކު ފެން ބިލްޑިންގުގެ އިރުމަތީ ކަންމަތިން ފެށިގެން، ގިޔާސުއްދީން ސްކޫލާ ހަމައަށް އަމީނީމަގުގައި ޕާކުކޮށްފައި ހުރި އުޅަނދުތައް ނަގާނެ ކަމަށް އެ ތަނުން ބުންޏެވެ.\nމާލޭގެ ޑެޕިއުޓީ މޭޔަރު ސަމާއު ޝަރީފް ވިދާޅުވީ އަލަށް ހެދި ޕާކިން ޒޯނަށް އަމީނީ މަގުން ވަދެވޭނެ ކަމަށާއި އެތަނުގައި 350 އެއްހާ ސައިކަލް ޕާކު ކުރެވޭނެ ކަމަށެވެ. އަދި ވިދާޅުވީ ފިނޭންސް ބިލްޑިންގުގެ ފުރަގަހުން، އާސަހަރާ ކުރިމައްޗަށްވާ ގޮތަށް، ހަތަރު ފުރޮޅުލީ ވެހިކަލް ޕާކް ކުރެވޭނެ ގޮތް ވެސް ހަމަޖައްސާނެ ކަމަށެވެ.\nފިނޭންސް ބިލްޑިން ކައިރީގައި ހަދާފައިވާ އާ ޕާކިން ޒޯން\nއޭނާ ވިދާޅުވީ މިއީ ރޯދަ މަހާ ދިމާކޮށް ގެނައި ބަދަލެއް ނޫން ކަމަށާއި ދާއިމީ ބަދަލެއް ކަމަށެވެ.\nރޯދަމަހާ ގުޅިގެން މާލޭގެ އެކި ހިސާބުތަކުގައި ތޮއްޖެހުން ކުޑަކުރުމަށް ފުލުހުން އަންނަނީ މަސައްކަތްތަކެއް ކުރަމުންނެވެ.\nއެގޮތުން މާލޭގައި އެންމެ ބާރުބޮޑުވާނެ 15 ސަރަހައްދެއް ބަލައި، އެތަންތަނުގެ ޓްރެފިކް ކޮންޓްރޯލް ކުރުމަށް މަސައްކަތް ކުރާނެ ކަމަށް ފުލުހުން ވަނީ ބުނެފަ އެވެ.\nއެންމެ ބާރުބޮޑު ކަމަށް ފުލުހުންނަށް ފާހަގަ ކުރެވިފައި ވަނީ ބާޒާރުމައްޗާއި މަޖީދީ މަގުގެ އެކި ހިސާބުތަކާއި ސޯސަން މަގެވެ. އެހެންވެ، ބާރުބޮޑުވާ ހިސާބުތައް ބަލަހައްޓަން ޓްރެފިކް ފުލުހުންނާއި އެހެން ޑިޕާޓްމަންޓުތަކުގެ ފުލުހުން މަގުތަކަށް ނެރޭނެ ކަމަށް ފުލުސް އޮފީހުން ބުނެފައި ވެ އެވެ.\nއިތުރު ލިޔުންތައް ފިނޭންސް މިނިސްޓްރީ މާލެ ސިޓީ ކައުންސިލް ވެހިކަލްތައް ޓްރެފިކް ޕާކިން ޒޯން މާލެ\nއީދު ދުވަހާއި ވަޅު އީދު ދުވަހު ހަވީރު ވެހިކަލް މަނާ!


ބޮޑު މަންޒަރު — Ihavandhoo.com\n3 ޑިސެމްބަރު 20130އަޙްމަދު ރިޟްވާން\nޒަމާން ދައުރުވެ އިންސާނުންގެ ފިކުރިއްޔާތު ބަދަލްވެ އިންސާނުން އުޅެމުންދާ ވައްޓަފާޅި ދޫކޮށްލުމުން ﷲގެ ރިސާލަތާގެން މުޙައްމަދުގެފާނު ފޮނުއްވީ މާތްވެގެންވާ އިސްލާމު ދީނައިގެންކަން ކަށަވަރެވެ. މިއަދާ ހަމައަށް 1400 އަށްވުރެ ގިނަ އަހަރު ވެގެންގޮސްފައި ވާއިރު އަޅުގަނޑުމެން މުޙައްމަދުގެފާނު އުންމަތުގެ މީހުންނަށް އިސްލާމްދީނާ މެދު ކުރެވުނީ ކޮންފަދަ ފަރުވާލެއް ތޯއެވެ. ކޮންފަދަ ގަދަރެއްތޯއެވެ. މިއަދު މިމުޖުތަމައުން މިފެންނަނީ މުހައްމަދުގެފާނު އަހަރެމެންނާ ހަމަޔަށްގެންނެވި ﷲގެ ރިސާލަތު ހެއްޔެވެ.\nމަގުތައްމަތީގަ ޒިނޭ ކުރުމާ، ވަލު ޖަނަވާރުންނާއެކު ޖިންސީގުޅުން ހިންގުމާ، އެއްޖިންސުން ގުޅުން ހިންގުމާ، ރޭޕް ކުރުމާ، ބަފައިން ދަރިންނާ، ދަރިން މައިންނާ ޖިންސީގުޅުން ހިންގާ މަންޒަރެވެ. މަސްތުވެގެންވާ ހާލުގާ އަމިއްލަޔަށް ޖިންސީ އެދުންވެރިކަން ފުއްދުމާ، ވައްކަމާ، ފޭރުމާ، ލޫޓުމާރު ކުރުމާ، މާރާމޭރީއާ، ގީބަ ބުނުމާ، އެކަކު އަނެއްކެއްގެ އަބުރާބެހޭ މަންޒަރެވެ. މިނެކިރުމުގާ މަކަރުހެދުމާ، ވިޔަފާރީގާ އޮޅުވާލުމާ، ރިބާކާ މަންޒަރެވެ. ބަނޑު އަޅާ ވިހޭދަރި މެރުމާ، އެއްލާލުމާ، އަދި މައިންބަފައިން މުސްކުޅިވެ ގާބާރު ދެރަވުމުން ދަރިން އެމީހުންނަށް ހިތުހުރިގޮތެއް ހަދާ މަގުމަތި ކޮއްލާ މަންޒަރެވެ. ރަތްޔިތުން ވެރިންނަށް ކިޔަމަން ނުވުމާ، ވެރިން ރަތްޔިތުންނަށް ޖަވާބުދާރީ ނުވާ މަންޒަރެވެ. ހައްގަކާނުލާ އަނިޔާކުރުމާ، އިންސާނުން މަރާ މަންޒަރެވެ. ފިރިން އަނބިންނަށް އަޅާނުލުމާ، އަނބިން ފިރިންނަށް ނުކިޔަމަންތެރިވާ މަންޒަރެވެ. ރިސްވަތް ދިނުމާ، ރިސްވަތް ހިފާ މަންޒަރެވެ.\nﷲގެ އަޒާބަށް ކުޑަވެސް ބެލުމެއްނެތި ﷲ ނަހީ ކުރައްވާފައިވާ ކުދި ފާފަތަކުން ބޮޑެތި ފާފަތަކަށް އަރާ ގަންނަމުންދާއިރު ހަމަ އަޅުގަނޑުމެން މުޖުތަމައީ %100 މުސްލިމް މުޖުތަމައެއް ހެއްޔެވެ. އަޅުގަނޑުމެން މިއަދު ލަދުގަންނަން ޖެހެއެވެ. ﷲ އަންގަވާފައިވާ ހުކުމްތަކާ އެއްގޮތަށް ޝަރުއީ ދާއިރާގެ ބޭފުޅުން ހުކުމް ކުރަން ފަސްޖެހެނީ ކީއްވެގެންތޯ؟ އަޅުގަނޑަށް ސުވާލު އުފެދެއެވެ. އަސްލެއް ނެތްކަންކަމުގާ ސިޔާސީ ބޭނުންތަކަށް މީޑިޔާގަ އަދި އެނޫންވެސް ތަންތާންގަ ތިމާއަށް ތާއިދު ހޯދުމުގެ ނިޔަތުގާ ސިޔާސީ އިސްވެރިންނާ، ސަރުކާރުގެ ބޭބޭފުޅުން، އާންމު ރައްޔިތުން ވާހަކަ ދައްކަނީ ކީއްވެގެން ހެއްޔެވެ. ދީން އަދި ގައުމު ދެކެ ލޯބިވާތީ ހެއްޔެވެ.\nއަޅުގަނޑުމެންނީ ފުރިހަމަ މުސްލިމުންކަމަށް ދައުވާކުރާ އަދި ދިވެހިންނަށް ވީތީ ފަހުރްވެރިވާ ބަޔަކީމުއެވެ. ނަމަވެސް ހުދު މިއަދު އަޅުގަނޑު ދިވެސްއަކަށް ވީތީ ލަދުގަނެއެވެ. ދިވެހިންގެ އަސްލު މަންހަޖަށް ވާސިލް ނުވީމައެވެ. ކުރީގަ މި ވަތަނަށްޓަކާ އަދި ދީނަށްޓަކާ ސަހީދުވި އަބްތާލުންގެ ކިބައިން އިބްރަތް ހާސިލް ނުކުރީތީއެވެ. އިސްލާމްދީނުގެ މަންހަޖް ދިވެހިންނަށް އޮޅުނީތީއެވެ. ގައުމުގެ ހަރުމީހުންގެ ބަސް ދިވެހިން ނޭހިތީއެވެ. ގައުމުގެ މުހާޖިރުންނާ މޭސްތިރިން ދިވެހިންނާ ހަވާލު ކުރި އަގުބޮޑު ހަދިޔާއަށް ކޮޅުފައިން އެރީތީއެވެ.\nމިއަދު އަޅުގަނޑުމެން ވިސްނަން ވެއްޖެއެވެ. ދީނާއި ގައުމު އެދޭ އެދުން ބަލަންވެއްޖެއެވެ. ވެ ގޮސްފައިވާ ދުވަސްތަކުން އިބުރަތް ހާސިލް ކުރަންވެއްޖެއެވެ. ކަށިން ހިއްވަރުނެރެ ދީނުގެ ތަނބުތަށް ވަރުގަދަކޮށް އިސްލާމްދީނުގެ މަންހަޖުން ދިވެހިން ފެންވަރަން ވެއްޖެއެވެ. ގައުމެއް ވާކަން އަދި ދުނިޔެ އޮތް ހިނދު އެތަށް ޖީލެއް އަންނާނެކަން ހަނދުމަކޮށް އިސްލާމްދީނަށް ފުށުނާރާ ގޮތަށް ގާނޫނުތަކާ ގަވާއިދުތަށް ހަދާ އަދި މި މުޖުތަމައުގައި އިސްލާމީ ވަންތަކަމުގެ ސިފަލިބިގެންވާ ވެއްޓެއް ގާއިމު ކުރަން ވެއްޖެއެވެ. ދިވެހިންނީ ހެޔޮބަސް އަހާ ހެޔޮބަސް ގަބޫލުކުރާ ބަޔަކަށް ވުމަށްއެދި ﷲގެ ހަޟްރަތުން ދުއާ ދަންނަވާ ހާލުން މިލިޔުން ނިންމާލަމެވެ.


2 Vagun Ge Masaiykaiy Kaamiyaab Nuvee Hedhunu "Bodu Goakun" - Vaguthu\nދެ ވަގުންގެ މަސައްކަތް ކާމިޔާބު ނުވީ ހެދުނު "ބޮޑު ގޯހަކުން"\nވައްކަން ކުރަން އުޅުމުގެ ތެރޭގައި ލަނޑު ލިބޭ މީހުން ވަރަށް ގިނައެވެ. އެއީ އާއްމު ކަމެކެވެ. ބައެއް ފަހަރު މީހާގެ ފުރާނަވެސް ދާ ފަހަރު އާދެއެވެ. އަދި މީގެ އިތުރުން ވައްކަން ކުރަން އުޅުމުގެ ތެރޭގައި އެކަންކަން ފަޅާ އަރާ ވަގަށް އެތައް އަނިޔާއެއް ދޭ ފަހަރުވެސް އާދެއެވެ.\nވަރަށް ފަހުން މީސްމީޑިޔާގައި ދައުރުވި ވިޑިޔޯއެއްގައި ފެންނަގޮތުގައި، ވައްކަން ކުރަން ވެގެން ތަނެއް ފަޅާލަން އުޅުނު ދެ މީހެއްގެ ތެރެއިން އެކަކަށް ވަރަށް ބޮޑަށް މި ވަނީ އަނިޔާވެފައެވެ.\nއެ ވީޑިޔޯއިން ފެންނަނީ މީހަކު ގާބުރިއެއް ކަހަލަ އެއްޗެއް ބޭނުންކޮށްގެން ތަނެއް ފަޅާލަން އުޅޭ މަންޒަރެވެ. އެހެން ނަމަވެސް އެ ގާބުރި ފަޅަން އުޅުނު ތަނުގައި ޖެހުމުގެ ކުރިން ޖެހުނީ އޭނާއާއެކު އެތަނުގައި ދެން ހުރި މީހާގެ ގައިގައެވެ.\nއެ މީހާގެ ގައިގާ އެ ގާބުރިން ޖެހެން މެދުވެރިވީ، އޭނާއާއެކު ހުރި އަނެއް މީހާ ގާބުރި އެއްލި ގަޑީގައި ކުރިއަށް ގޮސް އެ ފަޅަން އުޅުނު ދޮރުގައި ޖަހާލުމަށްފަހު އެއް ފަރާތަކަށް ދާން އުޅުމުގެ ތެރޭގައެވެ. އެ ގާބުރިން އެ މީހާގެ ގައިގާ ޖެހުމުން އަނެއް މީހާ ވަގުތުން ވަނީ އޭނާއަށް އެހީވުމަށް އޭނާ ކައިރިއަށް ގޮސްފައެވެ. އަދި އޭނާ ދަމާފައި އެ ސަރަހައްދުން ގެންދާ މަންޒަރުވެސް އެ ވީޑިޔޯއިން ފެނެއެވެ.\nޗައިނާގެ އަވަށެއްގައި މިކަން ހިނގި ނަމަވެސް ސީދާ އެކަން ހިނގީ ކޮން އަވަށެއްގެ ކޮން ތަނެއްގައިކަން ނޭގުން ނަމަވެސް އެތައް ބަޔަކު ވަނީ އެ ވީޑީޔޯ ބަލާފައެވެ.\nފެބުރުއަރީ 16, 2018 16:08\nރަނގަޅު! ތިއޮތީ ރަނގަޅު ލަނޑެ ލިިބިފަ.............\nފެބުރުއަރީ 16, 2018 16:20\nސްޕީމް ކުރިކަހަލަ ކަމެއް ތީ


SunOnline: Maamui othee hama ekani Olympus gai\n"މާމުއި" އޮތީ ހަމައެކަނި އޮލިމްޕަހުގައި\nއައިމިނަތު ލުބާ 09 Jul 2019, 09:05\n"މާމުއި"ގެ ޕޯސްޓަރެއް، ފިލްމުގެ ޓިކެޓް އޮލިމްޕަހުން ލިބެން ހުންނާނެ--- ފޮޓޯ/ ޑާކްރެއިން\nޑާކްރެއިން އެންޓަޓެއިންމަންޓުން ގެނެސްދޭ ކޮމެޑީ ފިލްމު "މާމުއި" ޝްވެކް ސިނަމާގައި ނާޅުވާނެ ކަމަށް ފިލްމުގެ ޓީމުން ބުނެފިއެވެ.\nފިލްމުގެ ޕްރޮޑިއުސަރު މުހައްމަދު އަލީ (މޮގާ) ސަން އަށް ބުނީ ފިލްމު ހުޅުމާލޭ އަދި މާލޭ ޝްވެކްގައި ވެސް އަޅުވަން ނިންމާފައިނުވާ ކަމަށެވެ. ފިލްމު ޝްވެކް ސިނަމާގައި ނާޅުވަން ނިންމި ސަބަބެއް ހާމަކޮށްފައެއް ނުވެއެވެ.\n"ފިލްމު އަޅުވާނީ ހަމައެކަނި އޮލިމްޕަސް ސްކްރީނުގައި،"\n"މާމުއި"ގެ ނުވަ ޝޯއެއް މިހާތަނަށް ވަނީ ހައުސްފުލްވެފައެވެ. ހެއްވާ މަޖާ ކޮމެޑީ ފިލްމުގެ ޓިކެޓް މިހާރުވެސް ބާރަށް ވިކެމުން އަންނައިރު އެ ފިލްމަކީ މިހާތަނަށް ބެލުނު އެންމެ މަޖާ ކޮމެޑީކަމަށް ގިނަ ބަޔަކު އިއްތިފާގުވެއެވެ.\nފިލްމުގައި ހިމަނާފައިވާ މޮޅެތި ޑައިލޮގްތައް މިހާރު އާންމު ދިރިއުޅުމުގައިވެސް ބޭނުންކުރާ މަންޒަރު ފެނެއެވެ. ފިލްމުގައި ހިމެނޭ ބައެއް ޑައިލޮގް ވީޑިއޯ މިހާރު އާންމުކޮށްފައިވާއިރު އެ ވީޑިއޯތައް އަންނަނީ ބެލުންތެރިންގެ މެދުގައި ރަސްކަންކުރަމުންނެވެ.\nބެލުންތެރިންނަށް ފިލްމުން ފެނިގެން ދިޔަ އެންމެ ކަމުދިޔަ އެއް ޑައިލޮގް---\n"މާމުއި" ބަލައިލަން ވަންނަ ކޮންމެ މީހަކުވެސް ފިލްމު ބަލާފައި ނުކުންނަނީ ހިތްހަމަޖެހިގެންނެވެ. މޫނު މަތިން އުފާވެރިކަން ފެނެއެވެ. ފިލްމު ބަލަމުންދާ ވަގުތު ހީ ހީ ހަލާކުވެއެވެ.\nމީގެ އިތުރުން ފިލްމީ ދާއިރާއަށް އަލަށް ތައާރަފްވާ އައިޝަތު ޔާދާވެސް މި ފިލްމުން ހިމެނޭނެ އެވެ.\nއައިޝަތު ފުއާދު އަދި އަހްމަދު ތޮލާލުގެ ވާހަކައެއްގެ މައްޗަށް ހެދި އެ ފިލްމުގެ ޕްރޮޑިއުސަރަކީ މުހައްމަދު އަލީ (މޮގާ)އެވެ. ފިލްމުގެ ޑިރެކްޓަރަކީ އަލީ ޝިފާއު (ޗިއްޕެ)އެވެ.\n"މައިދާން" އަށް ޕްރިޔަމަނީ ސޮއިކޮށްފި\nތާޕްސީގެ "ހަސީން ދިލްރުބާ"ގެ ޝޫޓިން ފަށައިފި\n"ހުވާ 2"ގެ ޓީޒާ، ކެތް މަދުވެއްޖެ ދޯ؟


Mi Sarukaaruge Gadha Kamaky Jalugai Hingi Haadhisaa Sirru Nukurun - Mahloof - Vaguthu\n11 މަސް ކުރިން ( ޖޫން 22, 2019 )\nމި ސަރުކާރުގެ ގަދަކަމަކީ ޖަލުގައި ހިނގި ހާދިސާ ސިއްރު ނުކުރުމާއި، ބަލަން ފަސް ނުޖެހުން ކަމަށް ޔޫތް އެންޑް ސްޕޯޓްސް މިނިސްޓަރު އަހުމަދު މަހުލޫފް ވިދާޅުވެއްޖެ އެވެ.\nކ. މާފުށީ ޖަލުގައި ބުރާސް ފަތި ދުވަހުގައިދީން ތަކަކަށް އަނިޔާކުރި މައްސަލައާ ގުޅިގެން، މިނިސްޓަރު މަހުލޫފް މިއަދު ކުރެއްވި ޓްވީޓެއްގައި ވިދާޅުވީ ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހުގެ ސަރުކާރުގެ ގަދަކަމަކީ ޖަލުގައި ހިނގި ހާދިސާ ސިއްރު ނުކުރުމާއި، ބަލަން ފަސް ނުޖެހުން ކަމަށާއި ގޯހީ ގައިދީންތޯ ނުވަތަ އޮފިސަރުންތޯ ބުނަން ވެސް ސަރުކާރުން ފަސް ނުޖެހޭނެ ކަމަށެވެ.\n" ޖަލުތަކުގައި ނުބައި އަދި ރަނގަޅު ގައިދީން އުޅޭ ، ރަނގަޅު އަދި ގޯސް އޮފިސަރުންވެސް ތިބޭ ހާދިސާގައި ދިމާވެގެން އުޅޭ މައްސަަލައިގެ ހަގީގަތް އެނގޭނީ ތަހުގީގު ކުރުމުން ، އެތަން ތަހުގީގު ކުރުމަށްފަހު، އެކަމުގައި ގޯހީ ގައިދީންތޯ ނުވަތަ އޮފިސަރުންތޯ ބުނަން ވެސް ސަރުކާރުން ފަސް ނުޖެހޭނެ " މަހުލޫފް ވިދާޅުވިއެވެ.\nJaluga nubai adhi rangalhu gaidheen ulhey.Rangalhu adhi goas officerunves ulhey. Dhimaavegen ulhey massalaige hageegaiy ingeynee thahugeegu kurumun.Raees @ibusolih ge sarukaaruge gadhakamakee ekankan sirru nukurun,balan fasnujehun.Goahee gaidheetho officertho bunan fasnujeheyne.\n— Ahmed Mahloof (@AhmedMahloof) June 22, 2019\nމާފުށީ ޖަލުގައި ހިނގަމުންދާ ކަންކަމާއި ގުޅިގެން ހަޤީޤަތް އޮޅުވާލާފައިވާކަން ދޭހަވާ ވީޑިއޯއެއް މިހާރު ދައުރު ވަމުންދާއިރު، ކަރެކްޝަންސް އިން ބައެއް ކަންކަން ސިއްރު ކުރުމަށް މަސައްކަތް ކުރަމުންދާކަމުގެ އަޑުތައް ވަނީ ފެތުރިފައެވެ. މިކަމާއި ގުޅިގެން ކަރެކްޝަނަލް ސާވިސް އާއި ސަރުކާރަށް ގިނަ ބައެއްގެ ފާޑުކިއުން ދަނީ އަމާޒުވަމުންނެވެ.\nމާފުށި ޖަލުގައި ހިންގި ހަމަނުޖެހުމުގެ ތެރޭގައި ޖަލުގެ އޮފިސަރަކަށް ހަމަލާ ދިނުމުން ބައެއް ގައިދީންގެ ކުރިމަތި ފަރާތަށާއި، ފުރަގަސް ފަރާތަށް ޖަލުގެ އޮފިސަރުން ވަނީ ޕެޕާ ސްޕްރޭ ޖަހާފައިވާ ކަމަށް މައުލޫމާތު ލިބިފައިވެއެވެ. މީގެ އިތުރުން ބައެއް ގައިދީން ގޮޅިތަކުން ނެރެ ދެގަޑިއިރު ވަންދެން އެމީހުންގެ ގައިގައި ތަޅައި އަނިޔާކޮށްފައިވާ ކަމަށާއި، އޭގެތެރެއިން ބައެއް މީހުންގެ ބޯބާލާފައިވާ ކަމަށްވެސް މައުލޫމާތު ލިބިފައި ވެއެވެ. މިއީ ފަހުގެ ތާރީޚެއްގައިވެސް ޖަލުގައި މިފަދަ ބޮޑު ހަމަނުޖެހުމެއް ހިނގައިދިޔަ ފުރަތަމަ ފަހަރެެވެ.\nމި އަހަރު އައިއޯއައިޖީ އަށް ތައްޔާރުވާން ނުފެށިއްޖެ ނަމަ އެއީ ގޮންޖެހުމެއް: މަހްލޫފް\nކުޅުންތެރިންނަށް އެލަވަންސް ނުލިބެނީ ޕްރެކްޓިސް ނުކުރާތީ: މަހްލޫފް\nހާއްސަ އެހީތެރިކަން ބޭނުންވާ މީހުން އުޅޭ ގެތަކަށް ކާބޯތަކެތި ފޯރުކޮށްދެނީ\nޖޫން 22, 2019 13:42\nކަލޯ! ސިއްރު ކުރަން އުޅުނީ. އެކަންނުވެ ބޭޒާރުވީ . ފުރަތަމަވެސްހެދީދޮގު . އެހެންގޮތެއް ނެތިގެން އެއްބަސްވީ.\nޖޫން 22, 2019 13:46\nމޮޔަގޮވާ މީހާ އައީ ދޯ ބަަ ނޫސްތަކުން އެކަް ފާޅުކުރީމަ ކޮން.ކަެއް.ފޮރުވޭނީ\nޖޫން 22, 2019 13:47\nސިއްރުކުރެވެން ނެތް ކަމެއް ކިހިނެތްތަ ސިއްރުކުރާނީ ކިތައްމެވަރަކަށް ކުރަން އުޅުނަސް ތިމާގެ އަނގަ އޮތީތީ ވާހަކަ ދެއްކިދާނެ\nސިއްރެއްވާ ނުކުރެ. ކަރެކްޝަންގެ އިސްވެރިންނަކީ ހަމަ ތިޔަ ސަރުކާރުން ޢައްޔަންކުރި މީހުން. އެމީހުން އެއޮތީ ބުނެފަ ޖަލުގައި ހަޅުތާލެއްވެސް ނުކުރެޔޭ. އެއީ މާކުރީޒަމާނެއްގެ ވާހަކައެކޭ. އެކަމު އެއޮތީ ވީޑިއޯގަ ތާރީޚް ޖަހާފަ އޮތް ފޮޓޯއެއް ހިފައިގެން އުޅޭތަން. ކަލޭމެން ހީނުކުރާތި ފަރުމަހެއްގެ ބޯކާލެވުނަސް ރައްޔިތުންގެ ބޯ ކާލެވެނެއޭ. ތިވާހަކަ ގޮވައިގެންވެސް ރިލޯޑް ކޮށްލެވޭތޯ ބަލާބަލަ.\nޖޫން 22, 2019 13:53\nގަދައޭ މި ސަރުކާރަކީ އިންޑިއާގެ އަޅު ލާދީނީ ސެކިއުލަރ ފިނިހަކަ ސަރުކާރު !\nއެހެންވިއްޔާ ދެފަރާތުން ޕެޕާ ސްޕްރޭ ޖެހީ އޯގާތެރިކަމުން\nޖޫން 22, 2019 13:56\nސިއްރުނުކުރިޔަސް އަނިވާނީ ހަމަ އަނިޔާއަކައް އެވާހަކަ ދައްކަން ލަދުގަންނަންޖެހޭ މިއީ އޯގާތެރިސަރުކާރޯ..........ސަރުކާރެއް!!\nޖޫން 22, 2019 13:59\nކަލެއަކަށް ނުވިސްނޭ! މި ސަރުކާރުގެ ގަދަކަމަކީ ދައުލަތުން ވައްކަންކޮށްގެން ތިބި މީހުން ބޭޒާރުވުމުން މުސާރަޔާއެކު ތިންމަސްދުވަހުގެ ޗުއްޓީ ދީފަ އަނދުން އެޅުވުން،\nޖޫން 22, 2019 14:00\nމަހޭ ކަލޭ ވަރަށް ގަދަ އިނގޭ ސަރކާރު ދިފާއު\nކުރުންމަތީ ދެމިހުންނާތި ކަރުތާފެނަށް ގެނބުނަސް\nވަޒީފާ ދެމެހެއްޓޭނީ އޭރުންތާ!\nޖޫން 22, 2019 14:11\nމަހުލޫފު ބުނަން އެއީޣާދަކަމެަްނޫން\nޖޫން 22, 2019 14:12\nބޮދު ބުޑަށް ސާ ކިޔުމާ ގުޅިގެން ގޮތެއްނެތިގެން އެއްބަސްވީމާ އެވީ ގަދަތަ.؟؟؟ ބޮލުފޮށާ އެޅޭއިރުވެސް ފޮނިބާސާ ކަޑަން އެއްޗެއް ހިތަށް އަރާބާ.\nޖޫން 22, 2019 14:13\nމިސަރުކާރުގެ ގަދަކަމަކީ ދޮގުހެދޭ އިރުވެސް މިހެދެނީ ދޮގެއްކަމެއް ތެދެއްކަމެއް ނޭނގޭ މަހުލޫފް ކަހަލަ މިނިސްޓަރުން އުޅޭތީ\nޖޫން 22, 2019 14:14\nމިސަރުކާރުގެ ގަދަކަމަކީ ތިފަދަ މުނާފިގު މޮރުމޯލުން ޤައުމުގެ ރައްޔިތުންނަށް ހާމަވެ އެގުން އެންޏާފަހެ މީގެކުރިން ކޮންމެތާކު މީހަކު މަރުވާއިރައް ވެރިމީހާ ބޮލަށް ޖެހިމީހާ މިހާރު ތިދައްކާ ބަހަނާއާ ހެދި ތީކިހާ ބޮޑު ޙަސަދަ ވެރިއެއްކަން އެންމެ ނައްއެގުމަކީ ވެސް މިސަރުކާރުގެ ގަދަކަމަކައް ނުވޭބާ.\nޖޫން 22, 2019 14:17\nފާއިތުވި ހަފުތާގަ ތިޔަވަރުގެ ގަދަ ދެކަންހިނގާފަވޭ. އެއީ ފިހާރަައައްގެ ތެރޭގަ އޮތް ވޮލަޓެއް ނަގާ ޕޮލިހަށް ހަވާލުކުރުމާ، ޖަލުގާ ހިނގި އަނިޔާގެ ކަންތައް ފަސްނުޖެހި ސަރުކާރުން ރައްޔިތުންނައް އެންގުން. މިދެކަންތައް ވެސް ހިނގާދިޔަގޮތް މަހުލޫފު ނޫން ހުރިހާ ދިވެހި ރައްޔިތުންނަށް ވަރަށްސާފުކޮށް އެނގޭ.\nކޮންމެ ކަމެއް ކޮށްފަވެސް އެކަން ބޭޒާރުވީމާ އެވާހަކަ ދެއްކުން އެއީ ގަދަކަން. އެއީ އަނގަގަދަ މީހުން\nޖޫން 22, 2019 14:22\nދެނަމާދު ދޭތެރެ ތިޔައުޅޭގޮތުން ހައިރާންވޭ\nފުޓްބޯޅަދަނޑުތައް އޮތީފުރެފަބާ ފޮނިނުކަނޑާ ތިޔައީ ބޮލުރޮއްޖެ ކޮބާވައުދުތައް\nޖޫން 22, 2019 14:35\nހަގީގަތް ހޯދާފަ ބުނެބާ ސިއްރު ނުކުރޭތޯ؟ ދޮގު ނަހަދާތޯ؟ ސިއްރު ކުރަން ވެގެން އަތަށް ނުގޮވާތޯ؟\nޖޫން 22, 2019 14:49\nރަގަޅުވާހަކައެއް މިސަރުކާރުގެ ގަދަކަމަކީ ފާޅުގާ ސިއްރުނުކޮށް ފާޅުގާ ކަންތައްތައްކުރުން ، މިހާރުވެސް އިލްމުވެރިން ގެ ބަސް ނާހާ ތިއުޅެނީ ހިންދޫންގެ އަޅުކަމެއްގެ ގޮތުގައި ކުރާ ޔޯގާހަރަކާތް ފާޅުކަންބޮޑުގޮތެއްގައި ބާއްވަންތާ ، ގަދަ އިގޭ\nޖޫން 22, 2019 14:57\nގަދކަމަކީ ހުރިހާމެއް އޮޅވާލޫން ޤަނޫން އާއި ޚިލާފަށް ބަންދުގަ ތިބި ވަކިބަޔަކު ދޫކޮށްލުން އަދި ގަދަކަމަކި ޖަލުބަންދުގަ ތިބިމީހުން ބޭސްފަރު ާއަށްގޮސް ފިއްލެވުން އެކަމު އަދީބު ދާންވީމަ ފިއްލަވާފާނެތީ އެތައް ފުލުހުންނެއް ފޮނުވުން އިއީތޯގަދަކަމަކީ\nޖޫން 22, 2019 15:19\nމަހޭ ތަން ބޮއްސުން ލިޔަސް ކިޔަންވީ ކަލޭމެން ގަދައޭތަ... ޗީޗީ\nޖޫން 22, 2019 15:37\nތިޔަވަރުގެ ބޮޑު ލާއިންސާނީ ކަމެއް މި ސަރުކާރުގައި ހިނގައި ދިޔަ ކަމީވެސް އަޅެ ގަދަކަމެއް ނޫންތަ؟ އަތްޖަހަންވާނެ.\nޖޫން 22, 2019 15:44\nދޮންކަލޯ އެތަނަކީ ސަރުކާރާ ބެހޭ ތަނެއް ނޫން. ސަރުކާރުންވެަް އެކަން ކުއްވެރިކުރިއިރު މަނިކުފާނު ހުންނެވީ ވަގުތުކޮޅުގަތޯ؟\nޖޫން 22, 2019 15:45\nއަނގައިން ދެރަނުވައްޗޭ، ބޮލާ ފޮށާއެޅުނަސް. މިކަހަލަ ހަޔާތް ކުޑަ ދެތިން މީހެއް ބޭނުންވާނީ ދައުލަތެއް ހިންގަން\nޖޫން 22, 2019 16:31\nދެން ބޭނުންވާނީ ލެޕްޓޮޕެއް. ލެޕްޓޮޕަކާ ރިސޯޓަކުން ގައުމު ހިންގޭނެ އޭ ކިޔާފަ 2008 ވަނަ އަހަރުވެސް މީހަކު ވެރިކަމަށް އައި.\nޖޫން 22, 2019 15:58\nމިސަރުކާރު ގަދަ ވެފަ ކޮބާ ކަލޯ\nކޮރަޕްށަނައް ޒީރޯ ޓޮލަރެންސޭ ކިޔާ\nކަލޭ ތިހިރީ ރައްޔިތުން ލޮލުގަ އަނދުނެއް އަޅުވާ ބަހައްޓާފަ\nމިސަރުކާރުގެ ބަލިކަމުގެ ލާމަސީލު މިސާލެއް ކަލޭތީ\nޖޫން 22, 2019 16:21\nޖޫން 22, 2019 16:17\nއާން.. ފާޅުގަ އަނިޔާކުރުން އެއީ ވަރަށް ގަދަކަމެއް.\nޖޫން 22, 2019 16:22\nކަލޭގެ ގަދަކަމަކީ ﷲގެ އަމުރުފުޅުތަކަށް ނުކިޔަމަންތެރިކަން ދެއްކުން\nޖޫން 22, 2019 16:35\nއަސްތާ އެތެރޭގަ ހުންނަވާ ފާހަގަކުރައްވާ ގަދަކަމަށްވުރެ ބޭރުގަ ތިބެ ބެލީމަ ފެނި ސާބިތުވާން ހުރި ކަޑަ ކަންތައް މާގިނަ. ފާއިތުވި5އަހަރު ހިގާފައިނުވާ ހާދިސާތައް މިއަދުގެ މި ވެރިކަމުގެ އާރާ ބާރު ތެރޭގައި ހިގާފަ އެބަހުރި. ލާއިންސާނީ ޖަރީމާގެ އިންތިހާ މި ފެނުނީ ބޮޑު އަނިޔާވެރި ކަމެއްގެ ތެރެއިން. ތިމަ ތިމާމެން ކުރި އަނިޔާ އަމިއްލައަށް ދޮގު ކުރުމަށްފަހު ކުށްވެރި ކުރީ، އަދި އެކަންތައް ބަލާ ފިޔަވަޅުވެސް މި އަޅަނީ އަމިއްލައަށް. އެހެންވީމަ ވަރަށް ގަދަ މިސަރުކާރު. ހަމަ ހަބޭސް.\nޖޫން 22, 2019 16:38\nމަހުޅޫފެވެ. މަނިކުފާނު މޮޔަ ނުގޮވާށެވެ. ސިއްރެއް ނުކުރެވޭނެއެވެ. އަދި ސިއްރު ކޮށްގެން ނުވެސް ތިބެވޭނެއެވެ. ދެން ތިހެން ވީއިރު ފުރަތަމަވެސް ސިއްކުކޮށް ދޮގު ހެދީ ކީއްވެހެއްޔެވެ؟\nޖޫން 22, 2019 16:42\nސަރުކާރުގެ ގަދަކަމުންތަ ޑީޕީރއެސް އިން ކަންސިއްރުކުރަން ދޮގުހެދީ ސަލާމަތްނުވުމުން މިނިސްރ އެތަނަށްދިޔައީ ދައްކާވާހަކައިން ބޯހަލާކު ގޮވާކޮހުންފަކުރުހީވޭ\nޖޫން 22, 2019 17:21\nރަންކޮޅާ އެއީ ސަރުކާރުގެ ގަދަ ކަމެއްނޫން. އެއީ 21 ވަނަ ޤަރުނުގައި ކަން ކަން ހިނގާނެގޮތް. މައުލޫމާތު ސިއްރެއް ނުކުރެވޭނެ. ހުރިހާކަމެއްވެސް އެންމެނަށްވެސް އެނގޭނެ. ސިއްރުކުރެވެން ނެތިގެން އެނގުމަކީ ސަރުކާރުކާރުގެ ގަދަކަންބާ.\nޖޫން 22, 2019 17:27\nސޯޓު ފޭބީމާ ކޮންއެއްޗެއް ސިއްރުކުރެވޭނީ!\nޖޫން 22, 2019 17:35\nކަލޯގަޔާ މަހޭމެން އަމިއްލައަށް ޖަލު ތި ގޮއްވާލަނީ. ވާގޮތް ބަލަން ތިބެމާ.\nޖޫން 22, 2019 17:43\nތިޔައީ ދެނަމާދުދޭތެރެވެސް ނޭނގޭމީހެއް؟؟\nޖޫން 22, 2019 18:20\nކަލޯ ދައްކާ ވާހަކަ ގަބޫލު ކުރާނީ ފަރަންޖީން ކޮބަާތޯ ކޮރަޕްޓް ލާރި ގަނޑު\nޖޫން 22, 2019 18:39\nޖީންސް ވގ އެއީ މިސަރުކާރުގެ ދެ އުޅި އެއްނުވާ ސިޔާސަތާ ސަރުކާރުގެ ނާ ޤާބިލު ކަން ހާމަކޮށްދޭ ކަމެއް.\nޖޫން 22, 2019 18:48\nއަނގަ އޮތިއްޔާ ކާޅެއްނުކާނޭ މީހުން ބުނެ އުޅޭ. ތީ އޭގެ މީހުން.\nޖޫން 22, 2019 19:49\nމިސަރުކާރުގަ ވަސް ގަދައީ. ވަގުން3މަސްފަހުން އަނބުރާ ވަޒީފާޔައް. ބޭބެޔާ ކޮއްކޮގެ ވިޔަފާރިވީމަ ދައުލަތުން ނަގާ ކޮންމެހެންވެސް ދޭންޖެހެ، ކިޔަނީ ވައްކަމެއްނޫން " ބަދަލުގެ ގޮތުގަ". މިސަރުކާރު އައިފަހުން ކިތައްމީހުން ގޮޅިތަކުގަ މަރުވެއްޖެޔަތަ، ވީގޮތެއް އެންގޭބާ؟ ޢިންސާފް ހޯދަން ބޭއްވިދަރުބާރުގަ ދެއްކީ ގޮއްމުށު ބާރު، އެދެއްކި ހެކީގަ މަދީ ހުދުހޭ މުސައްލައެއް. ގައުމު އިންޑިޔާ ފައިދަށުވެ ވިކިހުސް ވެއްޖެ. ހިލޭ އެހީގެގޮތުގަ ދިން ފައިސާއިން 1.2ބިލިޔަން ގެއްލިއްޖެ. ސަރުކާރުން މަޖްލީހަށް ވައްދާ ކޮންމެ ބިލެއްގަ ޖަހަނީ ރަބަރު ތައްގަނޑު. ބޭރުމީހުންނައް ރާއްޖޭން ބިލް މިލްކުރެވޭ ގޮތައްއޮންނަ ބިލަށް މިއަދު މިސަރުކާރުން ތައުރީފްކުރެ. ކަމެއްވާ ނުފޮރުވޭތާ.!!\nޖޫން 22, 2019 19:57\nވަޒީރޫ ކޮސްނުގޮވާ ކިތައްމެވަރަކަށް\nޖޫން 22, 2019 20:45\nއަނިޔާކުރުންމަތީ ދެމިހުރުމަކީ، އެއްވެސް ގަދަކަމެއްނޫނެވެ.\nޖޫން 22, 2019 20:57\nއެއަށްވުރެ ބޮޑެތިކަންތައް ސިއްރު ކޮށްފައި ހުރިހެން މިބުނިއެއްޗަކުން ހާދަ ހީވެޔޭ. އެހެންވީމަ ސިއްރުކޮށްފަ ހުރިކަންތައް ވާނީވެސް މިސަރުކާރުގެ ގަދަކަމަށްތާ.\nޖޫން 23, 2019 06:00\nކަލޯ ނޫންތައްބުނީ ޖަލުގައި މީހުންމަރުވަނީއެއްނޫނޭ މަރަރަނީއޭ\nޖޫން 22, 2019 21:30\nލަދުހަޔާތްކޮބާ؟ އަނިޔާކޮށްފަތީތަބުނަންވާ އެއްޗަކީ؟\nޖޫން 22, 2019 21:57\nމަހުލޫފުގެ ހުރި ގަމާރު ކަމަކީ މިފަދަ ޓެކްނޮލޮޖީ ޒަމާނެއްގައި މަހުލޫފު ޖަލުގަ ބައްދައިގަނެގެން އޮތަސް އެކަން ސިއްރު ކުރެވޭނެ އެއްވެސް ގޮތެއް ނޯންނާނެކަން. މިކަލޭގެ އަށް ހަމަ ކިޔަންވީ މަހު-ފޫލް !!!!\nޖޫން 22, 2019 22:17\nމިސަރުކާރުގެ ގަދަކަމަކީ އެއްވެސް ކަމެއް ނުކޮށް ގައުމު ދަވާލަނީ. ޔާމީނުގެ ގަދަކަމަކީ ރައްޔިތުންގެ 32 ދަތް ފެނނަވަރުގެ ބޮޑު ޕްރޮޖެކްޓެއްގެ ތެރެއިން އެތިކޮޅެއް ޖީބަށްވެސް ލަނީ.\nޖޫން 22, 2019 22:33\nމި ސަރުކާރު ގަދަ ކަމަކީ ތިކަހަލަ އަނގަ ގަދަ ކަމެއްނުވާ ގޮލަޔަކަށް މިނިސްޓަރުކަން ދޭން ކެރުނުކަން\nޖޫން 22, 2019 22:43\nގައިދީން ތަކެއް ނިއުސް މީޑިއާ ތަކަށް ފަޅާ އަރުވާލީމާ ދެން ސިއްރު ކުރެވޭނީ ކިހިނަކުންތޯ؟ ވަގުލޫފު އަގައިން ދެރަނުވާތި..\nޖޫން 22, 2019 23:03\nތީ ގަދަ ކަމެއްނޫން ބުރޯ، ޖަލުގަ މިހުރިހާ ދުވަހު ހިނގި ކަންކަމަކީ ސަރުކާރުން ކުރިކަމެކޭ ބުރޯމެން ބުނަމުން އައީ މިހާރު ކޮންބައެއް ގައިދީންނަށް އަނިޔާ ކުރަނީ ޔާމީނުތަ އަދިވެސް، ދެން ބުނާނެ ޔާމީނު ދައުރުގަ ވަޒީފާ ދީފާތިބި މީހުން ވީމައޭ އެހެން އެވީ، އަބަދުވެސް އިދިކޮޅަށް ދިޔައިމަ ދޯ ކަންކަން މިފެންނަނީ ، މިސަރުކާރުގަވެސް ޖަލުގަ މީހުންވެސް އެބަ މަރުވޭ\nޖޫން 22, 2019 23:57\nއެހެންތަ ސިއްރުކޮށްފައޮތީ މީޑިއާއަށް ވީޑިއޯ އާއި އޯޑިއޯ ލިބެންދެން ހައްހައް ސިއްރު ކުރަން އުޅުނީ. އެކަންނުވެ ބޭޒާރުވީ . ފުރަތަމަވެސްހެދީދޮގު . އެހެންގޮތެއް ނެތިގެން އެއްބަސްވީ.\nޖޫން 23, 2019 00:03\nކ. މާފުށީ ކައުންސިލުގައި މާލިއްޔަތު ގާނޫނާ ހިލާފަށް، ކޮރަޕްޝަނަށް މަގުފަހިވާ ގޮތަށް ބިޑުގައި ބައިވެރި ނުވާބަޔަކަށް އެޑްވާންސަށް 498،200ރ. ދިން މައްސަލައެއް ފެންމަތިވެގެން ދިޔައިރު އެމައްސަލަ ނުބެލުނު ސަރުކާރަކަށް ބެލޭނީނކޮންކަމެއް.\nޖޫން 23, 2019 01:53\nމަހޭ ތިޔަ ކަން ސިއްރުނުކުރިއަސް މިސަރުކަރުން ވަރަށް ގިނަ ކަން ތައް އެބަހުރި ސިއްކުކޮށްފައި. ތިޔަ މިނިސްޓްރީ ގައި ވެސް އެބަހުރި ވަރަށް ގިނަ ކަންތައް ސިއްރުކޮށްފައި އަޅުގަނޑު މަސައްކަތް ކުރަނީ ތިޔަމިނިސްޓްރީ ގައި ވަރަށް އަވަހަށް އެކަންތައް ފަޅާއަރާނެ މާގިނަ ދުވަހެއް ނެތް ދެން.\nޖޫން 23, 2019 02:21\nގަދަކަމަކީ އެއެއްނޫން ގަދަކަމަކީ ރިޝްވަތުދީގެން ރައްޔިތުންބޯކާގެން ގަދަކަމުން ވޯޓުންވައްކަންކޮށްގެން ގަދަކަމުން ވެރިކަމައްއައިސް ގަދަކަމުން މަގާމުތަކަށް އާދެވުން. އިތުރަށްވެސް ވާނީބޭޒާރު އަނގަފޭނުކޮށް ދެންވެސް ރައްޔިތުންައްފައިދާއެއްހޯދާދީ ލިބުނުމޮލާގެން ކުރިއަށްދެވޭތޯބެލިއްޔާމާރަންގަޅުވާނެ.\nޖޫން 23, 2019 08:26\nކޮންމެ ނުބައިކަމެއްކޮށްފަ ހަމަކުރީމަ ނިމުނީތަ. މިފަދަ ކަންކަން ވިޔަނުދިނުމަށް ސަރުކާރު އޮންނަނީ. އެހެންވިމާ ތިއޮތީ ފެއިލްވެ އަތަށް ގޮވާފަ\nޖޫން 23, 2019 09:22\nއޭ ކަލޯ ފައިސާއަށް ހޭނެތި މެލޭއަށް ދާ ސޮރާ! ...ރަކި ބޮލަށް އެރީ ދޯ އަހަރެމެން އަޅާނުލީމަ؟ އަދި އިމްރާނު ވެސް ބުނެއްޕެއްނުން ސިޔާސީ ބަޔަކު އަޑީގައޭ....އިމްރާނުބޭ ފައިސާއަށް ހޭނެތޭ ސޮރަށް ބުނެލަން އޮތީ އަމިއްލަ ގައިގަ އަމިއްލަ އަތުން ވަޅިއަޅާފަ އަމިއްލައަށް ތަހުގީގު ކޮށްފަ ތިކުޅޭ ނާޗަރަންގީ ކުޅޭށޭ...އަހަރެމެން ފެންނަ ކަމަށް އަޑުއިވޭކަމަށްވެސް ނުހަދާނަމޭ...އަހަރެމެންގެ މަޖިލސް މެންބަރުންކައިރީވެސް ބުނެފަ އޮންނާނީ އަޑުއިވޭކަމަށްވެސް ނުހަދައްޗޭ....\nޖޫން 23, 2019 09:44\nއާއިލީ ސަރުކާރު ގަދަ،\nޅިޔަން ފަހަރިން އެއްބަނޑުއެއްބަފާ މީހުންގެ ސަރުކާރު ގަދަ\nމަޖުލީހުގައި ބޮޑުބޭބެޔާއި ބޮޑުދައިތަ ގެ ދަރި ނާއިބަކަށް ގަދަ އެއް ނުން،އެންމެ ފަހުން ގައިދީން ތަޅާގަތީ ކިހާ ގަދަ ދޯ\nޖޫން 23, 2019 10:36\nމަހޭ ކަލޭ މީހަކު މަރާފަވެސް ބުނެފާނެ މަމިހިރީ މީހަކު މަރާފައޭވެސް. ދެން ކަލޭ ވާނެތަ. ހުދު ކާފޫރަށް. ރީތި ނާނާ ކިޔައިގެން ރައްޔިތުން ބޮލަށް ސަވާރުވާން ކަލޭތީ އެއްވަނަ. ސަލާމް މަހޭ


SunOnline: Dhuvaalu keumuge massalathah mi aharu madhu\nދުވާލު ކެއުމުގެ މައްސަލަތައް މި އަހަރު މަދު\nނަޖާހު މަސްއޫދު 02 May 2021, 14:06\nފާއިތުވި ދެ އަހަރާ އަަޅައިބަލާއިރު މިއަހުގެ ރަމަޒާން މަހުގެ ފުރަތަމަ 15 ދުވަހު ފުލުހުންނަށް ހުށަހެޅި މައްސަލަތައް މަދުވެފައިވާ ކަމަށް ފުލުހުންގެ ތަފާސްހިސާބުތަކުން ދައްކައިފި އެވެ.\nފުލުހުން މިއަދު ބުނި ގޮތުގައި، ފާއިތުވި ދެ އަހަރުގެ ރަމަޒާން މަހުގެ ފުރަތަމަ 15 ދުވަހު ފުލުހުންނަށް 2648 މައްސަލައެއް ހުށަހަޅާފައިވާއިރު، މިއަހަރުގެ ރަމަޟާންމަހުގެ ފުރަތަމަ 15 ދުވަހު ހުށަހަޅާފައިވަނީ 1352 މައްސަލަ އެވެ.\nވަކިވަކި ކުށްތަކަށް ބަލާއިރު، ރޯދަމަހުގެ ދުވާލުގެ ވަގުތުގައި ކައިގެން ފުލުހުންނަށް ހުށަހެޅިފައިވާ މައްސަލަތައްވެސް މަދުވެފައިވާ ކަމަށް ފުލުހުން ބުންޏެވެ. ފާއިތުވި ދެ އަހަރު އެފަދަ 29 މައްސަލައެއް ހުށަހަޅާފައިވާއިރު މިއަހަރުގެ މި މުއްދަތުގައި 10 މައްސަލަ ހުށަހަޅާފައިވާ ކަމަށް ފުލުހުން ބުންޏެވެ.\nފާއިތުވި ދެ އަހަރުގެ ފުރަތަމަ 15ގައި ވައްކަމުގެ 646 މައްސަލަ ހުށަހަޅާފައިވެ އެވެ. އަދި މިއަހަރުގެ ރަަމަޒާން މަަހުގެ ފުރަތަމަ 15 އާ ހަމައަށް ހުށަހަޅާފައި ވަނީ ވައްކަމުގެ 368 މައްސަލައެވެ.\nވައްކަން މަދުކުރުމަށް، ނިދުމުގެ ކުރިން، ގޭގެ ދޮރުތައް ހުރީ ރަނގަޅަށް ތަޅުލެވިފައިތޯ ބަލައި ގޭގައި ގެންގުޅޭ މުހިންމު ތަކެތި، ރައްކާތެރިގޮތަކަށް ސައިކަލާއި ކާރުފަދަ ތަކެތިވެސް ތަޅުލުމުުގައި މިހާރަށްވުރެ ސަމާލުކަން ދިނުމަށް ފުލުހުން އެދުނެވެ.\nފޭރުމުގެ މައްސަލަތަކަށް ބަލާއިރު ފާއިތުވި ދެ އަހަރުގެ ރަމަޒާން މަހުގެ ފުރަތަމަ 15 ދުވަހު ފޭރުމުގެ 41 މައްސަލައެއް ހުށަހަޅާފައިވާއިރު މި އަހަރު ހުށަހަޅާފައިވަނީ 20 މައްސަލައެކެވެ.\nމުދަލަށް ގެއްލުންދިނުމުގެ 53 މައްސަލައެއް މި އަހަރު ހުށަހަޅާފައިވާއިރު ފާއިތުވި ދެ އަހަރު ހުށަހެޅީ 273 މައްސަލައެވެ.\nމަސްތުވާތަކެތީގެ މައްސަލަތަކަށް ބަލާއިރު މި އަހަރުގެ ފުރަތަމަ 15 ދުވަހު 156 މައްސަލައެއް ހުށަހަޅާފައިވެ އެވެ. ފާއިތުވި ދެ އަހަރުގެ ފުރަތަމަ 15 ދުވަހު ހުށަހަޅާފައި ވަނީ މަސްތުވާތަކެތީގެ 398 މައްސަލަ އެވެ.\nއޭގެ އިތުރުން، ފާއިތުވި ދެ އަހަރުގެ ފުރަތަމަ 15 ދުވަހާއި މި އަހަރުގެ ފުރަތަމަ 15 އަޅާކިޔާ އިރު، ހުށަހަޅާފައިވާ ޓްރެފިކް މައްސަލަތައްވެސް މަދުވެފައިވާ ކަމަށް ފުލުހުން ބުންޏެވެ. ފާއިތުވި ދެ އަހަރު 197 މައްސަލައެއް ހުށަހަޅާފައިވާއިރު މި އަހަރުގެ އެ މުއްދަތުގައި ހުށަހެޅީ 129 މައްސަލައެކެވެ.


Adhuham iuthiraaf, Mujaazaai Thahumeen iuthiraaz - vNews.mv\nއަދުހަމް އިއުތިރާފް، މުޖާޒާއި ތަހުމީން އިއުތިރާޒް\nފާތިމަތު ނަހުދާ ފާއިޒް 21 September 2021, 19:27\nމެއި މަހުގެ6ވަނަ ދުވަހުގެ ރޭ ކުރީގެ ރައީސް، އަދި ރައްޔިތުންގެ މަޖިލީހުގެ ރައީސް، މުހައްމަދު ނަޝީދު އަވަހާރަކޮށްލަން ދިން ޓެރަރިސްޓް ހަމަލާގެ ޝަރީއަތުގެ އަޑުއެހުންތައް މިއަދު ކްރިމިނަލް ކޯޓުގައި ފަށައިފިއެވެ.\nމި މައްސަލާގައި ދައުވާ ކުރި ހަތް މީހުންގެ ތެރެއިން، މިއަދު ކުރިއަށް ގެންގޮސްފައިވަނީ އޭގެތެރެއިން ހަތަރު މީހެއްގެ އަޑުއެހުމެވެ.\nމިއަދުގެ ޝަރީއަތުގެ މަޖިލީހުގައި، ރައީސް ނަޝީދަށް ދިން ހަމަލާގައި އަމަލީގޮތުން ބައިވެރިވެ ބޮން ގޮއްވާލި އަހްމަދު އަދުހަމް ރަޝީދުގެ މައްޗަށް ދައުލަތުން ކުރާ ދައުވާތަކަށް އޭނާ ވަނީ އިއުތިރާފްވެފައެވެ.\nއެގޮތުން، އޭނާގެ މައްޗަށް ދައުލަތުން އުފުލާފައިވަނީ މައިގަނޑު ހަތަރު ދައުވާއެކެވެ. އެއީ ޓެރަރިޒަމްގެ އަމަލެއް ކުރުމުގެކުށުގެ ދައުވާ އާއި، ޓެރަރިޒަމްގެ އަމަލެއް ކުރަން ރޭވުމުގެ ކުށުގެ ދައުވާ އާއި، ޓެރަރިސްޓް ޖަމާއަތަކަށް ތާއީދުކުރުމުގެ ކުށުގެ ދައުވާ އާއި، ތޫނު އެއްޗެއް ނުވަތަ ނުރައްކާތެރި ހަތިޔާރެއް ބޭނުންކޮށްގެން ގަސްދުގައި މީހަކު މަރާލަން އުޅުމުގެ ކުށުގެ ދައުވާއެވެ.\nދައުލަތުން އިއްވި ދައުވާތަކަށް އޭނާ އިއުތިރާފްވުމުން، އެކަމާ ގުޅިގެން މައްސަލަ ބައްލަވާ ގާޒީންގެ ބެންޗުގައި ހިމެނިވަޑައިގަންނަވާ ގާޒީން އޭނާއާ އިތުރަށް ސުވާލުކުރަން ބޭނުންފުޅުވާތީއާއި، ގައުމީ ސަލާމަތަށް ނުރައްކާވާ ފަދަ ކަންތައްތައް އެކުލެވިގެންވާތީ، ޝަރީއަތުގެ އަޑުއެހުން ވަނީ އޭގެފަހުން ސިއްރުކޮށްފައެވެ.\nއަދުހަމަކީ ހަމަލާ ދިނުމަށްޓަކައި އަތަމާ ޕެލަސްގެ ގޯޅިތެރޭ ހުރެގެން ބޮން ގޮއްވާލި މީހާއެވެ. އޭނާ ހުރީ ހަށިގަނޑު ގޮއްވާލައިގެންވެސް އެހަމަލާ ދިނުމަށް ތައްޔާރަށްކަމަށް ތަހުގީގަށް ދިން ބަޔާނުގައި ބުނެފައިވެއެވެ.\nމި ދައުވާތައް ސާބިތުވެއްޖެ ނަމަ އަދުހަމްގެ މައްޗަށް 40 އަހަރަށް ވުރެ ދިގު މުއްދަތުގެ ޖަލު ހުކުމެއް އަންނާނެ ނަމަވެސް، އިއުތިރާފްގެ އެއްބަސްވުމެއް ހެދިފައި އޮތުމުން މިހާރު އުފުލާފައިވާ ދައުވާތައް ސާބިތުވެއްޖެނަމަ އަންނާނީ 23 އަހަރުގެ ޖަލު ހުކުމެކެވެ.\nޝަރީއަތުގެ މަޖިލީހުގައި އަދުހަމް އިއުތިރާފްވި ނަމަވެސް، މި މައްސަލާގައި ދައުލަތުން ދައުވާ އުފުލާފައިވާ މުޖާޒު އަހުމަދާއި ތަހުމީން އަހުމަދު ވަނީ އެމީހުންގެ މައްޗަށް އުފުލާފައިވާ ހުރިހާ ދައުވާތަކަށް އިންކާރުކޮށްފައެވެ.\nމުޖާޒުގެ މައްޗަށް އުފުލާފައިވަނީ ޓެރަރިޒަމުގެ އަމަލެއް ހިންގަން ރޭވިކަމުގެ ދައުވާއާއި ކުށެއްކޮށްފައިވާ މީހަކު ފިލުވުމުގެ ދައުވާއެވެ.\nތަހުމީނުގެ މައްޗަށް އުފުލާފައިވަނީ ޖުމްލަ ހަތަރު ދައުވާއެވެ. އެއީ ޓެރަރިޒަމްގެ އަމަލެއްގައި ބައިވެރިވުމުގެ ކުށުގެ ދައުވާއާއި، ޓެރަރިޒަމްގެ އަމަލެއް ހިންގުމުގެ ކުށް ރޭވުމުގެ ދަޢުވާއާއި ގޮތާތަކެތި އެއް ތަނުން އަނެއް ތަނަށް އުފުލުމުގެ ދައުވާ އާއި، ޓެރަރިސްޓު ޖަމާޢަތަކަށް ތާއީދުކުރުމުގެ ދައުވާއެވެ.\nއޭނާގެ މައްޗަށް ކުރާ ދައުވާ ތުހުމަތުތަކަކީ އޭނާ ނުކުރާ ކަމެއްގެ ދައުވާކަމަށް ތަހުމީނު ވަނީ ބުނެފައެވެ. މުޖާޒު ބުނެފައިވަނީ މައްސަލާގައި ހިނގިކަމަށް ބުނާ ކަންކަމަކީ ހިނގި ކަންކަން އޭނާއަށް އެނގޭ ކަންކަން ނޫން ކަމަށެވެ.\nދައުލަތުން ތަހުމީނާ ދެކޮޅަށް 113 ކިތާބީ ހެއްކާއި 86 ޝަފަވީ ހެކި، އަދި މުޖާޒާ ދެކޮޅަށް 80 ކިތާބީ ހެއްކާއި 103 ޝަފަވީ ހެކި ހުށަހަޅާފައިވެއެވެ.\nއެހެކިތަކުގެ އަދަދު ގިނަވުމާއެކު އިސް ގާޒީ ވަނީ ދެ ފަރާތުން ވާހަކަދައްކައިގެން ދެ ފަރާތަށް އެއްބަސްވެވޭ ކަންކަމުގައި ހެކި ހުށަނާޅާނެ ގޮތެއް އިންތިޒާމުކޮށް ކޯޓަށް ހުށަހަޅަންޖެހޭ ހެކީގެ އަދަދު މަދުކުރުމަށް އެދިވަޑައިގެންފައެވެ. އެގޮތުން، ހަމަލާއެއް ދިން ކަމާއި، ސައިކަލެއް ގޮއްވައިލިކަމާއި، އަނިޔާ ލިބުނު ފަރާތަށް އަނިޔާވިކަން ފަދަ ކަންކަމަކީ ކުށަށް އިއުތިރާފުނުވި ނަމަވެސް އެއްބަސްވެވިދާނެ ކަންކަން ކަމުގައި ގާޒީ ފާހަގަކުރެއްވިއެވެ.\nމި މައްސަލަ ކުރިމިނަލް ކޯޓުގައި ބައްލަވަނީ ތިން ގާޒީންގެ މައްޗަށް އެކުލެވޭ ބެންޗަކުންނެވެ. ބެންޗުގެ އިސް ގާޒީ އާދަމް މުހައްމަދުގެ އިތުރަށް ދެން ތިއްބަވަނީ ގާޒީ މުހައްމަދު މިސްބާހާއި ގާޒީ ސަފްވަތު ހަބީބެވެ.\nކުށް ކްރިމިނަލް ކޯޓު ޤާނޫނީ ޕްރޮސެކިއުޓާ ޖެނެރަލްގެ އޮފީސް ރައީސް ނަޝީދު ޓެރަރިޒަމް


އެކްޓިވިޓީ ޔުނިފޯމު ހޯދަން\nއެކްޓިވިޓީ ޔުނިފޯމު ހޯދަން ބޭނުންވެއްޖެ:\nމި ސްކޫލަށް އެކްޓިވިޓީ ޔުނިފޯމެއް ހޯދަން ބޭނުންވެގެން ކުރި މި ސްކޫލުގެ ނަންބަރު: GS209/IUL/2016/004 އިޢުލާނާ ގުޅިގެން މަޢުލޫމާތު ސާފުކުރުމަށް އެދިފައިވަނީ 02 ފަރާތުން ކަމަށްވާތީ އެއިޢުލާން ބާޠިލުކޮށް، 02 ވަނަ ފަހަރަށް އިޢުލާން ކުރަމެވެ.\nވީމާ، އަމިއްލަ ތަކެތީގައި މިމަސައްކަތް ކޮށްދެވިދާނެ ފަރާތްތަކުން ސްކޫލަށް ދުރުވެ މަޢުލޫމާތު ސާފުކުރެއްވުމަށްފަހު އަންދާސީހިސާބު ހުށަހެޅުއްވުން އެދެމެވެ. އީމެއިލްގެ ޒަރީޢާއިން މަޢުލޫމާތު ސާފުކުރަން ބޭނުންވާ ފަރާތްތަކަށް އެފުރުޞަތު ހުޅުވާލެވިފައިވާ ވާހަކަ ދެންނެވީމެވެ.\n04 ފެބުރުވަރީ 2016 (ބުރާސްފަތި) 10:30\n09 ފެބުރުވަރީ 2016 (އަންގާރަ) 11:00\n* އީމެއިލްގެ ޒަރީޢާއިން ލިޔުންތައް ފޮނުވާ ފަރާތްތަކުން [email protected] އަށް ފޮނުވުން އެދެމެވެ.\n* އީމެއިލްގެ ޒަރީޢާއިން މަޢުލޫމާތު ސާފުކުރަން ބޭނުންވާ (ކުންފުނި / އަމިއްލަ) ފަރާތްތަކުން މަޢުލޫމާތު ސާފުކުރުމަށް އެދި ސިޓީއެއް ފޮނުވަންވާނެއެވެ.\n* މަޢުލޫމާތު ސާފުނުކޮށް ހުށަހަޅާ އަންދާސީހިސާބުތަކާއި ގަޑިޖެހިގެން ގެންނަ އަންދާސީހިސާބުތައް ބަލައިނުގަނެވޭނެ ވާހަކަ ދެންނެވީމެވެ.\nސުންގަޑި: 04 ފެބުރުވަރީ 2016 1030


މާވަރުލު އެއަރޕޯޓަށް ބުދަދުވަހު ދަތުރުތައް ފަށަނީ، އެއްކޮޅު ޓިކެޓް 827 ރުފިޔާ މާވަރުލު އެއަރޕޯޓަށް ބުދަދުވަހު ދަތުރުތައް ފަށަނީ، އެއްކޮޅު ޓިކެޓް 827 ރުފިޔާ\nމާވަރުލު އެއަރޕޯޓަށް ބުދަދުވަހު ދަތުރުތައް ފަށަނީ، އެއްކޮޅު ޓިކެޓް 827 ރުފިޔާ\nމާވަރުލު އެއަރޕޯޓަށް ޓެސްޓް ފްލައިޓް ޖެއްސުން. ފޮޓޯ/ ޓްރާންސްޕޯޓް މިނިސްޓްރީ\nމާވަރުލު އެއަރޕޯޓަށް ބުދަދުވަހު ދަތުރުތައް ފަށާއިރު އެއްކޮޅު ޓިކެޓްގެ އަގަކީ 827 ރުފިޔާކަމަށް މޯލްޑިވިއަނުން ބުނެފިއެވެ.\nމާވަރުލު އެއަރޕޯޓަށް ބުދަ ދުވަހު ޝެޑިއުލް ދަތުރުތަށް ފަށުމަށް މިހާރު ވަނީ ތައްޔާރުވެފައެވެ. މޯލްޑިވިއަނުން ބުނީ ވެލާނާ އިންޓަނޭޝަނަލް އެއަރޕޯޓުން މާވަރުލު އެއަރޕޯޓަށް ދިއުމަށް އެއްކޮޅު ޓިކެޓްގެ އަގު އުޅެނީ 827 ރުފިޔާގައިކަމަށެވެ. މޯލްޑިވިއަންއަށް ގުޅައިގެން ބުކިން ހެދުމުގެ ފުރުސަތުވެސް އެ ކުންފުނިން މިހާރު ވަނީ ހުޅުވާލާފައެވެ.\nމި އެއަރޕޯޓްގެ މަސައްކަތް ނިންމައި ޓެސްޓް ފްލައިޓް ބާއްވާފައި ވަނީ މިއަހަރުގެ މާރިޗުމަހުގެ 11 ވަނަ ދުވަހުއެވެ. ނަމަވެސް ކޯވިޑާއި ގުޅިގެން އެއަރލައިންތަކުގެ ދަތުރުތައް ހުއްޓާލާފައި ވާތީ، މިހާތަނަށް ވަނީ އެއާޕޯޓްގެ ޝެޑިއުލް ދަތުރުތައް ނުފަށައެވެ.\nމާވަރުލު އެއަރޕޯޓް ތަރައްޤީކޮށްފައި ވަނީ 1200 މީޓަރު ދިގު ރަންވޭއެކެވެ. ޓެކްސީވޭ އަދި ފްލަޓް ޕަރކިންގ އޭރިއާ އާއި ޓާމިނަލް ހެދުމުގެ ޢަމަލީ މަސައްކަތް ކޮށްފައިވަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ އެމްޓީސީސީ އާއި ހަވާލުކޮށް 57 މިލިއަން ރުފިޔާއަށެވެ.\nމާވަރުލު އެއަރޕޯޓް ހިންގާނީ ރީޖަނަލް އެއަރޕޯޓްސްގެ ބެލުމުގެ ދަށުންނެވެ. ރީޖަނަލް އެއަރޕޯޓްސްއިން ވިދާޅުވީ، ޖުލައިމަހު ދަތުރުތައް ފަށާނީ މޯލްޑިވިއަންގެ ދަތުރުތަކުން ކަމަށެވެ. ނަމަވެސް އެހެން އެއަރލައިންތަކުންވެސް މާވާރުލަށް ދަތުރުކުރުމުގެ ފުރުސަތު ވަނީ ހުޅުވާލާފައެވެ.


Dhivehi Filmy Tharinge Nufehna Faraiy Lanka Night Club In - Vaguthu\nދިވެހި ފިލްމީ ތަރިންގެ ނުފެންނަ ފަރާތް ލަންކާ ނައިޓް ކުލަބްއިން\n7 އަހަރު ކުރިން ( ޖެނުއަރީ 10, 2014 )\nލަންކާއަށްދާ ދިވެހިންގެ ލައްކަ ވާހަކަ އެމްވީޔޫތުން މިހާރު ވާނީ ގެނެސް ދެވިފައެވެ. އެމައުލޫމާތު ތަކަކީ އެންމެންނަށް އެނގޭ ބޮޑު ސިއްރެއް ނަމަވެސް އެއީ މީގެ ކުރިން ރާއްޖޭގެ މީޑީއާގެ ސުރުހީތަކުން ޖާގަހޯދި ވާހަކަތަކެއް ނޫނެވެ. އެމްވީޔޫތުން ދިވެހި ފިލްމީތަރިންތަކެއް ލަންކާގެ ނައިޓް ކުލަބެއްގައި ޕާޓީކުރިކަން ފަޅާއަރުވާލަން ތައްޔާރުވަމުންދާ ވާހަކަ ރޭ އިއުލާންކުރުމާއި އެކު ކެނޑިނޭޅި އެމްވީޔޫތުގެ އެކި މުވައްޒަފުންނަށް ދަނީ އިންޒާރުގެ މެސެޖްތަކާއި އިންޒާރުގެ ފޯންކޯލްތައް އަންނަމުންނެވެ. ކުރިމަތީގައި އޮތީ ކިތަންމެ ބޮޑު ނުރައްކަލެއް ނަމަވެސް އެކަމަކަށް އެއްވެސް ފަރުވާލެއް ނެތެވެ.\nއެމްވީޔޫތުން މިއާންމު ކުރަނީ އެހެން މީހުންނަށް ނަމޫނާއަކަށް ވާންޖެހޭ މަޝްހޫރު ބައެއްގެ ފަތިފުށެވެ. އެމީހުންގެ ފޭނުންނަށް ނޭންގޭ އެމީހުންގެ ހަޤީޤަތެވެ.\nފިލްމީތަރިންތަކެއް ލަންކާއަށްދާ ކަމުގެ މައުލޫމާތު އެމްވީޔޫތުގެ ރިޕޯޓަރުންނަށް ލިބުނީ ހުސްވި މަހުގެ ފަހު ކޮޅުއެވެ. އަދި އެތަރިންނަކީ ލަންކާއަށް ގޮސް އާންމުކޮށް ޕާޓީކުރާ ބައެއް ކަމުގެ މައުލޫމާތު ވެސް ތުންތުން މަތިން އޮތީ ލިބިފައެވެ.\nއެހެންކަމުން އެމްވީޔޫތުގެ ސީނިއާ ބައެއް މުވައްޒަފުންގެ މެދުގައި މަޝްވަރާކުރުމަށް ފަހު ނިންމީ ފިލްމީތަރިންނަށް ފާރަލުމަށް އެމްވީޔޫތުގެ ޓީމެއް ލަންކާއަށް ދިއުމަށެވެ. މިޓީމްގައި ހަތަރު ނޫސްވެރިން ލަންކާއަށް ދާގޮތައް ނިންމިއެވެ.\nއެމްވީޔޫތުގެ ޓީމް ދަތުރަށް ތައްޔާރުވަމުން ދަނިކޮށް ފިލްމީތަރިންތައް ލަންކާއަށް ފުރައިފިކަމުގެ މައުލޫމާތު ލިބުނެވެ. އެމްވީޔޫތުގެ ޓީމަށް ލަންކާއަށް ދެވުނީ ފިލްމީ ތަރިންތައް ލަންކާއަށް ދިއަ ފަހުންނެވެ. އެމްވީޔޫތުގެ ޓީމް ލަންކާއަށް ގޮސް ކުރި މަސައްކަތުން ފިލްމީތަރިންތައް ތިބި އެޑްރެސް ލިބުނެވެ. އެއަށްފަހު އެމްވީޔޫތުގެ ޓީމުން ފިލްމީތަރިންނަށް ފާރަލާން ފެށީމެވެ. އެމީހުންދާ ކޮންމެ ތަނަކަށް އެމީހުންނަށް ނޭންގި އެމްވީޔޫތުގެ ޓީމުން ދިއައީމެވެ.\nފިހާރަތަކާށާއި ޝޮޕިން ސެންޓަރުންތަކުންނާއި ބާޒާރުތަކުގައި ފިލްމީތަރިންތައް އުޅުނުއިރު އެމީހުންގެ ކޮންމެ ފިޔަވަޅެއް އެމްވީޔޫތުގެ ނޫސްވެރިން ދިއައީ ބަލަމުންނެވެ.\nނަމަވެސް އެމްވީޔޫތުގެ ނޫސްވެރިން ބޭނުންވާފަދަ މަންޒަރެއް އަތުޖެހޭ ވަރުވީ މިމަހުގެ ހަތްވަނަ ދުވަހުގެ ރޭ ކޮލަމްބޯގެ ކުލިޕެޓްރާ ނައިޓް ކުލަބުންނެވެ. ފިލްމީތަރިންތައް އުޅުނީ ދެތިން މީހުންނުން ގުރޫޕްހަދައިގެން ކަމުން އެމީހުންނަށް ފާރަލުން ވެސް ވީ އުނދަގޫ ކަމަކަށެވެ. ނަމަވެސް ފިލްމީތަރިންނާއި އެކު އުޅުނު އެމީހުންގެ މައުލޫމާތު އެނގޭ "ޑޯގެއް" އެމްވީޔޫތާއި މައުލޫމާތު ހިއްސާކުރަމުންދާތީ އެކަންވީ ލިބުނު ވަރަށް ބޮޑު ފަސޭހައަކަށެވެ. ފިލްމީތަރިންތައް ވަން ނައިޓްކުލަބަށް އެމްވީޔޫތުގެ ހަތަރު ނޫސްވެރިން ދިއައީ އަށްވަނަ ދުވަހުގެ ރޭ 12:30 ހާއިރުއެވެ.\nއެމްވީޔޫތުގެ ޓީމް ނައިޓް ކުލަބަށް ވަންއިރު ސުޓޭޖް މަތީގައި ބިއަރު ފުޅިއެއް ހިފައިގެން ގިނަ ދިވެހި ފިލްމުތަކުންނާއި ލަވަތަކުން ފެނިފައިވާ ޒީނަތު އައްބާސް ނަށަމުން ދިއައެވެ. އޭރު ކުލަބުގެ ތެރެއިން ފިލްމީ ތަރިއަކަށް ޒީނަތުގެ އިތުރުން ފެންނަން އިނީ ބައެއް ފިލްމުތަކުންނާއި ލަވަތކުން ވެސް ފެންނަމުންދާ ޒިއާއެވެ. މީގެ އިތުރުން ފިލްމު ޕްރޮޑިއުސްކޮށް ޑައިރެކްޓުކުރުމަށް މަޝްހޫރު އިބްރާހިމް ރަޝީދު (ބްރޯ) ވެސް ހުއްޓެވެ.\nޒީނާތު ސުޓޭޖް މަތީގައި ބިޔަރު ބޮމުން ނަށަމުންދާތާ އިރުގަނޑެއް ފަހުން ޒިއާ ވެސް ސުޓޭޖަށް އަރާ ނަށަންފެށިއެވެ. އޭނާ އޭރުވެސް ހުރީ މަސްތުވެގެން ކަމަށް ލަފާކުރެވެއެވެ.\nއިތުރުތަރިންތައް ނައިޓް ކުލަބަށް އަންނަން ފެށީ ދަންވަރު ދޭއްޖެހި ފަހުންނެވެ. އެތަރިންތައް ކުލަބަށް އައީ ވަކިވަކިންނެވެ. އެރޭ ނައިޓް ކުލަބަށް ދިއަ ދިވެހި ފިލްމީ ތަރިންގެ ތެރޭގައި ހިމެނެނީ ލަވަތަކުން އާންމުންގެ މަގުބޫލުކަން ހޯދާފައިވާ އަދި ނެށުންތެރިޔާ މުހައްމަދު ފިޒާމް (ފިއްޓެ) އާއި ލަވަތަކުން އާންމުންގެ މަގުބޫލުކަން ހޯދާފައިވާ ނެށުންތެރިޔާ އަދި ފެހުމުގެ ދާއިރާއިން ނަން މަޝްހޫރު ޖާދުﷲ އިސްމާއިލް (ޖާދު) އާއި މާމަޝްހޫރު ނޫން ތަރިއެއް ކަމަށްވާ ނުޒުހާ އާއި ކުރީގެ ފިލްމު ތަކުން އާންމުންގެ މަގުބޫލުކަން ހޯދާފައިވާ ޒީނަތު އައްބާސް އާއި ފިލްމު ތަކާއި ލަވަތަކުން ފެންނަ މޫނެއް ކަމަށްވާ ޒިޔާ އާއި ކުރިން ބައެއް ލަވަތަކުންނާއި އިސްތިހާރުތަކުން ފެނިފައިވާ ޝިއުނާ (ޕްރީޕެއިޑް ޝިއުނާ) އާއި މޭކަޕް ހަސަން އަދި ބައެއް ފިލްމީ އުފެއްދުންތައް ޑައިރެކްޓްކޮށް ޕްރޮޑިއުސް ކޮށްފައިވާ ހަސަން ރަޝީދު (ބްރޯ) އެވެ.\nފިލްމީ ތަރިންގެ ތެރެއިން ޖާދު ކުލަބަށް ވަދެގެން އައިސް ފުރަތަމަ ވެސް އެތަނުގައި ތިބި ދިވެހިންނާއި އަދި ލަންކާ މީހުންގައިގަ ބައްދާ ހެދި މަންޒަރު ފެނުނެވެ. އޭނާގެ ހަރަކާތްތައް ހުރީ ގިނަ މީހުންގެ ސަމާލުކަން ހޯދަން މަސައްކަތްކުރާ މީހެއްގެ ހަރަކާތްތައް ހުންނާނެ ގޮތަށެވެ.\nފިލްމީ ތަރިންތައް ކުލަބަށް ވަދެ އައިސް އެތަނުގައި އާންމުކޮށް ކަންކުރާ އުސޫލުން ސޯފާތަކުގައި ޖައްސާލިއެވެ. ޖާދު މެން ޖައްސާލީ ވަކިން މޭޒެއްގައި އޭނައާއެކު ނައިޓްކުލަބަށް އައި ދިވެހި ދެއަންހެނަކާއި ދިވެހި ފިރިހެނެއްގެ އިތުރުން ލަންކާ މީހަކާއި އެކީގައެވެ. ދެން ގެނައީ ހަތަރު ބަނގުރާ ފުޅިއާއި ދެސްޕްރައިޓް ފުޅިއެވެ. އެއަށް ފަހު ބަނގުރަލާއި ސްޕްރައިޓް މިކްސްކޮށްގެން ބޯންފެށިއެވެ.\nބަނގުރާ ބޮމުން ދިއައިރު ވެސް ކުލަބުތެރޭގައި އުޅުނު އަންހެން ކުދިން ކައިރިއަށް ގެނެސް އެމީހުންގެ ގައިގާ ބައްދާ އޮޅުލާ ހެދި މަންޒަރު ފެނުނެވެ. މިކަން އެންމެ ގަދައަށް ކުރީ ޖާދުއެވެ. ގަޑިއެއް ހާއިރު ބަނގުރާ ބޯން ތިބުމަށްފަހު މިމީހުން ސްޓޭޖް މަތީގައި ނަށަމުންދިޔަ ޒީނަތުމެންނާއި ޖޮއިންވިއެވެ. އޭރު ވެސް ބައެއް ތަރިން އެމީހުން މޭޒުތަކުގައި ރާ ބުއިމުގައި ދިޔައީ ވަގުތު ހޭދަކުރަމުންނެވެ. ސްޓޭޖަށް ނާރަނީ ހަމައެކަނި ޕްރިޕިއޭޑް ޝިއުނާއެވެ. ނަމަވެސް އޭނާ ވެސް ސްޓޭޖް ކައިރީ ހުރެ، ރާ ބޮއެ، ސިނގިރޭޓް އިރުއިރުކޮޅައި ޖަހައިގެން އެތަނުގައި ދިޔައީ ހޫރެމުންނެވެ.\nއޭރު އެމީހުން ތިބީ ހަމަހެއަކު ނޫނެވެ. ބައެއް ތަރިން އެމީހުންނާއި އެއްޖިންސުއްގެ ތަރިންނާއި ތުންފަތާއި ތުންފަތް ޖައްސާ އެކެއްގެ ތުންފަތް އަނެކަކު ބުއި މަންޒަރު ވެސް ފެނުނެވެ. ނަމަވެސް އަންހެންތަރިންގެ ފަރާތުން މިފަދަ މަންޒަރެއް ފެނިފައެއްނުވެއެވެ.\nފިއްޓެ، ބުރޯ، ހަސަން، ޒިއާ ވައްބުރެއްހެން އެތުރިގެން ތިބެ ޑާންސް ކުރަމުން އެކަކު އަނެކަކުގެ ގައިގައި ބައްދައިގެން ތިބެ ޑާންސް ކުރަމުންދިއަ މަންޒަރު ފެނުނެވެ.\nޒީނަތު މަސްތުވެގެން ގޮސް ހަތަރު ފަހަރެއްގެ މަތިން ފައި އޮޅިގެން ވެއްޓުނުއިރު އޭނާ3ފަހަރު ސްޓޭޖް މައްޗަށް ވެއްޓުނެވެ. އަދި އެއްފަހަރު ސްޓޭޖުން ތިރިއަށް ވެސް ވެއްޓުނު މަންޒަރު ވެސް ފެނުނެވެ. ޒީނަތު ވެއްޓުމުން އޭނަ އަށް އެހީތެރިވަމުން ދިޔައީ ކްލަބުގައި ޕާޓީކުރަމުންދިޔަ ދިވެހިންނާއި ލަންކާ މީހުންނެވެ.\nފިލްމީތަރި ނުޒުހާ މާގިނައިރުތަކެއްނުވެ ނައިޓް ކުލަބުން ނުކުމެގެންދިޔައެވެ. އޭނަގެ ލޯބިވެރިޔާ ކަމަށް ބެލެވޭ ލަންކާ ފިރިހެނަކާއެކު ނައިޓު ކްލަބްގައި ހޭދަކުރި ވަގުތުގައި މާބޮޑެތި ކަންތަކެއްކުރި މަންޒަރެއްފެނިފައެއްނުވެ އެވެ.\nއާންމުކޮށް ލަންކާ ނައިޓް ކްލަބުތަކުގައި ދިވެހިންގެ ފަރާތުން ފެންނަމުންދާ ''މާރާމާރީގެ'' އަމަލުތައް ފިލްމީތަރިންގެ ފަރާތުން ވެސް ފެނިގެންދިޔައެވެ. ޒީނާތު އާއި ދިމާއަށް ކުލަބު ތެރޭގައި ހުރި ދިވެއްސަކު ބަލަނީ ކަމަށް ބުނެ ޒީނާތުގެ ލޯބިވެރިޔާ އޭނާގެ ކަންކަށިމަތީގައި ޖެހި މަންޒަރު ވެސް ފެނުނެވެ. އަދި ޒިއާ ވެސް އޭނާގެ ގައިގައި ޖެހި މަންޒަރު ފެނުނެވެ. އެއާއެކު ''ނައިސް'' ވެފައިހުރި ޒީނާތު އޭނާއާއި ދިމާއަށް އި**ލި އެރު* މަންޒަރު ވެސް އަހަރެމެން ދެކުނީމެވެ. މާރާމާރީ ހިންގާ ފަރާތްތައް ނައިޓް ކުލަބުން ނެރުމަކީ ހަމަޖެހިފައިވާ އުސޫލު ނަމަވެސް އެތަނުގައި ތިބި ސެކިއުރިޓީންނަށް ވުރެ ވެސް ފިލްމީ ތަރިންގެ ބާރުގަދައެވެ. އެމީހުންނަށް ފިލްމީ ތަރިން އެތަނުން ނެރޭކަށް ނުކެރުނެވެ. ބަލާބެލުމަށް އެމީހުން ތިބީ ''ވީއައިޕީން'ގެ ދަރަޖައިގައެވެ.\nއެރޭގެ ނައިޓުކުލަބްގައި ވެސް ގިނައަދަދެއްގެ ދިވެހިން ތިއްބެވެ. ނަމަވެސް އެމީހުންގެ މައުލޫމާތު ހޯދުމަކީ އަހަރުމެންނާ ހަވާލުކުރެވިފައިވާ މަސައްކަތަކަށް ނުވާތީ އެމީހުން އުޅުނު ގޮތެއް ބަލަން ސަމާލުކަމެއް ނުދެމެވެ.\nފަތިހު ފުރަން ހަމަޖެހިފައި ވާތީ އެމްވީޔޫތުގެ ނޫސްވެރިން 3:55 ހާއިރު ކުލަބުން ނިކުތްއިރު ވެސް ފިލްމީތަރިންތައް ކުލަބު ތެރޭގައި މަސްތުގެ ހާލަތުގައި ތިބެގެން ހޫރެމުން ދިއައެވެ. އަހަރުމެން އެނައިޓު ކުލަބުން ނުކުމެގެން އައީ %100 މުސްލިމް ގައުމޭ މިބުނާ ކުޑަ ކުޑަ ދިވެހިރާއްޖޭގެ ހާލަތާމެދު ކަންބޮޑުވާ ހާލުގައެވެ.\nއަހަރުމެން ނައިޓް ކުލަބުން ނުކުމެގެން އައީ އާންމުންނަށް ނަމޫނާއަކަށް ވާންޖެހޭ ފިލްމީ ތަރިންނޭ ކިޔައިގެން އާންމުން ދައްކަމުންދާ ވާހަކަތައް އެއީ ހަގީގަތެއްކަން އަމިއްލަ ލޮލުން ދެކިފައެވެ. ދިވެހި ފިލްމީ ތަރިންނަކީ ދިވެހިންގެ ތެރެއިން ގިނަ އަދަދެއްގެ ބަޔަކު ބަލައިނުގަންނަ އަދި އެމީހުންނަށް އެއްވެސް ވަރަކަށް އިހްތިރާމް ނުކުރާ އެމީހުންނާއި ގުޅޭގޮތުން ދޮގު ވާހަކަދައްކާ ބައެއް ކަމަށް ފިލްމީތަރިން ބުނާތީ މީގެކުރިން އަޑުއަހަމެވެ. މިމަންޒަރު ފެނުމުން ފިލްމީ ތަރިންނޭ ކިޔައިގެން އާންމުން ދައްކާ ވާހަކަ ގަބޫލުކުރަން މަޖޫބޫރުވިއެވެ.\nފިލްމީ ތަރިންގެ ތެރޭގައި ވެސް އަހްލާގު ރަނގަޅު އެދާއިރާގެ އަގު ހިފަހައްޓަން ބޭނުންވާ ބަޔަކު ވެސް ތިބޭނެއެވެ. ނަމަވެސް ނައިޓު ކުލަބުން ފެނިގެން އެދިޔަފަދަ ތަރިންގެ ސަބަބުން ފިލްމީ ދާއިރާ ވަނީ ދިވެހިންގެ ތެރެއިން ގިނަ މީހުން ބަލައިނުގަންނަ ދާއިރާއަކަށްވެފައެވެ. މިކަން ބަދަލުކުރަން ޖެހޭނީ ހަމަ ފިލްމީ ދާއިރާގައި ހަރަކާތްތެރިވާ މީހުންނެވެ.\nމިވާހަކަ އެމްވީޔޫތުން ހާމަކުރުމާއި އެކު ކުރިމަތިވާ ކޮންމެ ސުވާލަކަށް ޖަވާބުދާރީވާން އެމްވީޔޫތު މިއޮތީ ތައްޔާރުވެގެންނެވެ. އަދި މިއީ ތެދުކަން އިތުރަށް ސާބިތުކޮށްދޭން ޖެހިއްޖެނަމަ އިތުރު ހެއްކާއެކު ޖަވާބުދާރީވުމަށް އެމްވީޔޫތް ފަހަކަށް ނުޖެހޭނަމެވެ.\nޑްރަގް އޮޕަރޭޝަނެއްގައި އޮޕަރޭޝަނެއްގައި ފެރީއެއް ބަލާ ފާސް ކުރަނީ\nހއ.އަތޮޅުގެ ރަށްތަކަށް މަސްތުވާތަކެތި ލައްގާތީ ސިފައިންނާއި ފުލުހުން އޮޕަރޭޝަނެއް ފަށައިފި\nމަސްތުވާތަކެތި ބޭނުންކުރާ މީހުންގެ "ކެފޭއަކުން" މީހަކު ހައްޔަރުކޮށްފި\nމެއި 25, 2020 00:06\nނުން ނުން އަހަންނެއްނުން ????\nމެއި 25, 2020 03:51\nމެއި 25, 2020 05:03\nތިޔަކަން ކުރަން މިހާރު މާލަސްވިސްވެއްޖެ\nމެއި 25, 2020 05:54\nރޯދަ މަހު ތަ؟\nމެއި 25, 2020 21:02\nހާދަ މަޝްހޫރޭ. ޕްރިޕެއިޑް ޝިއުނާ ނޫން އެހެން މީހަކު ޔިތަނުން މަށަކު ނުދަންނަން. އޭނަ އެނގެނީ އެމްޑީޕީ މުޒާހަރާތަކުގައި އުޅޭތީ.\nމެއި 27, 2020 14:44\nމަށޭ މަ ކޮންއިރަކު މަމީން ޒަމާނެއްގަ ވެސް ލަންކާ ގޮސްފަކާ އެއް ނޯންނާާނެ ..ކިހާާދެރަކަމެއް\nފެބުރުއަރީ 13, 2021 07:57\nމީހަކު ފަލީހަތްކުރުންނޫންކަމެއް ދަސްކުރާކަށް ދިވެހި ޒުވާނުން އުޅޭނީ ކޮން އިރަކުން. މީހެއްގެ ސިއްރެއް ފޮރުވައިފި މީހެއްގެ އައިބު ގިޔާމަތް ދުވަހުން މާތްﷲ ފޮރުއްވަވާނެ.\nއޭޕްރީލް 18, 2021 09:29


Rapid Antigen Test Kit Beynun Kurumuge Huhdha Dhinumaa Medhu Mashvaraa Kuranee - Vaguthu\nރެޕިޑް އެންޓިޖެން ކިޓު ބޭނުން ކުރުމުގެ ހުއްދަ ދިނުމާ މެދު މަޝްވަރާ ކުރަނީ\nސިނަމާލެ ބްރިޖު ކައިރީގައި މީހެއްގެ ގައިން ސުންކު ނަގަނީ.؛- ވަގުތު އިމޭޖަސް\nރެޕިޑް އެންޓިޖެން ޓެސްޓް ކިޓު އާންމުކޮށް ބޭނުންކުރުމުގެ ހުއްދަ ދިނުމާ ގުޅޭ ގޮތުން ޓެކްނިކަލް އެޑްވައިޒަރީ ގުރޫޕާ އެކުގައި މަޝްވަރާތައް ކުރެވެމުންދާ ކަމަށް ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ބުނެފިއެވެ.\nކޮވިޑް-19 ގެ ވޭދަނަތައް އާދަޔާ ހިލާފަށް އިތުރުވަމުން އަންނާތީ ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން މިއަދު ބޭއްވި ނޫސްވެރިންގެ ބައްދަލުވުމެއްގައި އެޗްޕީއޭގެ އެޕިޑެމިއޮލޮޖިސްޓް، ޑރ. އިބްރާހީމް އަފްޒަލް ވިދާޅުވީ މިހާތަނަށް ރެޕިޑް ޓެސްޓު ކިޓު ބޭނުންކުރުމުގެ ހުއްދަ އެޗްޕީއޭއިން ދީފައިވަނީ އައިޖީއެމްއެޗަށް އެކަނި ކަމަށެވެ.\nނަމަވެސް އާންމުކޮށް މި ޓެސްޓް ކިޓުތައް ބޭނުން ކުރުމުގެ ހުއްދަ ދިނުމާ ގުޅޭ ގޮތުން މިހާރު ޓެކްނިކަލް އެޑްވައިޒަރީ ޓީމާއެކުގައި މަޝްވަރާތައް ކުރަމުން އަންނަ ކަމަށާއި އަދި މިކަމުގައި މާ ލަސްނުވެ ގޮތެއް ނިންމަވާނެ ކަމަށް ވެސް ޑރ. އަފްޒަލް ވިދާޅުވިއެވެ.\n"ރެޕިޑް ޓެސްޓް ކިޓްއަށް ހުއްދަ ދިނުމަށް މަޝްވަރާތައް ކުރެވެމުންދަނީ،" އަފްޒަލް ވިދާޅުވިއެވެ.\nއެންޓިޖެން ރެޕިޑް ޓެސްޓު ކިޓަކީ ދުނިޔޭގެ ކުރިއަރާފައިވާ ގިނަ ގައުމުތަކެއްގައި މިހާރު ބޭނުން ކުރަމުން އަންނަ ކިޓެކެވެ. އާންމުކޮށް ބޭނުން ކުރުމުގެ ހުއްދަ ދީފައިނުވާ ކަމުގައި ވިޔަސް ރާއްޖޭގައި ވެސް މިފަދަ ކިޓްތައް އަންނަނީ ބޭނުން ކުރަމުންނެވެ. ރާއްޖޭގައި މިހާރު ކޮވިޑަށް ޓެސްޓު ކުރުމަށް ބޭނުންކުރާ ޕީސީއާރު ޓެސްޓާ އަޅާބަލާއިރު މި ކިޓުތައް މާބޮޑަށް ވެސް އަގުހެޔޮވެފައި އަވަސްކަން ފާހަގަ ކޮށްލެވެއެވެ.\nރާއްޖެ އިން އިއްޔެ އެކަނި ވެސް ރިކޯޑު އަދަދަކަށް މީހުން ކޮވިޑް-19 އަށް ފައްސިވިއެވެ. އެގޮތުން އިއްޔެ 2،349 މީހުން ކޮވިޑަށް ފައްސިވެފައިވާ އިރު، ކޮވިޑް ފެސިލިޓީ އާއި ހޮސްޕިޓަލްތަކުގައި އެޑްމިޓްކޮށްފައި 48 މީހުން އެބަތިބިއެވެ.\nމިއާއެކު ބަލި ޖެހުނު މީހުންގެ އަދަދު ވަނީ 114،000 އަށް ވުރެ މައްޗަށް އަރައިފައެވެ. އަދި މި ބައްޔަށް މިވަގުތު ފަރުވާ ހޯދާ މީހުންގެ އަދަދު ވެސް 13،000 އަށް ވުރެ ގިނައެވެ. އަދި މިހާތަނަށް މި ބަލީގައި ވަނީ 270 މީހަކު ނިޔާވެފައެވެ.\nޖެނުއަރީ 23, 2022 17:24\nމެޑިކަލް މާފެއާ ކިޓް !


HDC ge board ah5memberun ithurukohfi\nއެޗްޑީސީގެ ބޯޑަށް5މެމްބަރުން އިތުރުކޮށްފި\nއެޗްޑީސީގެ ބޯޑުގައި އިތުރު ފަސް މެމްބަރުން ހިމަނައި އަދަދު 11 އަށް ހަދައިފި އެވެ. ކުރީން އެ ބޯޑުގައި ތިބެނީ ހަ މެންބަރުންނެވެ.\nއެ ބޯޑަށް އަލަށް ލާފައި އެއް ބޭފުޅަކީ ރޭޓަ މާލޭ އިންޑަސްޓްރިއަލް ޒޯން ލިމިޓެޑް (ޖީއެމްއައިޒެޑްއެލް) ގެ ކުރީގެ ޑެޕިއުޓީ މެނޭޖިން ޑިރެކްޓަރު ޝާތިރު އަބްދުއް ރަހުމާނެވެ. އޭނާއަކީ އެޗްޑީސީގެ މިހާރުގެ ސީއޯއޯ އެވެ.\nދެން އެ ބޯޑުގައި ހިމެނީ އަބްދުލް މުންނިމް މުހައްމަދު މަނިކާއި އަބްދުﷲ މިއާދާއި މުހައްމަދު ޖަލާލު އަދި މަރިޔަމް ޝަވާދިން އެވެ. މީގެ ތެރެއިން ޝަވާދިން އަކީ ޖީއެމްއައިޒެޑްއެލްގެ ބޯޑުގައި ހިމެނިވަޑައިގެންނެވި މެންބަރަކެވެ.\nއެޗްޑީސީގެ ޗެއާމަނަކީ މުހައްމަދު ޖައިޝް އިބްރާހިމެވެ. އޭނާއަކީ ރައީސް އޮފީހުގެ މިނިސްޓަރު އަލީ ޝިޔާމްގެ ޅިޔަނެވެ.\nއެޗްޑީސީގެ ބޯޑް 11 އަށް ބަަދަލު ކުރި އިރު ބީއެމްއެލް ގެ ބޯޑުގައި ވެސް 11 މެމްބަރުން ތިއްބަވަ އެވެ. އެކަމަކުގެ އޭގެ ތެރޭގައި އާއްމު ހިއްސާދާރުންގެ ތެރެއިން އިންތިހާބުކުރާ ތިން ޑިރެކްޓަރުން ހިމެނެ އެވެ.\nއެޗްޑީސީގެ ބޯޑަށް ފަސް މެމްބަރުން އިތުރުކުރިއިރު، އެ ކުންފުންޏާއި ޖީއެމްއައިޒެޑްއެލް އެއްކޮށްލީ މިދިއަ އަހަރުގެ ސެޕްޓެމްބަރު މަހު އެވެ.\nހުޅުމާލެ އެޗްޑީސީ ހުޅުމާލޭ ޔޫތު ސިޓީ


galehiri: ޞޯދުބެ އުފެއްދެވި ސުވާލަށް ފަނަރައަހަރުގެ ފަހުން ޖަވާބު\nޞޯދުބެ އުފެއްދެވި ސުވާލަށް ފަނަރައަހަރުގެ ފަހުން ޖަވާބު\nއަޅުގަނޑުގެ ރައްޓެހި ބޭފުޅަކު ފޯނުކުރައްވައި ވިދާޅުވިއެވެ. "ލިޔުންތެރިންގެ ގުޅުން" ވެބްސައިޓަށް އެއްޗެއް ލިޔަން އުޅެބަލާށެވެ. އެއީ ވަރަށްގިނަ މަޢުލޫމާތު ލިބޭ، ބަހާއި އަދަބުގެ ވެސް ސައިޓެކެވެ.\nސަމާސާގޮތަކަށް މިހެން ދަންނަވައިފައި ހުއްޓައި ހަޔެއްކަ ދުވަސް ފަހުން އަނެއްކާ ވެސް އެ ބޭފުޅަކު ގުޅުއްވައިލެއްވިއެވެ. އެއްސެވިއެވެ. ކޮބާ ލިޔެފިންހެއްޔެވެ. އޭގައި ޞޯދުބެމެން ވެސް އެބަ އުޅުއްވައެވެ.\nއަޅުގަނޑު ދެންނެވީމެވެ. މިހުރީ އޭގެ ފެންވަރު ހުއްޓަސް، އަޅުގަނޑުގެ ފެންވަރެއް ނެތީމައެވެ. އެކަމަކު ތިޔަވީގޮތުން އޭގައި ޞޯދުބެ އުޅުއްވަންޏާ ޞޯދުބެއަށް އަރުވަންޖެހޭ ޖަވާބެއް އެބަ އޮތެވެ. ތަންކޮޅެއްކުރިން ޞޯދުބެ އުފެއްދެވި ސުވާލަކަށް އަދި މިހާތަނަށް ޖަވާބެއް ލިބިވަޑައިގެންފައި ނޯންނާނެހެން ހީވެއެވެ. އެހެންވީމާ، އެކަމާ އުޅޭނަމެވެ.\nމީގެ އަހަރުތަކެއްގެ ކުރިން “ހަވީރު” ނޫހުގައި ބައެއްކަހަލަ ޅެންތަކުގެ ކުޅިމީރާ އެކީ ހަވީރު ކުރައްވަމުން ޞޯދުބެ ގެންދެވިއެވެ. އެކަމަށްޓަކައި ޞޯދުބެ ޅެން ހޮއްވަވަނީ ކޮންގޮތަކުން ބައްލަވާފައިކަން އެނގިވަޑައިގަންނަވާނީ ހަމަ ޞޯދުބެއަށެވެ. މިދެންނެވިގޮތުން އެއްދުވަހެއްގެ ނޫހުގައި “އާނކިޔާ އުޅުނު ހިތްވަރެއް” ހަވީރުކުރެއްވުމުގެތެރޭ އެހިތްވަރު ފަހުން ނެތިގެން ދޯނިގަޑު ހަލާކުވުމުން އެލިބުނު ބޮޑުދެރައިގެ ވާހަކަ ދައްކާފައި އެވަނީ ކާކުތޯ ސުވާލު އުފެއްދެވިއެވެ. އެކަން އަޅުގަނޑަށް އެނގުނީ ދުވަސްކޮޅެއް ފަހުންނެވެ.\nމިދެންނެވި ކަންތައް ހިނގައިފައި އޮއްވައި، ބަހާއި ތާރީޚާ ބެހޭ މަރުކަޒުގެ ޓީމެއްގައި ޞޯދުބެ ތިނަދޫއަށް ވަޑައިގަތެވެ. މުއުމިނާ ޢަބުދުލްޤައްޔޫމާއި، އަޙުމަދު ޝަކީބާއި، ހޯރަފުށީ މުޙައްމަދު ސަލީމާއި މިބޭބޭފުޅުންވެސް އެޓީމްގައި އުޅުއްވި ހަނދާންވެއެވެ. އެދުވަސްވަރު އަޅުގަނޑު އުޅުނު ވަޒީފާއާ ގުޅޭ ކަމަކަށްވީމާ، އެޓީމްގެ ކަންތައްތަކުގައި އެބޭފުޅުންގެ އަރިހުގައި ގިނަވަގުތު އުޅެންވެސް ޖެހުނެވެ. ނަމަވެސް އެއްކަލަ ޞޯދުބެ އުފެއްދެވި ސުވާލަށް ޖަވާބެއް އަރުވަން ހަނދާނެއް ނުވިއެވެ. އަނެއްކާ އިނގިރޭސި ޕްރިންސަސް ޑަޔާނާ ކުއްލިއަކަށް އަވަހާރަވެ، ފަސްދާނުލުމުގެ ލައިވް ވެބްކާސްޓް އެބޭފުޅުން ބެއްލެވީވެސް އަޅުގަނޑާ އެކީ އަޅުގަނޑުމެންގެ ގޭގައެވެ. އެކަން ހިނގަމުންދިޔައިރު އާދައިގެމީހަކު އެހެން ކުޑަކުޑަކަމެއްގެ ހަނދާނެއް ވެސް ނުވާނެއެވެ. އެއީ ވަރަށްބޮޑު ކަންތައްގަނޑެކެވެ. އެހެންވުމުން ޞޯދުބޭގެ އެ ދަތުރުގައި ޖަވާބެއް އެރުވޭނޭގޮތެއް ނުވެ، މިހާތަނަށް ފަނަރަ އަހަރުވީއެވެ. މިއީ މިކަހަލަ އާދައިގެ ކަމެއްގައި ކުޑަ މުއްދަތެއްނޫނެވެ.\nރިޔަލުގައި ދުއްވަން ބަނދެފައިވާ ރުއްވަކަރު ނުވަތަ އެހެން ލަކުޑި ދޯންޏެއްގައި އިންޖީނެއް ބަހައްޓައިގެން ދުއްވިނަމަވެސް އެއީ އިންޖީނުގައި އެންމެރަނގަޅަށް ދުއްވޭނޭހެން ބަނދެފައިވާ ދޯންޏަކަށް ނުވެއެވެ. އެހެންވިޔަސް އިންޖީނެއް ލިބެން އޮތްނަމަ، އަވަހަށް ދޯނި މާލެ ގެންގޮސް އޭގެ “ބުރި ކަނޑައި” އެތާނގައި ބުރަފައްޗެއް އެނބުރޭނޭ އިންޖީނެއް ދޯނީގައި އަޅައިގެން މަހަށްދެވޭތޯ އުޅުނު އޮޑިވެރިން ރާއްޖޭގައި މަދެއް ނުވާނެއެވެ. އެކަމަކު، އިންޖީނުގައި ދުއްވައިގެން ބާނާމަހަށް ލިބޭ ފައިސާއިން ފަޅުވެރިންނަށް ދޭންޖެހޭ އެއްޗެއް ދީފައި މަސް ނުބާނާ ދުވަހަކު އިންޖީނަށް އަޅާނެ ތެޔޮ ގަންނާނެ ފައިސާ ނުހުންނާނެތީވެ، އެއްކަލަގޮތަށް “ބުރި ކަނޑައި”ގެން އިންޖީނު އަޅަން ބޭނުންނުވާ ވާހަކަދެއްކި އޮޑިވެރިންވެސް ރާއްޖޭގައި ތިއްބެވެ. އަދި ދޯނީގެ އިންޖީނުގެ އަޑު ގަދަކަމުން ދޯންޏާއި މަސްއައިނާ ކައިރިވުމުގެ މާކުރިން ބޯޖެހިތާ ނަގޫ ޖަހައިފައި މަސްކޮޅު ދުވެ ރައްކާވާނެތީ “ބުރި ކަނޑައި”ގެން އިންޖީނު އަޅަން ބޭނުންނުވާ ވާހަކަދެއްކި އޮޑިވެރިންވެސް ތިއްބެވެ.\nނަމަވެސް ކަން ހިނގިގޮތަކީ އިންޖީނު ދޯނިފަހަރު ރާއްޖެއަށް ތަޢާރަފްވެ، 1976 ވަނައަހަރާ ހަމައަށް އައިއިރު އިންޖީނު ދޯންޏެއްގައި ނޫނީ ގަޔާވެގެން މަހަށްދާނެ އެއްވެސްމީހެއް ނެތެވެ. ތިނަދޫގައި ޢަމުދުން ނެތްކަން ޔަޤީނެވެ. އިންޖީނުދޯނީގެ ހަލުވި ދުވެއްޔާއި އޭގެ މަސްވެރިކަމުގެ ފައިދާ ފެނުނީމާ ވާންވީ ގޮތް ވީއެވެ. އިންޖީނުގެ ބޭނުންތެރިކަން ބޮޑުވީއެވެ.\nދޯނިފަހަރަށް އިންޖީނު ލިބެން އޮތްއިރު އެކަމާ އަޅައިލައި ނޫޅެވުމުގެ ސަބަބުން އިންޖީނެއް ނުލިބި މަހަށް ފުރޭނޭ އެއްވެސް ގޮތެއް ނެތިގެން ބޭނުމެއް ނުކުރެވި ހަލާކުވެ ފީވެ ދިޔަ ދޯނިތައް ވެސް ހުއްޓެވެ. އެހެންވީމާ ރިޔާނެގި ދޯންޏާއިގެން އާނކިޔައި އުޅުނު ހިތްވަރު ވަކިހިސާބަކުން ނެތުނީއެވެ. “ބާ ހިޔާގަނޑުތެރޭ ހުރެހުރެ ދޯނި ކިލާވީ އެވެ. އާ ރިޔާ ހޯދި މޮޔަ ހީވީ އެވެ. ބުރަފައްޗެއް ނޭބުރޭތީވެ، މަހަށްދާނެ ހަމަ އެކަކުވެސް ނުވީއެވެ.”\nއަޅުގަނޑަކީ ޅެންވެރިއެކޭ މީހުން ބުނާކަހަލަ މީހަކީމެއް ނޫނެވެ. އެކަން އަޅުގަނޑަށް ޔަޤީން ކުރެވެއެވެ. އެކަމަކު 1976 ހާތާނގައި ރިޔަލުގައި މަހަށް ފުރޭތޯ ހިތްވަރުކުރި ދޯނިފަހަރަށް ލިބުނު ގެއްލުމަކީ އެންމެނަށް ވެސް ލިބުނު ގެއްލުމަކަށްވާތީ އެކަން ހިނގިގޮތް ކޮންމެވެސް ސިފައެއްގައި ބުނެދެވޭތޯ އުޅެވުނީއެވެ. މިފަދަ އެހެންކަމެއްގެ ވާހަކަ ބުނެދެވޭތޯ ދެން އުޅުނަސް، އެއީ އަޅުގަނޑަށް ފަސޭހައިން ވާނޭ ކަމެއްވެސް ނޫނެވެ.\nއާނކިޔައި އުޅުނު ހިތްވަރު (1976)\nއާނކިޔާ އުޅުނު ހިތްވަރު ނެތިއްޖޭ ފިލާ، ބާހިޔާގަނޑުތެރޭ ދޯނި ވާތީ ކިލާ\nއާރިޔާ ހޯދި މޮޔަ ހީވެޔޭ ހިތް މިލާ، ލާރިޔާ ދޭ ބިލާ ފެނި އެކަކު ނުވި ހިލާ\nއެންދަމަން އިރުއަރާއިރު ދެވޭތޯ މަވާ\nމެންދަމާ ތެދުވެގެން ކުދިވެރިންނަށް ގޮވާ\nދެން ދަމާ ތެދުކުރިން ހެޔޮގޮތުންވެސް ބަވާ\nފެންދަމާ ޕަމްޕު ނެތުމުން އެކަކުނުވި ހިލާ\nހާދަ އާދޭހެކޭ ކުދިވެރީނޭ ހިނގާ،\nނާ، ދަމާހޭ ގޮދާ ބައިވަރެއް އެބަ ނަގާ\nމާދަމާ އެކަނިވެސް ދެން ބުނީމޭ ހިނގާ،\nވާދަމާ ވިންޗް ނެތުމުން އެކަކުނުވި ހިލާ\nދިޔަޖަހާ ރީތި ކުލައިން ޖަރީވެސް ކުރިން\nހިޔަ ރިތާ ފަލި ރިޔާތައް ބަރާބަރު ކުރިން\nކިޔެވި ކިޔެވެލި މަހަކު އެއްޚަތިމްވެސް ކުރިން\nބިޔަ ދެ ޕިސްޓަން ނެތީމާ، އެކަކު ނުވި ހިލާ\nބުރަކަމެއްމީ ތެދެއް ދިޔަވަތުން ދިޔަ ނަގާ\nކުރަލައޭ ދެއަތުގާ އެހެރަ ހަންޖާ ނަނގާ\nފުރަމެ އެހެނަސް ކުރިން ރަށުތެރޭގައި ހިނގާ\n“ބުރަފަތެއް” ނޭނބުރޭތީ، އެކަކުނުވި ހިލާ\nވައިކޮޅަށް ދަތުރުދާ ހޭރިޔާގާ ތެދޭ\nއައިކޮޅުން ތަންކޮޅެއް ނުދެވި އެގޮތަށް އިނދޭ\nބައިދުވަސް ވޭތިވާތީ މިއަދު ގަތްލަދޭ\nގައިމު ސާފުޓު ނެތީމާ، އެކަކު ނުވި ހިލާ\nއެކުމަށާ ދާނެ ކުއްޖަކު މިދޯނިން ނެތީ\nއެކުއެކީ ނޫނަކަސް ފަލި ޖަހަން ވާނެތީ\nއެކުވެރިންނަށް ރިޔާ ފެންލުމަށްވެސް ދަތީ\nމެކުހަކަށް ނުޖެހިދާތީ އެކަކު ނުވި ހިލާ\nފަޅުވެރިންނުވެ ފަޅަށް ގިނަވެ، ބާކީވެފާ\nކަޅު ކަނޑިކި ދިނުމަކުންވެސް މަހަށް ނުފުރިފާ\nއަޅުގަނޑަށް ހުރެވެނީ އާދެ! ސޭކެއްވެފާ\nފަޅުފިލާ އަޑު ނެތީމާ، އެކަކު ނުވި ހިލާ!\n24 އޭޕްރީލް 2012މ.


ނަންބަރު: (IUL)GS-59-AD/INDIV/2019/27 ތާރީޚް: 15 އޭޕްރީލް 2019\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޭޕްރީލް 24 ވާ ބުދަ ދުވަހުގެ 13:00 ގެ ކުރިން، ފުނަދޫ ސްކޫލު އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް admin@funadhooschool.edu.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޭޕްރީލް 25 ވަނަދުވަހު ފުނަދޫ ސްކޫލުގައެވެ.\n10 ޝަޢުބާން 1440\n15 އޭޕްރީލް 2019\n15 އޭޕްރިލް 2019\nޕަބްލިޝްކުރި ތާރީޚު: 16 އޭޕްރިލް 2019\nޕަބްލިޝްކުރި ގަޑި: 1127\nސުންގަޑި: 24 އޭޕްރިލް 2019 1300


Ooredoo in "Suvaalu foshi" SMS mubaarai fashaifi\nއުރީދޫން ބޭއްވި ހަފްލާއެއްގެ ތެރެއިން--ފޮޓޯ: ވަންއޮންލައިން\nއެއްލައްކަ ރުފިޔާގެ އަގުހުރި އިނާމާއި އެކު، އުރީދޫ އިން "ސުވާލު ފޮށި" އެސް.އެމް،އެސް މުބާރާތް ފަށައިފި އެވެ.\nސުވާލު ފޮށީގެ ނަމުގައި އެސް.އެމް.އެސް މެދުވެރިކޮށް ކުޅޭ ފޯރިގަދަ ސުވާލު މުބާރާތެއް އުރީދޫ އިން ފަށައިފަށާފައިވާ މި މުބާރާތް ކުޅެގެން އެންމެ މޮޅު ސްކޯ ހޯއްދަވާ ބައިވެރިންނަށް އުރީދޫ އިން ވަނީ ސެމްސަންގ ގެލެކްސީ ސްމާޓް ފޯނު އަދި ސެމްސަންގ ގެލެކްސީ ބަޑްސް ހިމެނޭ އެއްލައްކަ ރުފިޔާގެ އަގުހުރި އިނާމު ހުށައަޅާފަ އެވެ.\nސުވާލު ފޮށި މުބާރާތުގައި ބައިވެރިވާ ފަރާތްތަކުގެ އަމާޒަކަށްވާނީ އެކި ލެވެލް ތަކަށް ބެހިފައިވާ މި ސުވާލު މުބާރާތުގައި އަހާލެވޭ ތަފާތު ސުވާލުތަކުގެ ޖަވާބު ރަނގަޅުކޮށް ކުއިޒުން އެންމެ ގިނަ ޕޮއިންޓް ހޯދުން ކަމުގައި އުރީދޫއިން ބުނެއެވެ. އަންނަމަހުގެ 17 ވަނަ ދުވަހުގެ ނިޔަލަށް ކުރިއަށްދާ ސުވާލު މުބާރާތުގައި ބައިވެރިވުމަށް، “GO” ޖެއްސެވުމަށް ފަހު 4646 އަށް އެސް.އެމް.އެސް ކުރުމަށް އުރީދޫއިން އެދެއެވެ.\nސުވާލު ފޮށި ކުއިޒްގައި ބައިވެރިވެ ކޮންމެ ހަފްތާއަކުވެސް ލީޑަރބޯޑުގައި އެންމެ ކުރި ހޯދާފައިވާ ތިން ފަރާތަކަށް އިނާމް ލިބިގެންދާނެކަމަށް އެކުންފުނިން ބުނެއެވެ.\nއެގޮތުން އެންމެ މޮޅު ކުޅުންތެރިޔާއަށް ހުށައެޅިފައިވަނީ ސެމްސަންގ ގެލެކްސީ އެސް 10، ދެވަނައަށް އެންމެ މޮޅު ކުޅުންތެރިޔާއަށް ސެމްސަންގ ގެލެކްސީ އެމް 20 އެއް ހުށައެޅިފައިވާއިރު ތިންވަނައަށް އެންމެ މޮޅު ކުޅުންތެރިޔަކަށް ހުށައެޅިފައިވަނީ ސެމްސަންގ ގެލެކްސީ ބަޑްސް އެކެވެ.


Airport terminal mashroo ah Abu Dhabi Fund aa eku loan ebbasvummeh gai soi koffi | Mihaaru\nއެއާޕޯޓު ޓާމިނަލް މަޝްރޫއަށް އަބޫދާބީ ފަންޑާ އެކު ލޯނު އެއްބަސްވުމެއްގައި ސޮއިކޮށްފި\n17 އޮކްޓޯބަރ 2017 - 16:01 35 comments\nރައީސް އަބްދުﷲ ޔާމީނާއި އަނބިކަނބަލުން ފާތުމަތު އިބްރާހީމް މިހާރު ޔޫއޭއީ އަށް ކުރައްވާ ދަތުރުފުޅުގައި އަބޫދާބީގައި އޮތް ރަސްމިއްޔާތެއްގައި ސޮއިކުރެއްވި މި އެއްބަސްވުމުގެ ދަށުން ޓާމިނަލް މަޝްރޫއަށް އަބޫދާބީ ފަންޑުން ދެނީ ކިހާ ވަރެއްގެ ލޯނެއް ކަމެއް ނޭނގެ އެވެ.\nއެކަމަކު "މިހާރު" އަށް އެނގިފައިވާ ގޮތުގައި އަބުދާބީ ފަންޑުން ގާތްގަނޑަކަށް 50 މިލިއަން ޑޮލަރުގެ ލޯނެއް ލިބުން އެކަށީގެންވެ އެވެ. އެކި ސަބަބުތަކާ ހެދި ލަސްވެފައިވާ ޓާމިނަލް މަޝްރޫއަށް ގާތްގަނޑަކަށް 350 މިލިއަން ޑޮލަރު ހޭދަވާނެ ކަމަށް ބެލެވޭ އިރު އެ ފައިސާގެ ހޯދަނީ މުއްސަނދި އަރަބި ގައުމުތަކުގެ އެކި ފަންޑްތަކުންނެވެ.\nޓާމިނަލް މަޝްރޫއުގެ މަސައްކަތް ހަވާލުކޮށްފައި ވަނީ ސައުދީ އަރަބިޔާގެ ބިންލާދިން ގްރޫޕާ އެވެ. މިހާރު ކުރިއަށް ދަނީ ޓާމިނަލްގެ ޑިޒައިނާއި އެއާ ގުޅޭ އެންމެ ފަހުގެ މަސައްކަަތް ކަމަށް އެނގިފައިވެ އެވެ.\nދުބާއީގެ ރޫލަސް ކޯޓުގައި ބޭއްވި ރަސްމިއްޔާތުގައި ރައީސް ޔާމީނާއި ޔޫއޭއީގެ ނައިބު ރައީސާއި ބޮޑުވަޒީރު އަދި ދުބާއީގެ ވެރިޔާ ޝައިޚް މުހައްމަދު ބިން ރާޝިދު އަލް މަކްތޫމް ބައިވެރިވެވަޑައިގެންނެވި އެވެ.\nތާމިނަލް މަޝްރޫއުގެ އެއްބަސްވުމުގެ އިތުރުން ދެ ގައުމުގެ ގުޅުން އިތުރަށް ބަަދަހިކުރަން އެހެން ތިން އެއްބަސްވުމެއްގައި ވެސް ސޮއިކުރި އެވެ. އޭގެ ތެރޭގައި ޑިޕްމޮލެމެޓިކް ވިސާއާ ގުޅޭ އެއްބަސްވުމަކާއި ޓެކްސްއާ ގުޅޭ އެއްބަސްވުމެއް ހިމެނެ އެވެ.\nރައީސް އޮފީހުން ބުނިގޮތުގައި ރައީސްގެ ދެކަނބަލުން ޔޫއޭއީ އަށް ކުރައްވާ ތިން ދުވަހުގެ ދަތުރުފުޅުގައި އެ ގައުމުގެ އިސް ވެރިންނާ ބައްދަލުކުރައްވައި ދެ ގައުމުގެ ގުޅުން އިތުރަށް ބަދަހިކުރެވިދާނެ ދާއިރާތަކުން މަޝްވަރާކުރައްވާނެ އެވެ.\nރައީސްގެ ދަތުރުފުޅުގައި ފޮރިން މިނިސްޓަރު ޑރ. މުހައްމަދު އާސިމާއި އިކޮނޮމިކް މިނިސްޓަރު މުހައްމަދު ސައީދާއި ތިމާވެއްޓާ ބެހޭ މިނިސްޓަރު ތޯރިގް އިބްރާހިމް ބައިވެރިވެވަޑައިގެންނެވި އެވެ.\nރާއްޖެ އާއި ޔޫއޭއީއާ ދެމެދު ސިޔާސީ ގުޅުން ގާއިމްކުރީ 1978 ގަ އެވެ. އޭގެ ފަހުން ޔޫއޭއީން އަންނަނީ ރާއްޖެ އަށް އެކި ގޮތްގޮތުން އެހީތެރިކަން ފޯރުކޮށްދެމުންނެވެ. އެ ގޮތުން ގެދޮރު އިމާރާތްކުރުމާއި މުވާސަލާތީ ހިދުމަތާއި ދަތުރުފަތުރުގެ ނިޒާމު ފަދަ ކަންކަން ރަނގަޅުކުރަން އެ ގައުމުން މިހާތަނަށް 400 މިލިއަނަށް ވުރެ ގިނަ ރުފިޔާ ރާއްޖެ އަށް ދީފައިވެ އެވެ.\nރާއްޖެ އަށް އެންމެ ގިނަ އަދަދަކަށް މުދާ އެތެރެކުރާ ގައުމުތަކުގެ ތެރޭގައި ވެސް ޔޫއޭއީ ހިމެނެ އެވެ.\nއިތުރު ލިޔުންތައް ތަރައްގީގެ މަޝްރޫއުތައް ސަރުކާރު ޔޫއޭއީ ވެލާނާ އިންޓަނޭޝަނަލް އެއާޕޯޓް ރާއްޖެ-ޔޫއޭއީ ރައީސް އަބްދުﷲ ޔާމީން


ރައީސުލްޖުމްހޫރިއްޔާގެ ދެކަނބަލުންނަށް، ސްރީލަންކާ ސަރުކާރުން ވަރަށް ހޫނު މަރްޙަބާއެއް ދަންނަވައިފި - The President's Office\nރައީސުލްޖުމްހޫރިއްޔާގެ ދެކަނބަލުންނަށް، ސްރީލަންކާ ސަރުކާރުން ވަރަށް ހޫނު މަރްޙަބާއެއް ދަންނަވައިފި\n5 ފެބުރުވަރީ 2019، ރިފަރެންސް: 2019-106\nސްރީލަންކާގެ ރައީސް މައިތްރިޕާލަ ސިރިސޭނަގެ ދައުވަތަކަށް މިމަހުގެ ތިން ވަނަ ދުވަހު ސްރީލަންކާއަށް ވަޑައިގެންނެވި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙަށާއި، އެމަނިކުފާނުގެ އަނބިކަނބަލުން ފަޒްނާ އަޙްމަދަށް ސްރީލަންކާ ސަރުކާރުން ވަރަށް ހޫނު މަރްޙަބާއެއް ދަންނަވައިފިއެވެ. ރައީސުލްޖުމްހޫރިއްޔާގެ ދެކަނބަލުންނަށް މަރްޙަބާ ދެންނެވުމުގެ ރަސްމިއްޔާތު އޮތީ ސްރީލަންކާގެ ޕްރެޒިޑެންޝަލް ސެކްރެޓޭރިއެޓްގައި، ސްރީލަންކާ ގަޑިން މިއަދު ހެނދުނު 10 ޖެހިއިރުއެވެ.\nރައީސުލްޖުމްހޫރިއްޔާގެ ދެކަނބަލުން މިދަތުރުފުޅުގައި ކޮލަމްބޯގައި ތިއްބަވާ ހިލްޓަން ހޮޓެލުން ޕްރެޒިޑެންޝަލް ސެކްރެޓޭރިއަޓަށް ވަޑައިގަތީ ރަސްމީ ޢިއްޒަތުގައެވެ. ރަސްމީ ޢިއްޒަތުގައި ވަޑައިގެންނެވިއިރު، ސްރީލަންކާގެ ޘަޤާފީ ކުޅިވަރުތައް ކުޅެމުންދިޔައެވެ.\nޕްރެޒިޑެންޝަލް ސެކްރެޓޭރިއަޓުން ރައީސުލްޖުމްހޫރިއްޔާގެ ދެކަނބަލުންނަށް ރަސްމީކޮށް މަރްޙަބާ ވިދާޅުވީ، ސްރީލަންކާގެ ރައީސް މައިތްރިޕާލަ ސިރިސޭނާއާއި، އެމަނިކުފާނުގެ އަނބިކަނބަލުން ޖަޔަންތީ ޕުޝްޕާ ކުމާރީއެވެ. އެއަށްފަހު، ރައީސުލްޖުމްހޫރިއްޔާއާއި ސްރީލަންކާގެ ރައީސް ޑަޔަސްއަށް އަރައިވަޑައިގަތުމުން، ޕްރެޒިޑެންޝަލް ސެލިއުޓް އަރުވައި، ދިވެހިރާއްޖެއާއި ސްރީލަންކާއާ ދެޤައުމުގެ ޤައުމީ ސަލާމް ކުޅުނެވެ. އެއަށްފަހު 21 ބަޑީގެ ސަލާމެއްވެސް އެރުވުނެވެ. އޭގެފަހުން، ރައީސުލްޖުމްހޫރިއްޔާގެ ޝަރަފުގައި އޮތް ސްރީލަންކާގެ ޓްރައި ފޯސްގެ ގާޑް އޮފް އޮނަރެއް، އެމަނިކުފާނު އިންސްޕެކްޓް ކޮށްދެއްވިއެވެ.\nމަރްޙަބާ ދެންނެވުމުގެ ރަސްމިއްޔާތުގައި، ރައީސުލްޖުމްހޫރިއްޔާގެ ދެކަނބަލުންނަށް، ސްރީލަންކާ ސަރުކާރުގެ ޢިއްޒަތްތެރިން ތަޢާރުފްކޮށް އެރުވުނެވެ. އަދި ރައީސުލްޖުމްހޫރިއްޔާގެ މިދަތުރުފުޅުގައި ބައިވެރިވެވަޑައިގަންނަވާ ދިވެހި ވަފުދުގެ ބޭފުޅުން، ސްރީލަންކާގެ ރައީސްގެ ދެކަނބަލުންނަށް ތަޢާރުފުކޮށް އެރުވުނެވެ.\nއިންޑިއަން އޯޝަން އައިލެންޑް ގޭމްސް ހުޅުވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ދެކަނބަލުން ބައިވެރިވެ ވަޑައިގެންފި\n19 ޖުލައި 2019, ޚަބަރު\nރައީސުލްޖުމްހޫރިއްޔާގެ ދެކަނބަލުން މޮރިޝަސްއަށް ކުރައްވާ ރަސްމީ ދަތުރުފުޅެއްގައި އެ ޤައުމަށް ވަޑައިގެންފި\nޔޫރަޕިއަން ކޮމިޝަނަށް އަލަށް އިންތިޚާބުވެވަޑައިގެންނެވި ރައީސަށް ރައީސުލްޖުމްހޫރިއްޔާ ތަޙުނިޔާ ވިދާޅުވެއްޖެ


BREAKING: Uhthama fandiyaaru kamah fandiyaaru Dr. didi ayyan kuran lafaa dheefi | Mihaaru\nފަނޑިޔާރު ޑރ. އަހުމަދު އަބްދުﷲ ދީދީ(މ)، ފަނޑިޔާރު އަބްދުﷲ ދީދީ(ކ) އަދި އަބްދުލް ޣަނީ.: އުއްތަމަ ފަނޑިޔާރު ކަމަށް ޑރ. ޑީޑީ އައްޔަން ކުރަން ޖޭއެސްސީން ވަނީ ލަފާ ދީފައި -..ފޮޓޯ/މިހާރު\nއުއްތަމަ ފަނޑިޔާރު ކަމަށް ޑރ. ޑީޑީ، ސުޕްރީމް ކޯޓަށް އަބްދުﷲ ދީދީ އާއި ޣަނީ އައްޔަން ކުރަން ލަފާ ދީފި\n26 ޖޫން 2018 - 15:58 31 comments\nއުއްތަމަ ފަނޑިޔާރަކަށް ސުޕްރީމް ކޯޓުގެ ފަނޑިޔާރު ޑރ. އަހުމަދު އަބްދުﷲ ދީދީ އައްޔަން ކުރުމަށާއި ސުޕްރީމް ކޯޓުގެ ބެންޗުން ހުސްވެފައިވާ އޮތް ދެ މަގާމަށް ހައި ކޯޓުގެ އިސް ފަނޑިޔާރު އަބްދުﷲ ދީދީ އާއި އެ ކޯޓުގެ ފަނޑިޔާރު އަބްދުލްޣަނީ މުހައްމަދު އައްޔަން ކުރަން ޖުޑިޝަލް ސާވިސް ކޮމިޝަން (ޖޭއެސްސީ) އިން ރައީސް އަބްދުﷲ ޔާމީނަށް މިއަދު ލަފާ އަރުވައިފި އެވެ.\nއުއްތަމަ ފަނޑިޔާރަކަށް ހުންނެވި އަބްދުﷲ ސައީދާއި ސުޕްރީމް ކޯޓުގެ ފަނޑިޔާރަކަށް ހުންނެވި އަލީ ހަމީދަށް ކުށެއް ސާބިތުވެ، އިސްތިއުނާފް މަރުހަލާ ނިމުމާ އެކު، މިދިޔަ ހަފުތާގައި އެ ދެ ބޭފުޅުންގެ މަގާމު ވަނީ ގެއްލިފަ އެވެ. ގާނޫނުއަސާސީ ބުނާގޮތުން ސުޕްރީމް ކޯޓަށް ފަނޑިޔާރުން އައްޔަން ކުރާނީ ޖޭއެސްސީގެ ލަފާގެ މަތިން ރައީސުލް ޖުމްހޫރިއްޔާ ރައްޔިތުންގެ މަޖިލީހަށް ފޮނުއްވާ ނަންތަކުގެ ތެރެއިން އެ މަޖިލީހުން ކަނޑައަޅާ ބޭފުޅުންނެވެ.\nޖޭއެސްސީން މިއަދު ލަފާ ދިނީ އުއްތަމަ ފަނޑިޔާރު ކަމަށް ފަނޑިޔާރު ޑރ. އަހުމަދު އަބްދުﷲ ދީދީ އައްޔަން ކުރުމަށާއި ސުޕްރީމް ކޯޓުގެ ފަނޑިޔާރު ކަމަށް ހައި ކޯޓުގެ މިހާރުގެ އިސް ފަނޑިޔާރު އަބްދުﷲ ދީދީ އާއި ހައި ކޯޓުގެ ފަނޑިޔާރު އަބްދުލްޣަނީ މުހައްމަދު އައްޔަން ކުރުމަށެވެ.\nފަނޑިޔާރު ޑރ. އަހުމަދު އަބްދުﷲ ދީދީ އަކީ 2010 ވަނަ އަހަރު ދާއިމީ ސުޕްރީމް ކޯޓު އެކުލަވާލިއިރު، އެ ކޯޓުގެ ބެންޗަށް އައްޔަން ކުރެއްވި ބޭފުޅެކެވެ. ޑރ. ޑީޑީ އަކީ ރާއްޖޭގައި މިހާރު ތިއްބެވި ފަނޑިޔާރުންގެ ތެރެއިން ޕީއެޗްޑީ ހާސިލް ކުރައްވައިގެން ހުންނެވި ހަމައެކަނި ބޭފުޅާ އެވެ.\nހައި ކޯޓުގެ އިސް ފަނޑިޔާރު އަބްދުﷲ ދީދީ އަކީ ކުރިން ޖިނާއީ ކޯޓުގައި މަސައްކަތެއް ކުރެއްވުމަށް ފަހު، 2015 ގައި ހައި ކޯޓަށް އައްޔަން ކުރި ފަނޑިޔާރެކެވެ. ފަނޑިޔާރު ޣަނީ އަކީ 2004 ވަނަ އަހަރުން ފެށިގެން ހައި ކޯޓުގެ ފަނޑިޔާރު ކަމުގައި ހުންނެވި ބޭފުޅެކެވެ.\nމިއީ 2010 ގައި އިންތިގާލީ މަރުހަލާ ނިމި، ދާއިމީ ސުޕްރީމް ކޯޓު އެކުލަވައިލި ފަހުން އައްޔަން ކުރާ ތިން ވަނަ އުއްތަމަ ފަނޑިޔާރެވެ. ދާއިމީ ސުޕްރީމް ކޯޓުގެ ފުރަތަމަ އުއްތަމަ ފަނޑިޔާރަކަށް ހުންނެވި އަހުމަދު ފާއިޒް ހުސައިން 2014 ގައި މަގާމުން ވަކިކުރީ ކޯޓުތަކުގެ ގާނޫނަށް ގެނައި އިސްލާހެއްގެ ދަށުން ސުޕްރީމް ކޯޓުގެ ބެންޗުން ކުޑަ ކުރުމުގެ ގޮތުންނެވެ. އޭގެ ފަހުން، އުއްތަމަ ފަނޑިޔާރަކަށް ހުންނެވީ އެންމެ ފަހުން އެ މަގާމުގައި ހުންނެވި އަބްދުﷲ ސައީދެވެ.\nއިތުރު ލިޔުންތައް ސުޕްރީމް ކޯޓް ޖުޑީޝަލް ސާވިސް ކޮމިޝަން އުއްތަމަ ފަނޑިޔާރު ޖުޑީޝަރީ ގާޒީ އަބްދުﷲ ދީދީ އަބްދުލްޣަނީ މުހައްމަދު ޑރ. އަހުމަދު އަބްދުﷲ ދީދީ ކުރީގެ އުއްތަމަ ފަނޑިޔާރު އަބްދުﷲ ސައީދު ކުރީގެ ފަނޑިޔާރު އަލީ ހަމީދު ހައި ކޯޓް


Yami Gautam ge kaiveni fotoathakun hairaankan\nޔާމީ ގޯތަމްގެ ކައިވެނި ފޮޓޯއިން ހައިރާންކަން\nޔާމީ ގޯތަމް އަދި އަދިތުޔާ ދާރް\nޔާމީ ގޯތަމް ކައިވެނި ކުރަން އުޅޭ ކަމުގެ ހަބަރެއް ވެސް ނުވެ ކުއްލިއަކަށް އޭނާގެ ކައިވެނީގެ ފޮޓޯތައް ސޯޝަލް މީޑިއާގައި ހިއްސާ ކޮށްލުމުން ފޭނުން ހައިރާން ކޮށްލައިފި އެވެ. ޔާމީ ކައިވެނި ކުރީ "އުރީ: ދަ ސާޖިކަލް ސްޓްރައިކް" ގެ ޑައިރެކްޓަރު އަދިތުޔާ ދާރް އެވެ.\nހުކުރު ދުވަހު އޮތް ކައިވެނީގެ ރަސްމިއްޔާތަށް ފަހު ޔާމީ އާއި އަދިތުޔާ ވަނީ އެ މީހުންގެ ސޯޝަލް މީޑިއާ އެކައުންޓްތަކުން ކައިވެނީގެ ފޮޓޯތައް ޝެއާ ކޮށްފަ އެވެ.\nޔާމީ ޝެއާ ކުރި ފޮޓޯއާއެކު ލިޔެފައިވާ މެސެޖުގައި އޭނާ އާއި އަދިތުޔާ ކައިވެނިކުރި ވާހަކަ އާއި އެ ދެ މީހުންނަކީ ވެސް ވަރަށް ޕްރައިވެޓް ދިރިއުޅުމަކަށް ލޯބިކުރާ ބަޔަކަށް ވާތީ ކައިވެނީގެ ރަސްމިއްޔާތުގައި ބައިވެރިވީ ދެ ފަރާތުގެ އާއިލާގެ މީހުން އެކަނި ކަމަށް ބުނެފައި ވެއެވެ. އަދި އެމީހުންގެ ހަޔާތުގައި އަލަށް ފެށި ދަތުރުގައި ހުރިހާ ފޭނުންގެ ހެޔޮ ދުއާ ބޭނުންވާ ކަމަށް ޔާމީ ބުނެފައި ވެއެވެ.\nޔާމީ ވަނީ އޭނާގެ މިހާރުގެ ފިރިމީހާ އަދިތުޔާ ޑައިރެކްޓަރެއްގެ ގޮތުގައި އުފެއްދި ފުރަތަމަ ފިލްމު "އުރީ: ދަ ސާޖިކަލް ސްޓްރައިކް" ގައި ބަތަލާގެ ބައި ކުޅެފަ އެވެ. މި ދެ ފަންނާނުންގެ މެދުގައި ލޯބީގެ ގުޅުން އުފެދުނީ 2019 ގައި ރިލީޒްކުރި މި ފިލްމު އުފެއްދުމުގެ މަސައްކަތް ކުރި ދުވަސްވަރު ކަމަށް އިންޑިއާގެ ބައެއް ނޫސްތަކުން ބުނެފައި ވެއެވެ.\n"އުރީ: ދަ ސާޖިކަލް ސްޓްރައިކް" ޑައިރެކްޓް ކޮށްގެން އެ އަހަރުގެ އެންމެ މޮޅު ޑައިރެކްޓަރުގެ ފިލްމްފެއާ އެވޯޑާއި އެނޫން ވެސް ގިނަ އެވޯޑުތަކެއް އަދިތުޔާ އަށް ލިބުނެވެ.\nޑައިރެކްޓަރެއްގެ އިތުރުން އަދިތުޔާ އަކީ ލިޔުންތެރިއެކެވެ. އަދި ޝާއިރެއް ވެސް މެއެވެ. "ކާބުލް އެކްސްޕްރެސް"، "އާކްރޯޝް" އަދި "ހާލޭ ދިލް" ގެ ލަވަތަކާއި ޑައިލޯގްތައް ލިޔެފައި ވަނީ އަދިތުޔާ އެވެ.\nއަދިތުޔާ މިހާރު މަސައްކަތް ކުރަމުން ދަނީ "ދި އިމޯޓަލް އަޝްވާތުމާ" ކިޔާ ފިލްމެއްގަ އެވެ. މި ފިލްމުގެ ވެސް ބަތަލަކީ "އުރީ: ދަ ސާޖިކަލް ސްޓްރައިކް" ގެ ވެސް ބަތަލު ވިކީ ކޯޝަލް އެވެ.\nޔާމީ މި ވަގުތު ކުޅެމުން ދަނީ "ބޫޓު ޕޮލިސް" ކިޔާ ފިލްމެކެވެ.\nވަރިއަށްފަހު ދިރިއުޅުން މާ އުފާވެރި: މިނީޝާ\nޝްރީދޭވީއާ ބޯނީ ކައިވެނި، ދުވަހަކުވެސް އޯކޭ ނުވާނެ: އަރްޖުން


Ufaaveri Kaivenyakah Edheynama Kanthah Kuranvee Goiy Ranveer...\nއުފާވެރި ކައިވެންޏަކަށް އެދޭނަމަ ކަންތައް ކުރަންވީ ގޮތް ރަންވީރް ކިޔައިދީފި\n1 އަހަރު, 1 މަސް,2ހަފްތާ, 1 ދުވަސް, 22 ގަޑި, 30 މިނެޓް, 18 ސިކުންތު ކުރިން 2680ފަތޯނާ ފާއިޒް\nރަންވީރް ސިންހް އަދި ދީޕިކާ ޕަދުކޯން ކައިވެނިކޮށްފައިވަނީ މިދިޔަ ނޮވެމްބަރު މަހުގެ 14 ވަނަ ދުވަހުއެވެ.\nކައިވެންޏަށް ފަހު އެންމެ ފަހުން ބޭއްވި ހަފްލާ އެދެތަރިން ޚާއްސަކޮށްފައިވަނީ، ބޮލީވުޑްގެ ފަންނާނުންނަށެވެ. ހޮނިހިރު ދުވަހުގެ ރޭ މުމްބާއީގައި ބޭއްވި އެ ރިސެޕްޝަންގައި ބޮލީވުޑްގެ އެންމެ މަޤްބޫލް ތަރިން ފެނިގެން ދިޔައެވެ. އެހަފްލާގައި ރަންވީރް ވަނީ އުފާވެރި ކައިވެންޏަކަށް އެދޭނަމަ، ކަންތައް ކުރަން ޖެހޭ ގޮތް ހިއްސާކޮށްފައެވެ.\n"އެއީ އަނބިމީހާ ބުނާ ކޮންމެ އެއްޗަކަށް އާނއެކޭ ބުނުން!" ރަންވީރް ސިންހް ބުންޏެވެ.\nރަންވީރް އެހެން ބުނުމުން، ގިނަ މީހުން ދަނީ އޭނާ އަކީ ވަރަށް "ކިޔަމަންތެރި" ފިރިއެއްގެ ގޮތުގައި ސިފަ ކުރަމުންނެވެ.\nރަންވީރް ބުނީ އޭނާއާއި ދީޕިކާ ކައިވެނި ކުރީ ރައްޓެހިވެގެން އުޅޭތާ6އަހަރު ފަހުން ކަމަށެވެ. އަދި އެދެމީހުންގެ ގުޅުމަށް6މަސްވީއިރު، ރަންވީރް ކައިވެނި ކުރަން ބޭނުންވާ މީހަކީ ދީޕިކާކަން އެނގުނު ކަމަށްވެސް އޭނާ ބުންޏެވެ. އޭގެ އިތުރުން، އޭނާގެ ދަރިންގެ މަންމައަކަށްވާންވެސް އެންމެ އެކަށީގެންވާ މީހަކީ ދީޕިކާކަން އެނގުނު ކަމަށްވެސް އޭނާ ބުނެފައިވެއެވެ. ރަންވީރް ބުނީ ކައިވެނި ލަސްކުރީ ދީޕިކާ އެކަމަށް ތައްޔާރު ނުވާތީ ކަމަށެވެ. އަދި ދީޕިކާއަށް ކައިވެނި ކުރަން "ރެޑީ" ވެވުނު އިރަކުން އެކަން ކުރަން ތައްޔާރަށް ހުރި ކަމަށްވެސް ރަންވީރް ބުނެފައިވެއެވެ.\nއިޓަލީގެ ލޭކް ކޯމޯގައި އެދެތަރިން ކައިވެނި ކުރިއިރު، ކައިވެނީގެ ހުރިހާ ކަމެއްވެސް ކުރިއަށް ގެންދިޔައީ ދީޕިކާ ބޭނުންވި ގޮތަށެވެ. ރަންވީރް ބުނީ، އޭނާ ބޭނުންވީ ދީޕިކާ އުފާކޮށްދިނުމުގެ ގޮތުން އޭނާ ބޭނުންވާ ގޮތަށް ކައިވެނީގެ ހުރިހާ ކަމެއްވެސް ކުރިއަށް ގެންދަން ކަމަށެވެ. އަދި ދީޕިކާގެ އުފަލަކީ އޭނާގެ އުފާ ކަމަށްވެސް ރަންވީރް ބުންޏެވެ.\nބޮލީވުޑްގެ ތަރިންނަށް ޚާއްސަ ހަފްލާއެއްގެ އިތުރުން، ރަންވީރް އަދި ދީޕިކާ ވަނީ އާއިލާއަށް ޚާއްސަ ހަފްލާއެއްވެސް ބާއްވާފައެވެ. ބެންގަލޫރޫގައި އެހަފްލާ ބާއްވާފައިވަނީ ނޮވެމްބަރު މަހުގެ 21 ވަނަ ދުވަހުއެވެ.\nރަންވީރް އާއި ދީޕިކާ ލޯބީގެ ގޮތުން ގުޅިފައިވަނީ ސަންޖޭ ލީލާ ބަންސާލީގެ ފިލްމު ރާމްލީލާގެ ޝޫޓިންގެ ތެރެއިންނެވެ.


ﷲގެ ހަޟްރަތުގައި އެންމެ ބޮޑު ރިބާއަކީ މުސްލިމެއްގެ އަބުރަށް އަރައިގަތުން ހުއްދަކުރުން: ހުތުބާ – Haftha\nTue, 18 January, 2022, 4:12 am\nﷲގެ ހަޟްރަތުގައި އެންމެ ބޮޑު ރިބާއަކީ މުސްލިމެއްގެ އަބުރަށް އަރައިގަތުން ހުއްދަކުރުން: ހުތުބާ\nﷲގެ ހަޟްރަތުގައި އެންމެ ބޮޑުވެގެންވާ ރިބާއަކީ މުސްލިމެއްގެ އަބުރަށް އަރައިގަތުން ހުއްދަކުރުން ކަމަށް ހުކުރު ހުތުބާގައި ބުނެފިއެވެ.\nހުތުބާގައި ބުނީ ހުތިހާ ބާވަތެއްގެ އިހާނެތިކަމަކީ ދީނުގައި މަނާކުރާ ކަންކަން ކަމަށެވެ. އަދި ﷲގެ ހަޟްރަތުގައި އެންމެ ބޮޑުވެގެންވާ ރިބާއަކީ މުސްލިމެއްގެ އަބުރަށް އަރައިގަތުން ކަމަށް ރަސޫލާ ހަދީޘް ކުރައްވާފައިވާ ކަމަށް ހުތުބާގައި ބުންޏެވެ.\nއެގޮތުން، މުސްލިމެއްގެ އަބުރާއި އިއްޒަތާއި އިއްފަތްތެރިކަމާއި، އޭނާގެ ލެޔާއި މުދަލަކީ ﷲ ހުރުމަތްތެރި ކުރައްވައި ހިމާޔަތް ކުރައްވާފައިވާ ތަކެތި ކަމަށް ހުތުބާގައި ބުންޏެވެ. އަދި ދޭދޭ އަފްރާދުންގެ މެދުގައި ހިނގާ އަމަލުތަކުގެ ސަބަބުން އިޖުތިމާއީ ފޭރާން ވީދި، މުޖުތަމައުގެ ސުލްހަ މަސްލަންކަން ބޮއްސުންލައިގެން ތިބޭތަން ބަލަން މުއައްސަސާތައް ތިބެގެން ނުވާނެ ކަމަށް ހުތުބާގައި ބުންޏެވެ.\nއިސްލާމް ދީނުގައި ކުޑަކުދިންނަށް ދީފައިވާ އަހަންމިއްޔަތުކަމަށް އަލިއަޅުވާލައި ހުތުބާގައި ބުނީ ދީނުގައި ކުޑަކުއްޖާގެ ޅަފަތަކީ ބާއްޖަވެރިކަމާއި ފޮނި ހުވަފެންތަކައި ލޯތްބާއި ހިޔާލުގެ ރީތި ދުނިޔެއެއް ކަމަށެވެ. އަދި އެކުދިންނަކީ ސުވަރުގޭގެ ކޮކާތަކެއް ކަމަށާއި، އެކުދިންނަށް އަޅާލުމާއި އޯގާތެރިވުމާއި އެކުދިންދެކެ ލޯބި ވުމަކީ ލާޒިމު ވެގެންވާ ކަމެއް ކަމަށް ބުންޏެވެ.\nހުތުބާގައި އިތުރަށް ބުނީ އޯގާތެރިކޮށް ހިތަންޖެހޭ މީހުންނަށް އަނިޔާވެރި ވުމަކީ ގެއްލުން ހުރި، ހަޑިހުތުރު އަމަލެއް ކަމަށެވެ. އަދި އެމީހެއްގެ ހަޔާތުގެ ބައިވެރިޔާއަށްވިޔަސް ގޯނާއެއް ކުރުމަކީ އިސްލާމް ދީން ހުއްދަކުރާ ކަމެއް ނޫން ކަމަށާއި، މާތް ﷲ ފިރިންނަށް އަންގަވަނީ ރީތި ގޮތުގައި އަނބީންނަށް މުއާމަލާތް ކުރުމަށް ކަމަށް ބުންޏެވެ.\nއޭގެ އިތުރުން، މަގުމަތީގައި އަދި އޮފީސްތަކުގައި އެކި ބާވަތުގެ ގޯނާ ކުރުމަކީ، ބިމުގައި ފަސާދަކުރުން ފަދަ ކަމެއް ކަމުގައި ޒަމާނީ ފިގްހީ މައްސަލަތައް ދިރާސާ ކުރާ އިލްމުވެރިން ދެކޭ ކަމަށް ބުންޏެވެ.\nފާހަގަ: ހުކުރު ހުތުބާ, ދީން


މެސީ ދެ ގޯލާ އެކު ބާސެލޯނާ އިން އެލްޗޭ ބަލިކޮށްފި – Ubufili\nComments Off on މެސީ ދެ ގޯލާ އެކު ބާސެލޯނާ އިން އެލްޗޭ ބަލިކޮށްފި\nމެސީ ދެ ގޯލާ އެކު ބާސެލޯނާ އިން އެލްޗޭ ބަލިކޮށްފި\nބާސެލޯނާ (ފެބްރުއަރީ 25) – ސްޕެނިޝް ލީގުގައި ރޭ ލިއޮނަލް މެސީގެ ދެ ގޯލާ އެކު ބާސެލޯނާ އިން 3-0 އިން އެލްޗޭ ބަލިކޮށްފި އެވެ.\nބާސެލޯނާ އިން ރޭ ހޯދި މޮޅާ އެކު ވަނީ ލީގުގެ އެއް ވަނައިގައި އޮތް އެތުލެޓިކޯ މެޑްރިޑާ ފަސް ޕޮއިންޓަށް ގާތަށް ޖެހިލައިފަ އެވެ. އެތުލެޓިކޯ އެއް ވަނައިގައި އޮތީ 23 މެޗުން 55 ޕޮއިންޓާ އެކު އެވެ. ދެ ވަނައިގައި އޮތް ރެއާލަށް 24 މެޗުން ވަނީ 52 ޕޮއިންޓް ލިބިފަ އެވެ. ހަަމަ އެ އަދަދަށް މެޗު ކުޅެފައިވާ ބާސެލޯނާ އަށް ލިބިފައިވަނީ 50 ޕޮއިންޓެވެ.\nރޭގެ މެޗުގައި ބާސެލޯނާ އިން ތިން ގޯލު ޖެހީ ވެސް ދެ ވަނަ ހާފްގަ އެވެ. މެޗުގެ 48 ވަނަ މިނިޓްގައި މެސީ ބާސެލޯނާ އަށް ލީޑުނަަގައިދިނީ މާޓިން ބްރެއިތުވެއިޓް ދިން ބޯޅައަކުންނެވެ. މެސީ އޭނާގެ ދެ ވަނަ ގޯލު ޖެހީ މެޗުގެ 68 ވަނަ މިނިޓްގަ އެވެ. މިއީ ފްރެންކީ ޑި ޔޯން ތަނަަވަސްކޮށްދިން ފުރުސަތަކުން މެސީ ޖެހި ގޯލެކެވެ. މި ދެ ގޯލާ އެކު މެސީ ވަނީ ލީގުގައި 18 ލަނޑު ޖަހައިފަ އެވެ. ލަނޑު ލިސްޓުގެ އެންމެ ކުރީގައި އޮތީ ވެސް އުމުރުން 33 އަހަރުގެ މެސީ އެވެ.\nމެޗުގެ 73 ވަނަ މިނިޓްގައި ބްރެއިތުވެއިޓް ދިން ބޯޅަ އަކުން ބާސެލޯނާގެ ފަހު ގޯލު ޖެހީ ޖޯޑީ އަލްބާ އެވެ.\nބާސެލޯނާގެ ކޯޗު ރޮނާލްޑް ކޫމަން ބުނީ އެންމެ ފަހުން ކުޅުނު ދެ މެޗުން މޮޅެއް ލިބިފައިނުވާތީ ރޭގެ މެޗަށް ނުކުތީ ވަރަށް ބޮޑަށް ނަތީޖާ އަށް ފޯކަސް ކޮށްގެން ކަމަށެވެ. ކޫމަން ވަނީ ރޭގެ މެޗުގައި މެސީގެ ފަރާތުން ފެނުނު ކުޅުމާއި ލީޑަޝިޕަށް ތައުރީފުކޮށްފަ އެވެ.\nComments Off on ރާއްޖެ އެޓޯލް ވޮލީބޯލް ޗެމްޕިއަންޝިޕް: ދެވަނަ މެޗުގައި ވެސް ފިޔޯރީ ބަލިކޮށް ވާދޫން ޗެމްޕިއަންކަން ހޯދައިފި\nރާއްޖެ އެޓޯލް ވޮލީބޯލް ޗެމްޕިއަންޝ� ...\nComments Off on ޗެއާޕާސަން ކަމަށް ވާދަ ކުރަނީ ވެރިކަން ދަމަހައްޓަން: ފައްޔާޒް\nޗެއާޕާސަން ކަމަށް ވާދަ ކުރަނީ ވެރިކ ...\nComments Off on ކޮންމެ ދުވަހަކު ޚަޠިމްކޮށް، ކޮންމެ ދުވަހަކު ރޯދަ ހިފައި އަދި ކޮންމެ ރެއަކު ރޭ އަޅުކަންކުރުމަކީ ކުރަން ކިހައި ފަސޭހަ ކަމެއްކަން އެނގޭތަ؟\nކޮންމެ ދުވަހަކު ޚަޠިމްކޮށް، ކޮންމެ ...\nComments Off on ރޯދަ ގެއްލޭ ޢަމަލެއް ކުރެވުނު ނަމަވެސް ރޯދަ ނުގެއްލޭނެ3ޙާލަތެއްވެއެވެ!: ޑރ. އިޔާޟް\nރޯދަ ގެއްލޭ ޢަމަލެއް ކުރެވުނު ނަމަވ ...\nComments Off on ދިވެހި 23 ދަރިވަރަކު ޖޫނިއަރ އެސްޓްރޮނޯޓް ޕްރޮގްރާމް ފުރިހަމަކޮށްފި\nދިވެހި 23 ދަރިވަރަކު ޖޫނިއަރ އެސްޓްރ ...\nComments Off on ޚުދާ ހާފިޒް 2ގެ މަސައްކަތް ފަށައިފި\nޚުދާ ހާފިޒް 2ގެ މަސައްކަތް ފަށައިފި\nComments Off on އިބްން އަލް-ޤައްޔިމްގެ ވަރަށް ޚާއްޞަ3ނަޞޭހަތެއް!\nއިބްން އަލް-ޤައްޔިމްގެ ވަރަށް ޚާއްޞ ...\nComments Off on ”ގުޅުން“ ރިލީޒްކޮށްފި\nComments Off on މި އަހަރު 5،131 ކުއްޖަކަށް ކޮވިޑް ޖެހުނު\nމި އަހަރު 5،131 ކުއްޖަކަށް ކޮވިޑް ޖެހ� ...\nComments Off on އަލިމަނިކުގެ ދިފާއަކީ ރައީސް ދެއްވި މާފު!\nއަލިމަނިކުގެ ދިފާއަކީ ރައީސް ދެއްވ� ...\nComments Off on މިފަދައިން ތިންފަހަރު ކިޔައިފި ނަމަ އެމީހަކަށް އެއްވެސް ގެއްލުމެއް ނުލިބޭނެތެވެ.! އިން ޝާ ﷲ\nމިފަދައިން ތިންފަހަރު ކިޔައިފި ނަމ� ...\nComments Off on މިއީ ކުރު މުއްދަތެއްގައި އެންމެ ކާމިޔާބު ޕާޓީ، ހިޔަނި އެޅުނީ ޔާމީން ޖަލަށްލުމުން: ޕީޕީއެމް\nމިއީ ކުރު މުއްދަތެއްގައި އެންމެ ކާމ ...


Riyaasee commisssion aa dhekolhah hushahelhi mahsala ah ACC in vadhejje\nރިޔާސީ ކޮމިޝަނާ ދެކޮޅަށް ބީއެމްއެލްއިން ހުށަހެޅި މައްސަލައަށް އޭސީސީން ވަދެއްޖެ\nރައީސް އުފައްދަވާފައިވާ ރިޔާސީ ކޮމިޝަނެއް ކަމަށްވާ އެސެޓް ރިކަވަރީ ކޮމިޝަނާ ދެކޮޅަށް ބޭންކް އޮފް މޯލްޑިވްސް (ބީއެމްއެލް)އިން ސިވިލް ކޯޓަށް ހުށަހަޅާފައިވާ މައްސަލައަށް އެންޓި ކޮރަޕްޝަން ކޮމިޝަން (އޭސީސީ) އިން ތަދައްހުލްވެއްޖެ އެވެ.\nއެ މައްސަލައާ ގުޅިގެން، މިއަދު މެންދުރުފަހު އޮތް އެ މައްސަލާގެ ޑިސްޕިއުޓް މަރުހަލާގެ އަޑުއެހުމަށް ހާޒިރުވާން ކޮމިޝަނަށް ވަނީ އަންގައިފަ އެވެ.\nއަންގާރަ ދުވަހު ބޭއްވި މާލިއްޔަތު ކޮމެޓީއަށް ބީއެމްއެލްއިން ހާޒިރުކުރުމުން އެ ބޭންކުން ވަނީ އެސެޓް ރިކަވަރީ ކޮމިޝަނުން ބަލާ ދެ މައްސަލައަކާ ގުޅިގެން މައުލޫމާތު ދިނުމަށް އެދިފައިވާކަން ހާމަކޮށްފަ އެވެ. ނަމަވެސް އެއީ ކޮން ދެ މައްސަލައެއް ކަމެއް ނުބުނެ އެވެ.\nބީއެމްއެލްއިން ވަނީ އެގޮތަށް މައުލޫމާތު ދިނުމަށް ހައިކޯޓުގެ ހުކުމެއްގެ ސަބަބުން ހުރަސްތަކެއް އެބަހުރި ކަމަށެވެ. އެހެންވެ ގާނޫނީ ހައްލުތަކެއް ހޯދުމަށް މަސައްކަތް ކުރަމުންދާ ކަމަށް ބީއެމްއެލްއިން ބުންޏެވެ.\nބޭންކް އޮފް މޯލްޑިވްސް އޭސީސީ ސިވިލް ކޯޓް + ކޮމިޝަން އޮން ސްޓޭޓް އެސެޓް ރިކަވަރީ


Breaking: Monicon amuru nerumuge baaru Umar athun nagaifi | Mihaaru\nރައީސް ޔާމީނާއި އުމަރު ސަލާން ކުރައްވަނީ: މޮނިކޮން އަމުރަށް އެދުމުގެ ބާރު ރައީސް ޔާމީން މިހާރު ވަނީ ހަތަރު މެމްބަރުންގެ ކޮމިޓީއަކާ ހަވާލުކޮށްފައި.\n19 ޖޫން 2016 - 11:52 136 comments\nމޮނިޓަރިން އެންޑް ކޮންޓްރޯލް (މޮނިކޮން) އަމުރަށް ހައި ކޯޓުގައި އެދުމުގެ ބާރު ހޯމް މިނިސްޓަރު އުމަރު ނަސީރު އަތުން ނެގުމަށް ފަހު، އެ މަސްއޫލިއްޔަތުތައް ހަތަރު މެމްބަރުންގެ ކޮމިޓީއަކާ ރައީސް އަބްދުﷲ ޔާމީން މިދިޔަ ބުރާސްފަތިދުވަހު ހަވާލުކުރައްވައިފި އެވެ. އަދި އެ ކޮމިޓީގެ ފުރަތަމަ ބައްދަލުވުން މިއަދު ވަނީ ބާއްވައިފަ އެވެ.\nނަމަވެސް ޓެރަރިޒަމްގެ ގާނޫނުގައި ވާ ގޮތުން މޮނިކޮން އަމުރު ނެރެދިނުމަށް އެދި ހައި ކޯޓަށް ހުށަހެޅުމުގެ ހުރިހާ ބާރެއް އޮންނަނީ ހޯމް މިނިސްޓަރަށެވެ. އެކަމަކު މޮނިކޮން އަމުރު ނެރުމަށްޓަކައި މިނިސްޓަރަށް ލަފާދޭ ކޮމިޓީއެއް އެކުލަވައިލުމުން އެ ބާރު ވަނީ އެ ކޮމިޓީގެ ހަތަރު މެމްބަރުންގެ މައްޗަށް ބަދަލުވެފަ އެވެ. މިހާރު މިނިސްޓަރަށް އެކަނި އެއް ކަމެއް ވެސް ނުނިންމޭނެ އެވެ.\nކޮމިޓީގައި ތިއްބަވަނީ މިނިސްޓަރު އުމަރުގެ އިތުރުން ފިޝަރީޒް މިނިސްޓަރު މުހައްމަދު ޝައިނީ އާއި ފިނޭންސް މިނިސްޓަރު އަބްދުﷲ ޖިހާދު އަދި ޕޮލިސް ކޮމިޝަނަރު އަހުމަދު އަރީފެވެ.\nއުމަރު "މިހާރު" އަށް މިއަދު ވިދާޅުވީ ހަތަރު މެމްބަރުންގެ ކޮމިޓީގެ ލަފާގެ މަތިން، މޮނިކޮން އަމުރު ނެރުމުގެ އުސޫލު ހަމަޖެއްސުމުން އޭނާ އަށް އެކަނި އެއްވެސް ކަމެއް ނުކުރެއްވޭނެ ކަމަށެވެ.\nހޯމް މިނިސްޓަރު އުމަރު ނަސީރު: މޮނިކޮން އަމުރު ނެރުމުގެ ބާރު ގާނޫނުގައި ހޯމް މިނިސްޓަރަށް ދީފައި އޮތް ނަމަވެސް، އޭގެ ބޭރުން މިހާރު ވަނީ ކޮމިޓީއެއް ހަދައި، އެ ބާރު އެ ކޮމިޓީއަށް ދީފައި.---ފޮޓޯ: މުހައްމަދު ޝަރުހާން/މިހާރު\n"އެބޭފުޅުން ދެއްވާ ލަފައަށް ދެން އަޅުގަނޑު އަމަލުކުރާނީ. ކުރިން ވެއްޖިއްޔާ އެކެއްގެ [ހޯމް މިނިސްޓަރު] އަތުގައި ހުރިހާ ބާރެއް އޮތީ. އެކަމަކު މިހާރު އެކަކަށް ނުނިންމޭނެ،" މޮނިކޮންގެ އުސޫލު ތައާރަފުކުރަން އެންމެ ބޮޑަށް ވަކާލާތުކުރެއްވި އުމަރު ވިދާޅުވި އެވެ.\nމޮނިކޮން އަމުރަށް އެދުމަށްޓަކައި މިނިސްޓަރަށް ލަފާދޭ ކޮމިޓީއެއް ހެދުމަކީ ގާނޫނުގައި ކަނޑައަޅާފައިވާ އުސޫލުތަކާ ހިލާފު ކަމެއް ނޫންތޯ ދެންނެވުމުން އުމަރު އެކަމަށް އެއްބަސްވެވަޑައިގަތެވެ. އަދި އުމަރަށް އެކަނި ދެން މިކަމުގައި އެއްވެސް ކަމެއް ނުނިންމެވޭނެތޯ ދެންނެވުމުން އޭނާ ވިދާޅުވީ "ކުރިއަށް ވުރެ އުނދަގޫވާނެ" ކަމަށެވެ.\n"ދެން ހުރިހާ ކަމެއްގައި ޖަޖްމަންޓް ނެރޭނީ ކޮމިޓީން. އެކަމަކު އަޅުގަނޑު މިހުރީ ގޭންގްތަކަށް ދޫދޭ ގޮތަކަށް ނޫން. ގޭންގްތައް ފުނޑާލާނަން. ދަގަނޑު ކެނޑޭނީ ދަގަނޑުން،" އުމަރު ވިދާޅުވި އެވެ.\nމޮނިކޮން އަމުރަށް އެދުމުގެ ބާރު ހޯމް މިނިސްޓަރު އަތުން ނެގިއިރު، އެ އުސޫލުގެ ދަށުން ގޭންގްތަކުގެ ބައެއް އިސް މީހުންގެ ފައިގައި ޓެގް ހަރުކޮށް، މޮނިޓަ ކުރާ މައްސަލަ ވަނީ ވަރަށް ބޮޑަށް ހޫނުވެފަ އެވެ. އަދި އޭގެ ޕްރެޝަރު ވަރަށް ބޮޑަށް އެބަހުރި ކަމަށް އުމަރު ކުރިން ވެސް ވަނީ ވިދާޅުވެފަ އެވެ.\nމިނިސްޓަރު އުމަރު ކުރިން ވިދާޅުވެފައި ވަނީ މޮނިކޮން އަމުރު ނެރެދިނުމަށް ހައި ކޯޓަށް ވަރަށް ފަހުން ހުށަހެޅި ހަތް މީހެއްގެ މައްޗަށް އަމުރު ނެރެނުދިން ކަމަށެވެ.\nއެބޭފުޅުން ދެއްވާ ލަފައަށް ދެން އަޅުގަނޑު އަމަލުކުރާނީ. ކުރިން ވެއްޖިއްޔާ އެކެއްގެ [ހޯމް މިނިސްޓަރު] އަތުގައި ހުރިހާ ބާރެއް އޮތީ. އެކަމަކު މިހާރު އެކަކަށް ނުނިންމޭނެ: އުމަރު\nއެންމެ ފަހުން މައްސަލަ ހޫނުވީ ރައްޔިތުންގެ މަޖިލިހުގެ ކުރީގެ މެމްބަރު ޑރ. އަފްރާޝީމް އަލީ އަވާހަރާކޮށްލިކަމުގެ ތުހުމަތުގަައި ހައްޔަރުކޮށް ދައުވާ އުފުލި، ހ. ހިކޯސްޓް އަލީ ޝާން (ސަޓޯ)ގެ ފައިގައި ފުލުހުން ޓެގް އެޅުވުމުންނެވެ. އެކަމާ ހިތްހަމަނުޖެހިގެން، ސަރުކާރު ހިންގާ ކޯލިޝަން ޕާޓްނަރު އެމްޑީއޭގެ ބައެއް އިސް މެމްބަރުން ވަނީ އެމީހުންގެ ވައިބަ ގުރޫޕުގައި އުމަރަށް ވަރަށް ބޮޑަށް ފާޑުކިޔައިފަ އެވެ.\nޑރ. އަފްރާޝީމް އަލީ އަވަހާރަކޮށްލި ކަމުގެ ތުހުމަތުގައި ހައްޔަރުކުރި އަލީ ޝާން (ސަޓޯ): އޭނާގެ ފައިގައި ޓެގު އެޅުވި މައްސަލަ ވެސް ވަނީ ހޫނުވެފައި.\nމޮނިކޮން އަމުރު ހިންގަނީ ޓެރަރިޒަމްގެ ގާނޫނުގައި ބުނާ ކުށްކުރާ ކަމަށް ތުހުމަތުކުރާ މީހުންގެ ތެރެއިން، އެކަށީގެންވާ ތުހުމަތުތަކެއްގެ މައްޗަށް ބިނާކޮށް، މުޖުތަމައަށް ނުރައްކަލެއް ކުރިމަތިކޮށްފާނެ ކަމަށް މިނިސްޓަރަށް ފެންނަ މީހުންގެ މައްޗަށް ކަމަށް އެ ގާނޫނުގައިވެ އެވެ. ގާނޫނުގައި ބުނާ ގޮތުން މޮނިކޮން އަމުރަށް މިނިސްޓަރު އެދެން ޖެހެނީ ހައި ކޯޓުގަ އެވެ. މޮނިކޮން އަމުރަށް އެދުމާއި ހައި ކޯޓުން އަމުރު ނެރުމަށް ފަހު، އެ ތަންފީޒު ކުރުމުގެ މަރުހަލާ އާއި އަމުރު މުރާޖައާ ކުރުމުގެ ބާރު ވެސް އޮންނަނީ މިނިސްޓަރަށެވެ.\nއިތުރު ލިޔުންތައް އުމަރު ނަސީރު ހޯމް މިނިސްޓަރު ގޭންގް ހަމަނުޖެހުން ރައީސް އަބްދުﷲ ޔާމީން ކުށްކުރުން ކުރީގެ މިނިސްޓަރު ޑރ. މުހައްމަދު ޝައިނީ


SAARC Literary Award Dhivehi Bahuge Academyge Raees Ashraf Ali ah Libivadaigenfi – Iru\nސާކު ލިޓްރަރީ އެވޯޑު ދިވެހިބަހުގެ އެކެޑަމީގެ ރައީސް އަޝްރަފް ޢަލީއަށް ލިބިވަޑައިގެންފި\nދެކުނު އޭޝިޔާގެ އަދަބީ މަހާސަމާގައި ސާކު ލިޓްރަރީ އެވޯޑު ދިވެހިބަހުގެ އެކެޑަމީގެ ރައީސް އަޝްރަފް ޢަލީއަށް ދެއްވައިފިއެވެ.\nމި އެވޯޑު ދީފައިވަނީ މިހާރު އިންޑިއާގެ ނިއުދިއްލީގައި ކުރިއަށްދާ ދެކުނު އޭޝިޔާގެ އަދަބީ މަހާސިންތާގެ ތެރެއިންނެވެ. މި އެވޯޑަކީ އަދަބިއްޔާތަށް ޚިދުމަތްކުރާ ފާރާތްތަކުގެ އަގުވަޒަންކޮށް ކޮންމެ އަހަރަކުވެސް ދެމުން ގެންދާ އެވޯދެކެވެ. މިގޮތުން މިއަހަރުގެ މި އެވޯޑު އަޝްރަފުގެ އިތުރުން އިތުރު ދެ ބޭފުޅަކަށް ވަނީ ލިބިފައެވެ. މިއަހަރުގެ މިއެވޯޑު އަޝްރަފަށް ލިބިފައިވަނީ އޭނާ ލިޔެފައިވާ ފޮތްތަކާއި ލިޔުންތަކާއި ކިޔަވައިދިނުމާއި އަދަބިއްޔާތު ކުރިއެރުވުމަށް ކޮށްފައިވާ މަސައްކަތްތަކުގެ އަގުވަޒަންކޮށްފައެވެ. މިއީ މި އެވޯޑު ދިވެއްސަކަށް ލިބުނު ފުރަތަމަ ފަހަރެވެ.\nމި މަހާސިންތާއަކީ ސާކު ޤައުމުތަކުގެ ލިޔުންތެރިންނާއި އަދަބިއްޔާތާ ބެހޭ ޖަމްޢިއްޔާއިން އިންތިޒާމްކޮށްގެން މިމަހުގެ 20 ވަނަ ދުވަހުގެ ނިޔަލަށް ކުރިއަށްގެންދާ މަހާސިންތާއެކެވެ. މި މަހާސިންތާ ފެށުމުގެ ރަސްމިއްޔާތުގައި ވަނީ ދިވެހިބަހުގެ އެކެޑަމީގެ ރައީސް ތަޤްރީރުކުރައްވާފައެވެ.\nމި މަހާސިންތާގައި ރާއްޖެއިން ކަރުދާހެއް ހުށައެޅުމަށްވެސް ވަނީ ހަމަޖެހިފައެވެ. ރާއްޖެއިން ހުށައަޅާ ކަރުދާހަކީ ރާއްޖޭގައި އަދަބިއްޔާތުގެ މިހާރުގެ ހާލަތާއި އަދަބިއްޔާތު ކުރިއެރުވުމަށް ހުރި ގޮންޖެހުންތަކާއި އަދަބިއްޔާތު ކުރިއެރުވުމަށް ހުރި ފުރުޞަތުތަކާ ގުޅޭގޮތުންނެވެ. މީގެ އިތުރުން މި މަހާސިންތާގައި ރާއްޖެއިން ޅެމެއް ހުށައެޅުމަށް ވެސް ވަނީ ހަމަޖެހިފައެވެ.\nފެޝަންގައި ޕީސީއާއި އެކު ކުރެވުނު ތަޖުރިބާ ކަންގަނާ ހިއްސާކޮށްފި


ކޮލަމް: އެމްއެމްޕީއާރްސީގެ ޚިޔާނާތް\nއަދީބާއި ޒިޔަތާއި އެސްއޯއެފްގެ ބަހެއްނެތި ޔާމީނަށް އިންސާފެއް ނުލިބޭނެ\n5 އޮކްޓޯބަރ 2021 | އަންގާރަ 16:11\nއެމްއެމްޕީއާރުސީގެ ބޮޑު ޚިޔަނާތް ހިންގީ ކާކުގެ ވެރިކަމެއްގައި ކޮންބައެއް ހެއްޔެވެ. އެ ޚިޔާނާތުގައި އަމަލީގޮތުން އުޅުނީ ކޮންބައެއް ހެއްޔެވެ. އެ ޚިޔާނާތް ހިންގީ އެތާގެ އާދައިގެ މުއައްޒަފުންތަކެއް ހެއްޔެވެ. އެ ބޮޑު ޚިޔާނާތް ހިނގާ ދިޔައީ އެތާގެ އެއްވެސް ވެރިއަކަށް ނޭނގިހެއްޔެވެެ. އެ ޚިޔާނާތް ހިންގީ މި ސަރުކާރުގެ ވެރިކަމުގައި ހެއްޔެވެ.\nވިސްނާލަބަލާށެވެ. އެމްއެމްޕީއާރުސީގެ ބޮޑު ޚިޔާނާތަކީ ދުރާލާ ރޭވިގެން ހިންގާފައިވާ ކަމެކެވެ. ރައީސް ޔާމީނުގެ ވެރިކަމުގައި ފާޅުކަން ބޮޑުގޮތެއްގައެވެ. ގާނޫނުތަކާ އުސޫލުތަކަށް ބަދަލު ގެނެސްގެން ގައުމުގެ ވެރިމީހާ ހިންގި ޖަރީމާއެކެވެ. މާލިއްޔަތު ގާނޫނު ބުނާގޮތުން ދައުލަތަށް އާމްދަނީގެ ގޮތުގައި ލިބޭ ހުރިހާ ފައިސާއަކީ މީރާއަށް ލިބެންޖެހޭ އެއްޗެކެވެ. އެހެންނަމަވެސް ޓޫރިޒަމަށް ދޫކުރާ ރަށްރަށާއި ފަޅުފަޅާއި ބިންބިމަށް ލިބޭ ފައިސާއަކީ ސީދާ އެމްއެމްޕީއާރުސީ އަށް ދައްކަންޖެހޭ އެއްޗަކަށް ހެދިހެދުމަކީ މި ޚިޔާނާތުގެ ފެށުމެވެ. މީރާގެ އިހުތިސާސްގައި އޮތް ބާރެއް އެމްއެމްޕީއާރުސީއަށް ބަދަލުކޮށްލީ ރައީސް ޔާމީނު ބޭނުން ވެގެންނެވެ.\nއެމްއެމްޕީއާރުސީ އަކީ ރާއްޖޭގެ ޓޫރިޒަމް އިޝްތިހާރުކޮށް ޓޫރިޒަމް ކުރިއެރުވުމަށް އޮތްތަނެކެވެ. ޓޫރިޒަމް ވިޔާފާރިކުރާން އޮތް ތަނެއްނޫނެވެ. އެހެންނަމަވެސް އެމްއެމްޕީއާރުސީ ހިންގަން ޑިރެކްޓަރުންގެ ބޯޑެއް އޮވެމެ، ޔާމީނުގެ ފަތުރުވެރިކަމުގެ ވަޒީރު އަހުމަދު އަދީބަށް އެތަން ހިންގުމުގެ ހުރިހާ ބާރެއް ހައްދެއްނެތް ވަރަށް ދިނީ މި ޖަރީމާ ހިންގުވުމަށެވެ. ނަމެއްގައި ޑިރެކްޓަރުންގެ ބޯޑެއްވެސް އޮތެވެ. އެ ބޯޑުން ނިންމަންޖެހޭ ކަމެއް ނޯވެއެވެ. ހުރިހާ ކަމެއް ރައީސް ޔާމީނު އަންގާ ގޮތަކަށް ކުރަނީ މިނިސްޓަރު އަދީބެވެ. އަދީބު ބުނާ ގޮތަކަށް އެމްއެމްޕީއާރުސީގެ ނަމުގައި ރަބަރު ސްޓޭމްޕް ޖަހާދެނީ މެނޭޖިން ޑިރެކްޓަރު ޒިޔަތެވެ. ރައީސް ޔާމީނު އަންގާ ގޮތަކަށް ރަށްރަށުގެ ޑީލްތައް ހަދަމުން މިވެރިން ދިޔައީ ފަތުއަޑުކިޔާފައެވެ.\nޑޮލަރުގެ ވިޔާފާރި ހިންގުމަށް މިވެރިން ކަނޑައެޅީ އެސްއޯއެފް އެވެ. އެމްއެމްޕީއާރުސީ އަށް ލިބޭ ޑޮލަރު ދިމަދިމާލަށް ފޮނުވާ އެޑޮލަރުން ވިޔާފާރިކޮށް އޭގެ ފައިދާ ޔާމީނަށާއި އަދީބަށް ޖަމާކޮށްދެނީ އެސްއޯއެފުންނެވެ. ރިޝްވަތުގެ ގޮތުގައި އެކިފަރާތްތަކަށް ދޭންޖެހޭ ގިނަ ފައިސާވެސް ދެމުން ދިޔައީ އެސްއޯއެފް މެދުވެރިކޮށެވެ. ރައީސް ޔާމީނާއި އަދީބުގެ ފައިސާވެރިކަން އިންތިހާއަށް ދިޔައީ ރޮކެޓް ސްޕީޑްގައެވެ. ޖަރީމާތައް ހަލާލުކުރުމަށް ޖުޑިޝަރީގެ ކޮންޓްރޯލު ނެގުމަށްޓަކައި ޔާމީނަށް އިތުރުބާރު ނުކުރެވޭ ދެ ފަނޑިޔާރަކު ވަކިކޮށްލުމަށްޓަކައި ސްޕްރީމް ކޯޓުގެ ބެންޗް ހަތަކުން ފަހަކަށް ތިރިކޮށްލިއެވެ. ފަނޑިޔާރު އަހުމަދު ފާއިޒާއި މުއުތަސިމް އަދުނާން ގެއަށް ފޮނުވާލިއެވެ. މިކަން ކުރީ ރައްޔިތުން މަޖިލީހުގައި ސާފު އަޣުލަބިއްޔަތު ނެތުމުން މަޖިލީހުގައި ގައިިބި އެމްޑީޕީގެ މެމްބަރުންތަކަކަށް ރިޝްވަތު ދީގެންނެވެ.\nއަދީބަށް އިތުބާރު ކުރިވަރުން ގާނޫނީ ނާއިބުރައީސް މުހައްމަދު ޖަމީލު އަހުމަދު އަޒުލުކޮށް ނާއިބުރައީސްކަމަށް އަހުމަދު އަދީބު ގެނައުމުގެ މަސައްކަތް ފެށިއެވެ. ގާނޫނު އަސާސީ އޮތްގޮތުން އަދީބަށް ނާއިބުރައީސްކަން ދެވެން ނެތުމުން ގާނޫނުއަސާސީ އިސްލާހުކުރުވިއެވެ. މަޖިލީހުގެ މެންބަރުންތަކަކަށް މިލިޔަނުން ރިޝްވަތު ދީގެންނެވެ.\nއެމްޕީއާރުސީގެ ބޮޑު ޚިޔާނާތް ތިލަވީ ބެންކް އޮފް މޯލްޑިވްސް ގެ މެނޭޖަރެއްކަމުގައިވާ ގާސިމް އަބްދުލްކަރީމަށް އެކަން ފާހަގަވެގެން ފަޅާ އަރުވާލުމުންނެވެ. ނަތީޖާއެއްގެ ގޮތުން އެފަކީރުގެ މަގާމު ގެއްލި ދާންޖެހުނީ ޖަލަށެވެ. އޮޑިޓް ރިޕޯޓަށްވެސް ފަހުން އެކަން ފާހަގަވިއެވެ. ހަމައެއާއެކު އޮޑިޓަރ ޖެނެރަލްގެ ގާނޫނަށް ބަދަލުގެނުވާ އެމްއެމްޕީއާރުސީ ޚިޔާނާތް ފާހަގަކުރި އޮޑިޓަރ ޖެނެރަލް ނިޔާޒު އިބްރާހީމް ގެއަށް ފޮނުވާލިއެވެ. ރައީސް ޔާމިނު މިހުރިހާ ކަންކަމެއް ކުރުވީ އަދީބު މެދުވެރިކޮށެވެ. ޔާމީނު އެކަންކުރަން އަދީބަށް ފުރުސަތު ނުދިންނަމަ އަދީބަށް ކުރެވޭނެ އެއްކަމެއްވެސް ނުއޮންނާނެއެވެ.\nއަދީބުވީ ޔާމީނަށްވުރެ ސްމާޓްް މީހަކަށެވެ. ޔާމީނަށް ނޭނގި އެތައް މިލިޔަން ޑޮލަރެއްގެ މުއާމަލާތު އަދީބު ހިންގައިފިކަން ޔާމީނަށް އެނގުނު ހިސާބުން އަދީބު ހައްޔަރުކުރަން ޔާމީނު ބޭނުންވިއެވެ. ދަނޑިވަޅު ބަލާފައި ފިނިފެންމާ ގޮއްވާލުމުގެ ޑްރާމާ ކުޅެ އަދީބު ބޮލަށް އެކަން ކަނޑާލައި އަދީބު ހައްޔަރު ކުރިއެވެ. އެހިސާބުން މަންޒަރު ބަދަލުވެ އެމްއެމްޕީއާރުސީ ޚިޔާނާތުގައި ރައީސް ޔާމީނަކީ މާ މައުސޫމް މީހަކަށް ވާން އުޅެގަތެވެ.\nއަޖައިބެކެވެ. ބާރުގައި ހުރި ރައީސާއި ދެކޮޅަށް އޭނާ އައްޔަން ކޮށްފައި އޮތް އެންޓިކޮރަޕްޝަން ކަމިޝަނަކަށް ކުރެވޭނީ ކީއްހެއްޔެވެ. ޖެހޭނީ ބުނިގޮތެއް ހަދާށެވެ. އެސްއޯއެފް އިން ޖަމާކުރި މިލިޔަނެއްހާ ޑޮލަރު ކޮންމެވެސް ކަމަކަށް އިންވެސްޓްކޮށްފައި މިނިސްޓަރ ޒަމީރު އަތުން އެއްމިލޔަން ޑޮލަރު ގެނެސް އެސްކްރޯ އެކައުންޓެއް ހުޅުވާފައި ޖަމާކުރުމުން އެމްއެމްޕީއާރުސީ ފައިސާގައި ޔާމީނު ނުޖެހޭކަމަށް ވާނެހެއްޔެވެ. އަދި އެއީ އެންމެ ކަމެއް ނޫންހެއްޔެވެ. އެކަހަލަ އެތައް މިލިޔަން ޑޮލަރެއް ޔާމީނު ވަނީ ބޭނުން ކޮށްފައެވެ.\nޝަރީއަތުގައި ހަގީގަތް ހާމަވެދާނެތީ ޖަމީލުމެން ހީލަތްތެރިކަމާއެކު ވަރަށް ގޮތްކުޑަ ވާހަކައެއް އެބަދައްކައެވެ. ޒިނޭ ސާބިތުކުރުމަށްޓަކައި ޒިނޭކުރި މީހުންގެ ބަހެއްނު ހޯދާ އެކަން ހިނގިގޮތް އެނގޭނެ ހެއްޔެވެ. ކަމެއް ހިނގިގޮތް އެނގޭނީ އެކަމެއްގައި ބައިވެރިވި އެންމެންގެ ބަސް އިވިގެންނެވެ. ޔާމީނާއި އަދީބާއި ޒިޔަތާއި އެސްއޯއެފް އަކީ އެމްއެމްޕީއާރުސީ ޚިޔާނާތުގެ ބައިވެރިންނެވެ. ހެކިންނެއް ނޫނެވެ. އެކަން ކުރިގޮތް އެނގޭނީ އެމީހުންނަށެވެ. އެމީހުންގެ ބަހާނުލައި އެމްއެމްޕީއާރުސީ ޚިޔާނާތާއި ގުޅޭ އެއްވެސް މައްސަލައަކަށް އިންސާފެއް ނުހޯދޭނެއެވެ.


ޕަބްލިޝްކުރި ތާރީޚް: 23 ޖޫން 2019\nސުންގަޑި: 01 ޖުލައި 2019 1400\nޅ. އަތޮޅު ތަޢުލީމީ މަރުކަޒު\nދިވެހި ޓީޗަރ ހޯދުމަށް\nމަޤާމު: ޓީޗަރ (ދިވެހި)\nމަޤާމު ނަމްބަރ: J-309513\nމަޤާމުގެ ރޭންކް: ސީއެސް 11 އިން ސީއެސް 15\nމަޤާމް އޮތް އޮފީސް: ޅ. އަތޮޅު ތަޢުލީމީ މަރުކަޒު\nވަޒީފާ އަދާކުރަން ޖެހޭ ތަން: ޅ. އަތޮޅު ތަޢުލީމީ މަރުކަޒު / ޅ. ހިންނަވަރު\nމުސާރަ: 7070.00 ރުފިޔާ – 10640.00 ރުފިޔާ އާއި ދެމެދު\nސަރވިސް އެލެވަންސް: -/2500 ރުފިޔާ (ދެހާސް ފަސްސަތޭކަ ރުފިޔާ)\nތަޢުލީމީ ރޮނގުތައް: އެޑިއުކޭޝަން، ސްޕެޝަލް އެޑިޔުކޭޝަން، ޓީޗިންގ\nގުޅޭ ވަޒީފާގެ ދާއިރާތައް: ޓީޗިންގ ސާވިސަސް\n4. އެޑިއުކޭޝަން ކޮލިފިކޭޝަން އެލަވަންސް\nޙަވާލުކުރެވިފައިވާ މާއްދާ ނުވަތަ މާއްދާތައް މުޤައްރަރުގައިވާ މިންވަރަށް ދަރިވަރުންނަށް އުގަންނައިދިނުން.\nދަރިވަރުންގެ މަސައްކަތްތައް ރެގިއުލަރކޮށް ޗެކްކުރުމާއި ބިނާކުރަނިވި ފީޑްބެކް ދިނުން.\nދަރިވަރުންނަށް ޙާސިލްވަމުންދާ މިންވަރު ޗެކްކުރުމާއި، ރިކޯޑްކުރުމާއި، އެމައޫލޫމާތުތައް ޙިއްސާކުރަންޖެހޭ ފަރާތްތަކާއި ޙިއްސާކުރުން.\nކިޔަވައިދިނުމާއި ގުޅޭގޮތުން ސްޕަވައިޒަރާއި ޙަވާލުކުރަންޖެހޭ އެންމެހައިތަކެތި (ސްކީމްއޮފް ވަރކް، ލެސަންޕްލޭން، މާރކްސްޝީޓްފަދަ) ހަމަޖެހިފައިވާ އުސޫލާއި އެއްގޮތަށް ޙަވާލުކުރުން.\nއިސްލާމް ދީނާއި ދިވެހިރާއްޖޭގެ ގާނޫނާއި ގަވާޢިދުތަކާއި ސްކޫލު ކުދިންގެ ގަވާޢިދުތަކާއި ސްކޫލުގެ ގަވާޢިދުތަކަށް ދަރިވަރުން އަހުލުވެރިކުރުމާއި ރީތި އާދަތައް ދަރިވަރުންގެ ކިބައިގައި ހަރުލެއްވުމަށް މަސައްކަތްކުރުން.\nޙަވާލުކުރެވޭ ޓައިމްޓޭބަލްގައިވާ ގަޑިތަކަށާއި ރިލީފްގަޑިތަކަށް ގަޑިއަށް ހާޒިރުވެ ދަރިވަރުންނަށް ފައިދާހުރިގޮތަކަށް ފިލާވަޅު ކުރިއަށް ގެންދިއުން.\nސްކޫލުން ކުރިއަށްގެންދާ ޚާއްސަމަސައްކަތްތަކުގައި ބައިވެރިވުމާއި ސްކޫލުގެ މަސައްކަތުގެ ދާއިރާގެތެރެއިން ޙަވާލުކުރެވޭ އެހެނިހެން ކަންތައްތައް ކުރުން.\nމަޢުލޫމާތު ފުރިހަމަކޮށްފައިވާ ވަޒީފާއަށް އެދޭ ފޯރމް، ) ވަޒީފާއަށް އެދޭފޯމު މިސްކޫލްގެ ކައުންޓަރުން ލިބެންހުންނާނެއެވެ. އަދި ކޮމިޝަނުގެ ވެބްސައިޓުން www.csc.gov.mvww ޑައުންލޯޑް ކުރެވޭނެއެވެ.(\nވަޒީފާއަށް އެދޭ ފަރާތުގެ ވަނަވަރު/ ސީވީ (ގުޅޭނެ ފޯނު ނަންބަރާއި އީމެއިލް އެޑްރެސް ހިމެނޭގޮތަށް)\nވަޒީފާއަށް އެދޭ ފަރާތުގެ ދިވެހިރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީ.\nސިވިލް ސާވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުއައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާއިމެދު އިޢުތިރާޒެއް ނެތްކަމަށް، ވަޒީފާ އަދާކުރާ އޮފީހުގެ ލިޔުން.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސްޓްފިކެޓުތަކާއި ޓްރާންސްކްރިޕްޓްގެ ކޮޕީ ނުވަތަ ކޯސް ފުރިހަމަ ކުރިކަމުގެ ލިޔުމާއި ކޯހުން ލިބޭ ސެޓްފިކެޓް ވަކި ފެންވަރެއްގައި ޤަބޫލް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ.\n(ށ) މަތީ ތަޢުލީމުދޭ، ރާއްޖޭގެ މަރުކަޒަކުން ދޯކޮށްފައިވާ ތަޢުލީމީ ސެޓްފިކެޓްތަކާއި ޓްރާންސް ކްރިޕްޓްގެ ކޮޕީ ނުވަތަ ކޯސް ފުރިހަމަ ކުރިކަމުގެ ލިޔުމުގެ ކޮޕީ.\n(ނ) ސިވިލް ސަރވިސް ޓްރެއިނިންގް އިންސްޓިޓިއުޓުން ހިންގާ ކޯސްތަކުގެ ސެޓްފިކެޓްތަކުގެ ކޮޕީ.\nސިވިލްސަރވިސްގެ ވަޒީފާއަށް ވަނުމަށް ދެވޭ އިމްތިހާނުން ފާސްވިކަން އަންގައިދިނުމުގެ ގޮތުން ސިވިލް ސަރވިސް ޓްރެއިނިންގް އިންޓިޓިއުޓުން ދޫކޮށްފައިވާ ސެޓުފިކެޓުގެ ކޮޕީ.\n)ހ) ސިވިލް ސަރވިސް އިން ބޭރު ވަޒީފާއެއް އަދާކޮށްފައިވާނަމަ، އެ ވަޒީފާއެއް އަދާކުރި މުއްދަތާއި ކުރި މަސައްކަތް ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބާޔާންކޮށް އެ އޮފީހަކުން ދޫކޮށްފައިވާ ލިޔުން، ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކްފޯމް.\nވަޒީފާއަށް އެދޭ ފޯމް ޅ. އަތޮޅު ތަޢުލީމީ މަރުކަޒުގެ އޮފީހުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 01 ޖުލައި 2019 ވާ ހޯމަ ދުވަހުގެ 14:00 ގެ ކުރިން ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ.އީ-މެއިލް އެޑްރަހަކީ: hr@lhaec.edu.mv އަށެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލްކުރެވޭނެއެވެ. އަދި އިއުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު 02 ޖުލައި 2019 އާއި 07 ޖުލައި 2019 އާއި ދެމެދު ޅ. އަތޮޅު ތަޢުލީމީ މަރުކަޒުގައި އޮންނާނެއެވެ. އަދި އިންޓަވިއުއަށް ވަޑައިގަންނަވާއިރު ތަޢުލީމީ ސެޓްފިކެޓްތަކާއި ލިޔުންތައް އަސްލު ގެންނަވަންވާނެއެވެ. ވުމާއެކު، އެތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމިއިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މިސްކޫލްގެ ނަންބަރު: 6620010 އާ ގުޅުއްވުން އެދެމެވެ. އީ-މެއިލް ކުރާނީ hr@lhaec.edu.mv އަށެވެ.


މިފަދަ ލޯތްބެއް ތިބާގެ ހިތުގައި އެބައޮތް ހެއްޔެވެ؟ – Dhen.mv\nއިބްރާހީމް ޙުސައިން May 20, 2021 - 3:55 am\nތިބާގެ ޚިޔާލުގައި އަބަދު ވެސް އެމީހެއްގެ ތަސްވީރު ކުރެވިފައިވާ ފަދަ ޚާއްޞަ މީހަކު ވޭ ހެއްޔެވެ؟ އަބަދު ވެސް އެމީހެއް މަތިން ހަނދުމަ އާވާ ، އެމީހަކާ ބައްދަލުވާން އަބަދުމެ އެދޭ ފަދަ މީހަކު ވޭ ހެއްޔެވެ؟ މިފަދަ ވަރުގަދަ ލޯތްބެއް އެެއްވެސް މީހަކަށް ދެވިފައިވާ މީހަކު ވޭ ހެއްޔެވެ؟ އެމީހެއް ފެނުމުން ނުވަތަ އެމީހެއްގެ ވާހަކަ ދެއްކުމުން ލޯބީގެ އަސަރު ލޮލުން ފާޅުވާ މީހަކު ވޭބާވައެވެ؟\nމިދަންނަވާ ފަދަ ލޯތްބަކީ ކޮބައިކަން ނޭނގޭނަމަ މައިކަލް ޖެކްސަންގެ ސަޕޯޓަރެއް ގާތުން ސުވާލު ކޮށްލައްވާށެވެ. މައިކަލް ޖެކްސަން ސްޓޭޖަކަށް އަރައި އަތް ހޫރާލުމުން ލޮލުން ފާޅުވާ ލޯބި އެމީހަކަށް އެނގޭނެއެވެ. ނުވަތަ މަޝްހޫރު ފުޓްބޯޅަ ކުޅުންތެރިއެއްގެ ނަން އެމީހާގެ ޓީޝާޓްގެ ފަހަތުގައި ޖަހާ ، އެމީހާގެ ހެޔަރ ސުޓައިލްްއާ އެއްގޮތަށް އިސްތަށިގަނޑު ފަރުމާކޮށްގެން އެހުރި ޒުވާނާ އެ ވަނީ މިދަންނަވާ ފަދަ ލޯތްބެކެވެ. އާދެ! ކުރުކޮށް ދަންނަވާ ނަމަ މި ދަންނަވަނީ އެމީހެއްގެ ކޮންމެ ކަމަކަށް ލޯބިކޮށް އެމީހެއްގެ ކޮންމެ ފިޔަވަޅަކަށް ތަބާވާ ފަދަ ލޯތްބެކެވެ.\nއެކުވެރީންނެވެ. މިދަންނަވާ މީހުންނަކީ އެމީހުންގެ ފުށުން ތިޔަބައި މީހުންނަށް އެއްވެސް ފައިދާއެއް ކުރާނޭ މީހުންނެއް ނޫނެވެ. ހިތުގައި އެމީހާއަށް ތިޔަ އޮތް ލޯތްބަކީ އެއްވެސް އަގެއް އޮތް ލޯތްބެއް ނޫނެވެ.\nއަގުހުރި ލޯތްބަކީ ތިބާއަށް ޓަކައި ހެޔޮ އެދޭ މީހުންގެ ލޯތްބެވެ. ތިބާއަށް ދެ ދުނިޔޭގެ ބާއްޖަވެރިކަން އެދޭ މީހުންގެ ލޯތްބެވެ.\nއެކުވެރީންނެވެ. އެފަދަ މީހުންގެ ތެރޭގައި އެންމެ ހެޔޮ އެންމެ މާތް ސާހިބަކީ އަޅަމެންގެ ޙަބީބް މުޙައްމަދު ރަސޫލުﷲ ޞައްލަﷲ ޢަލައިހި ވަސައްލަމްއެވެ. ބިރުވެރި ނާމާން ދުވަހުގައި އެބަހީ ޤިޔާމަތް ދުވަހުގައި އެންމެން ނަފްސީ ނަފްސީ ޙާލަތުގައި ވަނިކޮށް އުއްމަތަށް ޝަފާޢަތްތެރިވާނެ ބޭކަލަކީ އެކަލޭގެފާނެވެ.\nޞަހީޙް މުސްލިމްގައި އައިސްފައިވާ ޙަދީޘެއްގައިވެއެވެ. ލޮބުވެތި ޙަބީބު މުޙައްމަދު ރަސޫލުﷲ ޞައްލަﷲ ޢަލައިހި ވަސައްލަމް އެއް ރެއެއްގައި ދުޢާ ދަންނަވަމުން ގެންދެވިއެވެ. ޔާﷲ! މިއަޅާގެ އުއްމަތެވެ. މިއަޅާގެ އުއްމަތެވެ. އުއްމަތަށް ޓަކައި އެކަލޭގެފާނުގެ ހިތްޕުޅުގައި އޮތް ވަރުގަދަ ލޯބީގެ އަސަރުގައި ކަރުނަފޮދު އޮހޭ ޙާލުގައި އިތުރު ބަސްފުޅެއް ވިދާޅުނުވެވި ދުޢާ ދަންނަވަމުން ގެންދެވިއެވެ. މިގޮތުގައި ހޭދަ ކުރައްވަނިކޮށް ޖިބްރީލް އަމީން ބިމަށް ފައިބާ ވަޑައިގެން ވިދާޅުވިއެވެ. އޭ ﷲގެ ރަސޫލާއެވެ. ތިބާދެކެ ލޯބިވެ ވޮޑިގަންނަވާ ފަދައިން ތިބާގެ އުއްމަތާމެދު ﷲ ކަންތައް ކުރައްވާވާނެއެވެ. އަދި ތިބާއާ މެދު ދެރަ ގޮތަކަށް އެއިލާހު ކަންތަކެއް ނުކުރައްވާނެއެވެ.\nއެކުވެރީންނެވެ. ސުވާލަކީ ތިބާގެ ދިރިއުޅުން ބައްޓަން ކުރަނީ ކިހިނެއްތޯއެވެ. ތިބާއާ މެދު ފިކުރު ބޮޑުވެލައްވާ ބޭކަލެއް މާޔޫސްކޮށްލާނަން ހެއްޔެވެ. ޝައްކެއް ނެތްގޮތުގައި އެމީހެއްގެ ލޯބީގައި އަހަރެމެން ފިދާ ވާންވީ ކީރިތި ރަސޫލާ މުޙައްމަދު ރަސޫލުﷲ ޞައްލަﷲ ޢަލައިހި ވަސައްލަމް އަށެވެ. ހުރިހާ ކަމެއްގައި އަހަރެމެންނަށް އެންމެ ފުރިހަމަ ނަމޫނާއަކީ އެކަލޭގެފާނެވެ.


Lanka ge defence secretary aai fuluhunge veriyaa hahyarukohfi\nލަންކާގެ ފުލުހުންތަކެއް ސަލާމަތީ ކަންކަން ބެލެހެއްޓުމުގައި ހަރަކާތްތެރިވަނީ. -- ފޮޓޯ: އޭޕީ\nކޮލޮމްބޯ (ޖުލައި 2) - މިދިއަ އޭޕްރީލް މަހު ސްރީލަންކާގައި ދިން ބޮމުގެ ހަމަލާތަކުގައި އިހުމާލުވިކަމުގެ ތުހުމަތުގައި އެ ގައުމުގެ ޑިފެންސް ސެކްރެޓަރީގެ އިތުރުން ފުލުހުންގެ ވެރިޔާ ހައްޔަރުކޮށްފި އެވެ.\nއެ ހަމަލާތައް ދޭން އުޅޭކަމުގެ މައުލޫމާތު އިންޑިއާގެ އިތުރުން އެމެރިކާގެ ޖާސޫސީ އިދާރާތަކުން ހިއްސާކުރި ނަމަވެސް، ލަންކާގެ ސަލާމަތީ ބާރުތަކުން އެއްވެސް ފިޔަވަޅެއް އަޅާފައިނުވާކަމަށް ވަނީ ތުހުމަތުކޮށްފަ އެވެ.\nޑިފެންސް ސެކްރެޓަރީ ހޭމަސިރީ ފެނަންޑޯގެ އިތުރުން އިންސްޕެކްޓާ ޖެނެރަލް އޮފް ޕޮލިސް ޕުޖީތު ޖަޔަސުންދަރަ ހައްޔަރުކޮށްފައިވަނީ، އެ ދެ ބޭފުޅުންނަށް އިންސާނިއްޔާތާ ހިލާފު އަމަލެއް ހިންގި ކަމުގެ ދައުވާ ކުރަންޖެހޭކަމަށް ބަންޑާރަ ނައިބު ވިދާޅުވެފައިވަނިކޮށެވެ.\nފުލުހުންގެ އިތުރު ނުވަ އިސް އޮފިސަރުންވެސް އެ ހަމަލާތަކުގައި އިހުމާލުވިކަމުގެ ތުހުމަތު ބަންޑާރަ ނައިބު ވަނީ ކުރައްވައިފަ އެވެ.\nއެ ހަމަލާތަކާ ގުޅިގެން، ޑިފެންސް ސެކްރެޓަރީގެ އިތުރުން އިންސްޕެކްޓާ ޖެނެރަލް އޮފް ޕޮލިސް ވެސް ވަނީ އެ ހަމަލާތަކުގެ މައުލޫމާތުގެ މައްޗަށް ފިޔަވަޅު ނޭޅުނީ ރައީސް މައިތިރިޕާލަ ސިރިސޭނާގެ ސަބަބުން ކަމަށް އެގައުމުގެ ޕާލިމަންޓުން ހިންގި ތަހުގީގެއްގައި ވިދާޅުވެފަ އެވެ.\nސްރީލަންކާ މައިތްރިޕާލާ ސިރިސޭނާ ސްރީލަންކާގެ ބޮމުގެ ހަމަލާ\nލަންކާގައި ކުއްލި ހާލަތުގެ މުއްދަތު އިތުރުކޮށްފި